ഇന്റര്‍നെറ്റ് തുറന്ന പ്ലാറ്റ്‌ഫോമെന്ന് ട്രായ് - FUTURE KERALA - Daily on Business Economy and Society\nഇന്റര്‍നെറ്റ് ലഭ്യമാക്കുന്നതില് വിവേചനം കാണിക്കുന്നവര്‍ക്ക് കടുത്ത തിരിച്ചടി\nന്യൂഡെല്‍ഹി: രാജ്യത്ത് ഇന്റര്‍നെറ്റ് സമത്വം ഉറപ്പാക്കുന്നതിനെ പിന്തുണയ്ക്കുന്ന നിര്‍ണായക ശുപാര്‍ശകളുമായി ടെലികോം റെഗുലേറ്ററി അതോറിറ്റി ഓഫ് ഇന്ത്യ (ട്രായ്). ചില പ്രത്യേക സേവനങ്ങളില് ഇളവുകള് നല്‍കിക്കൊണ്ടാണ് ട്രായ് ശുപാര്‍ശകള് പുറത്തിറക്കിയിരിക്കുന്നത്. ഇന്റര്‍നെറ്റ് ഒരു തുറന്ന പ്ലാറ്റ്‌ഫോമാണെന്ന് വ്യക്തമാക്കിയ ട്രായ് അതിന്റെ സേവനങ്ങളില് വിവേചനം പാടില്ലെന്നാണ് ശുപാര്‍ശ ചെയ്തിട്ടുള്ളത്. രണ്ട് വര്‍ഷത്തോളം സമയമെടുത്താണ് നിര്‍ദേശങ്ങള് തയാറാക്കിയത്. ഇന്റര്‍നെറ്റിന്റെ ഉള്ളടക്കത്തില് ടെലികോം സേവനദാതാക്കള് വിവേചനമോ നിയന്ത്രണമോ കാണിക്കാന് പാടില്ലെന്ന് ട്രായ് കര്‍ശനമായി നിര്‍ദേശിച്ചിട്ടുണ്ട്.\nചില വെബ്‌സൈറ്റുകള് ലഭ്യമാക്കുന്നതു തടയുന്നതും തരംതാഴ്ത്തുന്നതും, നെറ്റ് സ്പീഡ് കുട്ടുന്നതും കുറയ്ക്കുന്നതും ട്രായ് തടഞ്ഞിട്ടുണ്ട്. വിവേചനപരമായ പെരുമാറ്റത്തിലേക്ക് നയിക്കുന്ന യാതൊരുവിധ ക്രമീകരണങ്ങളും സേവനദാതാക്കള് നടത്താന് പാടില്ല.\nപ്രത്യേക സേവനങ്ങള്‍ക്ക് മേല് നിയന്ത്രണങ്ങള്‍ക്ക് ട്രായ് ഇളവ് നല്‍കിയിട്ടുണ്ട്. പ്രത്യേക സാഹചര്യങ്ങളില് ആവശ്യമായി വരുന്ന അത്തരം സേവനങ്ങള്‍ക്ക് സമത്വം നല്‍കേണ്ട ആവശ്യമില്ല. പ്രകൃതിക്ഷോഭം പോലുള്ള അടിയന്തര സാഹചര്യങ്ങളില് നിരക്കില് ഇളവ് നല്‍കാന് സേവനദാതാക്കള്‍ക്ക് അനുമതിയുണ്ട്. അങ്ങിനെ ഇളവ് നല്‍കുമ്പോള്7ദിവസത്തിനകം ട്രായിയെ അറിയിച്ച് അംഗീകാരം നേടേണ്ടതുണ്ട്. എന്നാല് ഇന്റര്‍നെറ്റിന്റെ മൊത്തത്തിലുള്ള ഗുണമേന്മയും ശേഷിയും മെച്ചപ്പെടുത്തുന്നതിനുള്ള കാര്യങ്ങള്‍ക്ക് ഈ ശുപാര്‍ശകള് തടസമാകില്ലെന്നും ട്രായ് വ്യക്തമാക്കുന്നു.\nടെലികോം കമ്പനികളുടെ നിക്ഷിപ്ത താല്‍പ്പര്യങ്ങള്‍ക്ക് ട്രായ് നിര്‍ദേശങ്ങള് വിലങ്ങുതടിയാകും\nഇന്റര്‍നെറ്റില് ലഭ്യമായ എല്ലാ ഉള്ളടക്കവും, യാതൊരു നിയന്ത്രണവുമില്ലാതെ എല്ലാവര്‍ക്കും എപ്പോഴും ലഭ്യമാകുന്നസാഹചര്യത്തെയാണ് നെറ്റ് ന്യൂട്രാലിറ്റി അഥവാ ഇന്റര്‍നെറ്റ് സമത്വമെന്നത് കൊണ്ട് അര്‍ത്ഥമാക്കുന്നത്. വാട്ട്‌സാപ്പ്, സ്‌കൈപ്പ്, വൈബര് തുടങ്ങിയ സേവനങ്ങള്‍ക്ക് ഇന്റര്‍നെറ്റ് ഡാറ്റ പ്ലാനിനു പുറമേ അധിക പണം ഈടാക്കുമെന്ന ഇന്റര്‍നെറ്റ് സേവന ദാതാക്കളുടെ പ്രഖ്യാപനത്തോടെയാണ് ഇന്ത്യയില് നെറ്റ് ന്യൂട്രാലിറ്റിയെ കുറിച്ചുള്ള ചര്‍ച്ചകള് ചൂടുപിടിച്ചത്. നിരക്കിളവിന്റെ മറവില് രാജ്യത്തെ സൈബല് ലോകത്ത് ആധിപത്യമുറപ്പിക്കാനുള്ള കുത്തകകളുടെ ശ്രമങ്ങള്‍ക്കാണ് ശുപാര്‍ശകള് ട്രായ് തടയിട്ടിരിക്കുന്നത്.\nഇന്റര്‍നെറ്റ് സേവനം നല്‍കുന്നവര് അതിലെ ഉള്ളടക്കത്തിന് ആനുപാതികമായി വ്യത്യസ്ത നിരക്കുകള് ഈടാക്കുന്നതു തടഞ്ഞുകൊണ്ടുള്ള വിജ്ഞാപനം 2016 ഫെബ്രുവരിയില് ട്രായ് പുറത്തിറക്കിയിരുന്നു. വിജ്ഞാപനം വന്നതോടെ ഫേസ്ബുക്കും റിലയന്‍സ് കമ്യൂണിക്കേഷനും ചേര്‍ന്നു തുടങ്ങാനിരുന്ന ഫ്രീബേസിക്‌സ്, എയര്‍ടെല് സീറോ തുടങ്ങിയവയ്ക്ക് വിലക്ക് വരികയും ചെയ്തിരുന്നു. വിഷയത്തില് പൊതുജനാഭിപ്രായവും ട്രായ് തേടിയിരുന്നു. നെറ്റ് സമത്വത്തെ അനുകൂലിക്കുന്ന നിലപാടാണ് കേന്ദ്രസര്‍ക്കാരും സ്വീകരിച്ചത്.\nTags:\tTrai is the open platform of the Internet\nടാറ്റ കമ്പനികളില്‍നിന്ന് സൈറസ് മിസ്ട്രിയെ പുറത്താക്കുന്നത് എളുപ്പമല്ല


Kerala Catholic Community കേരളത്തിലെ കത്തോലിക്കാസമൂഹം: ഇടവകമാറ്റം അധികാര ദുര്‍വിനിയോഗം\nതൃശൂര് അതിരൂപതാധ്യക്ഷന് മാര് ആന്ഡ്രൂസ് താഴത്തിന് തുറന്ന കത്ത്\nഫാ. ഡേവിസ് കാച്ചപ്പിള്ളി. സി.എം.ഐ ഫോണ്: 9497179433\nമൌന നിരാഹാര വൃതം അനുഷ്ടിച്ച സ്വാമി അച്ചനെ\nബൈബിള് പണ്ഡിതനും ചരിത്രകാരനും 'ഓശാന'യുടെ എഡിറ്ററുമായ\nജോസഫ് പുലിക്കുന്നേല് സന്ദര്‍ശിച്ചപ്പോള്\n“സ്ത്രീയേ, എന്തിനാണ് നീ കരയുന്നത്” (യോഹന്നാന് 19:13)\nഉയര്‍പ്പ് തിരുന്നാളിന്റെ സന്തോഷത്തില് പങ്കുചേര്‍ന്ന് സഭയിലെ മെത്രാന്‍മാരും വൈദികരും സന്യസ്തരും വിശ്വാസികളും രാത്രിയിലെ ഉയിര്‍പ്പു കര്‍മ്മങ്ങള്‍ക്ക് ശേഷം സുഭിക്ഷമായി ഭക്ഷിക്കുകയും സന്തോഷിക്കുകയും ചെയ്യുമ്പോള് തൃശൂരിലെ തലോര് ഇടവകക്കാരായ നൂറുകണക്കിന് കത്തോലിക്കര് തൃശൂര് കോര്‍പ്പറേഷനുമുന്നില് ഉപവസിക്കുകയും ഒരു മൃതശരീരത്തിനടുത്തിരുന്ന് കരയുന്ന ഉറ്റവരെപ്പോലെ കരയുകയും, കണ്ണുനീര് വീഴ്ത്തുകയും, ദൈവമെ, ഞങ്ങള് എന്തപരാധമാണ് ചെയ്തതെന്ന് ഉച്ചത്തില് ഉദ്‌ഘോഷിക്കുകയും ചെയ്യുന്ന രംഗം ഹൃദയമുള്ളവരെയൊക്കെ വേദനിപ്പിച്ചു.\n“ഗാഗുല്‍ത്താമലയില് നിന്നും വിലാപത്തിന് മാറ്റൊലി കേള്‍പ്പൂ, ഏവമെന്നെ ക്രൂശിലേറ്റുവാന് അപരാധമെന്തു ഞാന് ചെയ്തു”\nഎന്ന ഈരടികളാണ് ഈ രംഗം വീക്ഷിച്ച എന്റെ മനസ്സിലേക്ക് പാഞ്ഞു കയറിയത്. അവരുടെ ആവര്‍ത്തിച്ചാവര്‍ത്തിച്ചുള്ള ദീനരോദനം പിതാവ് ശ്രവിച്ചിരുന്നെങ്കില് എത്രയോ നന്നായിരുന്നു എന്നു ഞാന് ചിന്തിച്ചു: “ഞങ്ങള് നട്ടു നനച്ച് വളര്‍ത്തി വലുതാക്കിയ, ഞങ്ങളുടെ സ്വന്തമായ, ഞങ്ങള്‍ക്ക് തിരുസഭ അവകാശമായി നല്‍കിയ തലോര് ആശ്രമദേവാലയ ഇടവകയെ ഞങ്ങളില് നിന്ന് എടുത്തുമാറ്റിയതെന്തിനാണ്. ഞങ്ങള് എന്ത് അപരാധം ചെയ്തിട്ടാണ് പിതാവിത് ഞങ്ങളോട് ചെയ്തത്? ഞങ്ങളുടെ ഇടവക ഞങ്ങള്‍ക്ക് കിട്ടേണ്ടത് ദൈവിക നീതിയും സഭയില് ഞങ്ങളുടെ അവകാശവുമാണെന്ന് സഭയുടെ മെത്രാന് സിനഡും മേജര് ആര്‍ച്ച് ബിഷപ്പും പ്രസ്താവിച്ചല്ലോ. എന്നിട്ടും ഞങ്ങളെ ദുരിതത്തിലമര്‍ത്തി നരകിപ്പിക്കുന്നത് എന്തിനാണ്?കര്‍ത്താവിന്റെ കല്ലറക്കു സമീപം കരഞ്ഞുകൊണ്ടു നിന്നിരുന്ന സ്ത്രീയോട് നമ്മുടെ കര്‍ത്താവ് അനുകമ്പാപൂര്‍വ്വം ചോദിച്ചതുപോലെ, കഴിഞ്ഞ അഞ്ചുവര്‍ഷക്കാലമായി തലോര് ഇടവകയില് കരയുകയും കരഞ്ഞു പ്രാര്‍ത്ഥിക്കുകയും ചെയ്യുന്ന ഞങ്ങളോട്, ഞങ്ങളുടെ ഇടയനെന്നും ഞങ്ങളുടെ പിതാവ് എന്നും ഞങ്ങള് ബഹുമാനപൂര്‍വ്വം വിളിക്കുന്ന അങ്ങ് ഒരിക്കലെങ്കിലും നല്ല ഇടയനായ യേശുവിന്റെ മാതൃകയില് എന്തിനാണ് നിങ്ങള് കരയുന്നതെന്നോ, എന്താണ് ഞാന് നിങ്ങള്‍ക്ക് ചെയ്യേണ്ടതെന്നോ ഒരിക്കല് പോലും ചോദിച്ചിട്ടില്ലല്ലോ.”ഉയിര്‍പ്പ് ഞായറാഴ്ച 10 മണിമുതല് 5മണിവരെ തലോര് ഇടവകക്കാരുടെ ഇപ്രകാരമുള്ള ദീനരോദനങ്ങള് അന്തരീക്ഷത്തെ പ്രകമ്പനം കൊള്ളിച്ചുകൊണ്ടിരുന്നു.\n2005 മെയ് 15ന് മാര് ജേക്കബ് തൂങ്കുഴിയാണ് തലോര് ഇടവകയുടെ വികാരിയായി എന്നെ നിയമിച്ചത്. തലോര് ഇടവകക്കാരുടെ വിശ്വാസ തീഷ്ണതയും ഭക്തിയും വൈദികരോടുള്ള ബഹുമാനവും വിശ്വാസ കൂട്ടായ്മയും എന്നെ അഭിമാന പുളകിതനാക്കി. അന്ന് അങ്ങ് സഹായ മെത്രാനായിരുന്നു. “തലോര് ഇടവകയില് ഇടയ സന്ദര്‍ശനം നടത്തണം, ഞാന് വരാം”എന്ന് എന്റെ ക്രിസ്മസ് മംഗളങ്ങള്‍ക്ക് അങ്ങ് നല്‍കിയ മറുപടിയില് താല്‍പ്പര്യപ്പെട്ടിരുന്നു. അങ്ങയുടെ ആഗ്രഹം ഞാന് ഇടവകക്കാരെ അറിയിച്ചു. അവര് അത് സഹര്‍ഷം സ്വാഗതം ചെയ്തു. തൃശൂര് രൂപതയില് മറ്റൊരിടത്തും അങ്ങേയ്ക്ക് ലഭിച്ചിട്ടില്ലാത്ത ഗംഭീരമായ സ്വീകരണമാണ് തലോര് ഇടവകക്കാര് അങ്ങേക്ക് നല്‍കിയത്. അത് ഇന്നും എന്റെ ഓര്‍മ്മയില് പച്ചകെടാതെ നില്‍ക്കുന്നു. പക്ഷെ ഇടയ സന്ദര്‍ശനത്തിനുശേഷം രൂപതാ കേന്ദ്രത്തില് നിന്ന് പുറത്തായ വാര്‍ത്ത ഇപ്രകാരമായിരുന്നു. “തലോര് ഇടവക ഗംഭീര ഇടവകയാണ്; പക്ഷെ അത് രൂപതക്ക് നഷ്ടമായി”. ഗംഭീരമായ തലോര് ഇടവകയെ രൂപതയുടെ വരുതിയിലാക്കാനുള്ള തന്ത്രങ്ങളാണ് പിന്നീടുണ്ടായത്. മാര് റാഫേല് തട്ടിലിന്റെ വാക്കുകള് ഇതിന് തെളിവാണ്:“തൃശൂര് അതിരൂപതയുടെ നടുക്കഷണമാണ് തലോര് ഇടവക, അത് ഞങ്ങള്‍ക്ക് കിട്ടണം.”\nതലോര് ആശ്രമദേവാലയ ഇടവകയെ എല്ലാ അര്‍ത്ഥത്തിലും രൂപതയുടെ ഭരണത്തിലും അധികാരസീമയിലും സ്വാതന്ത്ര്യത്തിലും ആക്കിത്തീര്‍ക്കാനുള്ള ആദ്യശ്രമമായിരുന്നു, തലോര് ഇടവകയുടെ ഇടവകപ്പള്ളിയായി 1977ല് ഉയര്‍ത്തപ്പെട്ട ആശ്രമദേവാലയം 2007-ല് പുതുക്കിപ്പണിയാനുള്ള ഇടവകക്കാരുടെ ഏകയോഗമായ തീരുമാനം തകിടം മറിക്കാന് രൂപത കണ്ടെത്തിയ തന്ത്രം : “ഇടവകയുടെ പുതിയ പള്ളി ഇടവകയുടെ സ്വന്തംസ്ഥലത്തോ,ഇടവകക്ക് സ്വതന്ത്രമായ സ്ഥലത്തോ പണിയുക.” അന്നുമുതല് ഇന്നോളം ഈ ലക്ഷ്യപ്രാപ്തിക്കായി തന്ത്രങ്ങളും വക്രതകളുമല്ലാതെ സത്യമോ നീതിയായതോ ആയ യാതൊന്നും രൂപതയില് നിന്ന് ഉണ്ടായിട്ടില്ല. “തലോര് ഇടവക മാറ്റവും അതിരൂപതാ തന്ത്രങ്ങളും” എന്ന എന്റെ ലേഖനത്തില് അതിരൂപത കണ്ടെത്തി പ്രയോഗിച്ച 28തന്ത്രങ്ങള് ഞാന് പ്രതിപാദിച്ചത് അങ്ങ് വായിച്ചുകാണും. സ്ഥല പരിമിതികൊണ്ട് 28 തന്ത്രങ്ങളില് ഒതുക്കിയെന്നുമാത്രം. അതിരൂപത കണ്ടെത്തി പ്രയോഗിച്ച 40 ഓളം തന്ത്രങ്ങള് എന്റെ മനസ്സിലുണ്ട്. അവയില് വളരെ പ്രമാദമായതും സഭാധികാരികളുടെ മുഴുവന് ആത്മീയതയും വിശ്വാസ്യതയും ചോദ്യം ചെയ്യുന്നതുമായിരുന്നു രൂപതയുടെ ചാന്‍സിലറും വികാരി ജനറാളുംകൂടി “ തലോര് ഇടവക” എന്ന പേരില് പ്രസിദ്ധീകരിച്ച് രൂപതയിലെ പള്ളികളില് ഞായറാഴ്ച കുര്‍ബ്ബാനക്കിടയില് പരിശുദ്ധ അള്‍ത്താരയില് നിന്നുകൊണ്ട് വായിച്ച് വിശ്വാസികളെ കബിളിപ്പിച്ച സര്‍ക്കുലര്. “നുണകളുടെ മാലപ്പടക്കം” എന്നാണ് വാര്‍ത്താ മാധ്യമങ്ങള് അതിനെ വിശേഷിപ്പിച്ചത്. അതിരൂപതാദ്ധ്യക്ഷനെ സ്ഥാനഭൃഷ്ടനാക്കണമെന്ന പ്രസ്താവനയും അതോടൊപ്പം പത്രങ്ങളില് വായിച്ചു. എന്നാല് ഇപ്പറഞ്ഞ തന്ത്രങ്ങളൊന്നും വിജയിച്ചില്ല, അമ്പേ പരാജയപ്പെടുകയാണുണ്ടായത്. അത് ദൈവത്തിന്റെ പ്രവര്‍ത്തിയാണെന്നും തന്ത്രങ്ങള്‍ക്ക് ദൈവ സന്നിധിയില് നിലനില്‍പ്പുണ്ടാകില്ല എന്നും വിശ്വസിക്കാനോ, തങ്ങളുടെ അനീതികളില് നിന്നും ദുര്‍മോഹങ്ങളില് നിന്നും പിന്തിരിയാനോ രൂപതാകേന്ദ്രത്തിന് മനസുണ്ടായില്ല എന്നത് ഏറെ ശോചനീയമാണ്.\nപ്രിയ പിതാവെ, അങ്ങ് ആഗ്രഹിച്ച കാര്യം, “തലൂര് ഇടവക സ്വന്തമാക്കുക” എന്ന രഹസ്യ അജണ്ട നടപ്പിലാക്കാനായി സത്യസന്തമല്ലാത്ത എന്തുമാത്രം പ്രസ്താവനകളും പ്രവര്‍ത്തികളുമാണ് അങ്ങും അങ്ങയുടെ വക്താക്കളും ഇന്നോളം നടത്തിയിട്ടുള്ളത്, ഇന്നും നടത്തിക്കൊണ്ടിരിക്കുന്നത്! എല്ലാ കാര്യങ്ങളും ഇതുപോലൊരു കത്തില് ഒതുക്കാനാകില്ല. ഏതാനും കാര്യങ്ങള് മാത്രം വിശദമാക്കാനാണ് ഞാന് ശ്രമിക്കുന്നത്.\n1. “ തലോര് ഇടവകക്ക് സ്വതന്ത്രമായ സ്ഥലത്ത് പള്ളിവേണം എന്നുള്ളതാണ് കമ്മീഷന്റെ മുമ്പാകെ ലഭിച്ചിട്ടുള്ള ഇടവകയിലെ ഭൂരിപക്ഷത്തിന്റെ അഭിപ്രായം” (31March, Prot.No.1132/2008/S/ABP) അങ്ങയുടെ ഈ പ്രസ്താവന സത്യസന്ധമല്ലായിരുന്നു. ഇതിന്റെ തെളിവ് കമ്മീഷന്റെ റിപ്പോര്‍ട്ടാണ്. കമ്മീഷന്റെ റിപ്പോര്‍ട്ടിലെ പ്രസ്താവനകളും കണക്കുകളും മായം ചേര്‍ത്തതായിരുന്നു. അവ കൂടാതെ അങ്ങ് പ്രത്യേകം മായം ചേര്‍ത്ത് ഉണ്ടാക്കിയതാണ് മേല് പറഞ്ഞ അങ്ങയുടെ പ്രസ്താവന. ചുരുക്കത്തില് തിരുമറികളുടെ വലിയ ഒരു ശൃംഖലയാണ് കമ്മീഷന്റെ റിപ്പോര്‍ട്ടിലും അങ്ങയുടെ പ്രസ്താവനയിലും കാണാനാകുന്നത്. ഇക്കാര്യം കമ്മീഷന്റെ റിപ്പോര്‍ട്ടിന്റെ വെളിച്ചത്തില് മുഖാമുഖം ചര്‍ച്ച ചെയ്ത് സത്യമെന്താണെന്ന് സമൂഹത്തിന് മുമ്പാകെ വെളിപ്പെടുത്തേണ്ടത് ദൈവിക നീതിയാണ്. അതിന് അങ്ങും അങ്ങയുടെ വക്താക്കളും തയ്യാറാകേണ്ടതാണ്.\n2. തലോര് പ്രശ്‌നം പഠിച്ച് റിപ്പോര്‍ട്ട് സമര്‍പ്പിക്കാനായി കാലം ചെയ്ത മേജര് ആര്‍ച്ച് ബിഷപ്പ് മാര് വര്‍ക്കി വിതയത്തില് നിയമിച്ച3അംഗ മെത്രാന് സമിതിപോലും തലോരില് അങ്ങ് നടത്തിയ ഇടവക മാറ്റ നടപടി നീതീകരിച്ചതും അംഗീകരിച്ചതും അവാസ്തവ പ്രസ്താവനയിലൂടെ ആയിരുന്നു. അവരുടെ പ്രസ്താവന ഇപ്രകാരം : “ വളരെയേറെ ചര്‍ച്ചകള്‍ക്ക് ശേഷമാണ് രൂപതാദ്ധ്യക്ഷന് തലോര് ഇടവകയെ ആശ്രമത്തില് നിന്ന് വേര്‍പ്പെടുത്തിയത്. അത് ഇടവകയുടെ ആവശ്യവും സഭയുടെ കാനോന് നിയമം അനുസരിച്ചുമായിരുന്നു.” (Trichur Diocesan Bulletion, March 2011.) എന്നാല് സത്യമെന്താണ്? ഇടവകയിലെ വിശ്വാസികളുമായോ,അന്നത്തെ വികാരിയുമായോ, രൂപതയിലെ പ്രസ്ബിറ്ററി കൗണ്‍സിലുമായോ, ഇക്കാര്യം ചര്‍ച്ച ചെയ്യുകയോ ആലോജിക്കുകയോ ചെയ്തിട്ടില്ല. അത്തരത്തിലുള്ള ഒരു രേഖയെങ്കിലും അങ്ങേക്ക് കാണിക്കാനാകില്ല എന്നതാണ് സത്യം. ഇടവക മാറ്റകാര്യത്തില് ആലോചിക്കേണ്ടതും ചര്‍ച്ച ചെയ്യേണ്ടതും അഭിപ്രായം ആരായേണ്ടതും ഇവരോടൊക്കെ ആയിരുന്നല്ലോ. ഇടവക മാറ്റുക എന്ന ആശയം ഇടവകക്കാര്‍ക്ക് മനസാ, വാചാ, കര്‍മ്മണാ ഉണ്ടായിട്ടില്ല. അങ്ങനെയെങ്കില് മെത്രാന് സമിതിയുടെ വ്യാജ പ്രസ്താവനയുടെ അടിസ്ഥാനം തൃശൂര് രൂപതാ അധികാരികളുടെ കള്ളസാക്ഷ്യമായിരുന്നല്ലോ. സഭയുടെ മേജര് ആര്‍ച്ച് ബിഷപ്പ് നിയമിച്ച മെത്രാന് സമിതിയെക്കൊണ്ട് നുണപറയിപ്പിച്ച തൃശൂര് അധിരൂപതാകേന്ദ്രത്തിന് സഭക്കു മുമ്പാകെ എന്ത് വിശ്വാസ്യ യോഗ്യതയാണുള്ളത്?\n3. തലോര് ഇടവക സ്ഥാപിക്കുന്നതിന് മുമ്പ്, ഇടവക സ്ഥാപനത്തിനുവേണ്ടി കാനോന് നിയമപ്രകാരം ഉണ്ടാക്കിയ കരാറില് ഇപ്രകാരം പറയുന്നു: “തലോരില് സ്ഥാപിക്കാന് പോകുന്ന ഇടവക കാനോനികമായി ഒരു പൂര്‍ണ്ണ ഇടവകയായിരിക്കും.” (26-06-1976-ലെ കരാര് തീരുമാനം നമ്പര് 1.) പ്രസ്തുത കരാറിലെ നമ്പര് 3-ല് ഇപ്രകാരം പറഞ്ഞിരിക്കുന്നു: ” ഇടവകയുടെ വികാരിയെ ആശ്രമത്തിലെ അംഗങ്ങളില് നിന്ന് സി.എം.ഐ. സഭയുടെ പ്രൊവിന്‍ഷ്യല് അച്ചന്റെ നിര്‍ദ്ദേശപ്രകാരം കാലാകാലങ്ങളില് അഭിവന്ദ്യ പിതാവ് നിയമിക്കും.”ഇടവകയുടെ സ്ഥാപന കല്‍പ്പനയില് ഇപ്രകാരം പ്രസ്ഥാവിച്ചിരിക്കുന്നു: “ തലോര് ആശ്രമ ദേവാലയത്തെ\n23-1-1977 മുതല് ഒരു ഇടവകപ്പള്ളിയായി നാം ഉയര്‍ത്തിയിരിക്കുന്നു.” (കല്‍പ്പന No. DL.1/77 Ref. No.5)ഇപ്രകാരം ഇടവക വിശ്വാസികളും ആശ്രമ വൈദികരും രൂപതാധികാരികളും സി.എം.ഐ. സഭാധികാരികളും 2അയല്‍പ്പക്ക ഇടവകകളിലെ വികാരിമാരും ചേര്‍ന്ന് ഉണ്ടാക്കിയ കരാറനുസരിച്ച് കാനോനിക നിയമങ്ങളുടെ പിന്‍ബലത്തോടെ സ്ഥാപിക്കപ്പെട്ട തലോര് ഇടവകയെ, സഭയുടേയും രൂപതയുടേയും ഇടവകയുടേയും നിയമങ്ങളും നിര്‍ദ്ദേശങ്ങളും പാരമ്പര്യങ്ങളും പാലിക്കാതെ ഏകപക്ഷീയമായി മാറ്റാനോ പുനഃക്രമീകരണം നടത്താനോ രൂപതാധ്യക്ഷന് കാനോന് നിയമം നല്‍കുന്ന അധികാരം ഉപയോഗിക്കാന് അവകാശമില്ല എന്നതാണു സത്യം. ഏത് അധികാരവും ഉപയോഗിക്കേണ്ടത് അതിനായുള്ള നടപടിക്രമങ്ങളുടെ അടിസ്ഥാനത്തിലായിരിക്കണം. അവ ലംഘിച്ചുകൊണ്ടുള്ള അധികാര വിനിയോഗം അധികാരത്തിന്റെ ദുര്‍വിനിയോഗമായിരിക്കും. കത്തോലിക്കാ സഭയില് ഒരാളെ വിശുദ്ധനായി പ്രഖ്യാപിക്കാന് മാര്‍പ്പാപ്പക്ക് അധികാരമുണ്ട്. തിരുസഭയുടെ പരമാധികാരിയായ മാര്‍പ്പാപ്പയില് മാത്രം നിക്ഷിപ്തമായ അധികാരമാണത്. പക്ഷേ മാര്‍പ്പാപ്പ തന്റെ വ്യക്തിപരമായ താല്‍പര്യത്തിലോ തീരുമാനത്തിലോ ഈ അധികാരം ഉപയോഗിച്ച് ആരെയും വിശുദ്ധനായി പ്രഖ്യാപിക്കുകയില്ല. തിരുസഭയില് അതിനായുള്ള പ്രത്യേക സഭാ കോടതിയുടെ നടപടികളിലൂടെ ഒരാള്‍ക്ക് വിശുദ്ധ പദവി നല്‍കാന് അഹര്‍ഹതയുണ്ടെന്ന് തെളിയിക്കപ്പെട്ടാല് മാത്രമേ മാര്‍പ്പാപ്പ തന്റെ അധികാരം ഉപയോഗിക്കുകയുള്ളു. നിയമാധിഷ്ടിതമായ നടപടികളുണ്ടാകാതെയുള്ള പ്രഖ്യാപനം അധികാര ദുര്‍വ്വിനിയോഗമാണെന്ന് മാര്‍പ്പാപ്പക്ക് അറിയാം. സഭയില് ആയാലും രാഷ്ട്രത്തിലായാലും കോടതിയുടേയോ ഭരണഘടനയുടേയോ നിയമങ്ങളും വ്യവസ്ഥകളും പാലിച്ചുകൊണ്ട് മാത്രമേ വിവരവും വിവേകവുമുള്ള അധികാരികള് തങ്ങളുടെ അധികാരം ഉപയോഗിക്കുകയുള്ളു. തലോരിലെ ഇടവകമാറ്റനടപടിയില് ഇടവകമാറ്റത്തിനായുള്ള സഭയുടേയോ രൂപതയുടേയോ ഇടവകയുടേയോ നിര്‍ദ്ദേശങ്ങളോ നിയമങ്ങളോ പാരമ്പര്യങ്ങളോ പാലിച്ചില്ല എന്നതുകൊണ്ട് പ്രസ്തുത നടപടി എല്ലാ അര്‍ത്ഥത്തിലും ഏകാധിപത്യപരവും അധികാര ദുര്‍വ്വിനിയോഗവുമായിരുന്നു. സഭാ നിയമങ്ങളുടെ ഗൗരവമായ ലംഘനമാണ് അക്കാര്യത്തില് ആര്‍ച്ച് ബിഷപ്പ് ചെയ്തിട്ടുള്ളത്. ഇത്രയും വലിയ അനീതി ഇടവക മാറ്റക്കാര്യത്തില് ഇന്നോളം കേരളസഭയില് ഉണ്ടായിട്ടില്ല. ഈ തെറ്റ് തിരുത്താനായില്ലെങ്കില് സഭ സത്യത്തിനും നീതിക്കും വിശുദ്ധിക്കും സാക്ഷ്യംവഹിക്കുന്നു എന്ന് പ്രസ്ഥാവിക്കാനാകില്ല. അക്രൈസ്തവ സമൂഹത്തില് സഭയ്ക്ക് അംഗീകാരമല്ല അവഹേളനമാണ് സംഭവിക്കുക. കേരളത്തിന്റെ വിവിധ ഭാഗങ്ങളില് ഉണ്ടായ നിതിയല്ലാത്ത നടപടികളിലൂടെ സഭാധികാരികളും സഭയും ദാരുണമായി അവഹേളിക്കപ്പെട്ടുകൊണ്ടിരിക്കുകയാണ്. കത്തോലിക്കരുടെ വിശ്വാസം നഷ്ടമായിക്കൊണ്ടിരിക്കുകയും ചെയ്യുന്നു. സഭാധികാരികള്‍ക്ക് മുന്‍കാലങ്ങളിലുണ്ടായിരുന്ന സല്‍ക്കീര്‍ത്തി പരിതാപകരമായ രീതിയില് നഷ്ടപ്പെട്ടുകൊണ്ടിരിക്കുകയാണ്. ഇക്കാര്യങ്ങളെല്ലാം ഗൗരവമായി പരിഗണിച്ച് തെറ്റുതിരുത്താന് സഭ സന്നദ്ധമാകണം. സഭയുടെ സവിശേഷ മുഖമുദ്രയായ ഹയരാര്‍ക്കിയുടെ അടിസ്ഥാനത്തില് സഭയുടെ ഉന്നതാധികാരികള് ഇക്കാര്യത്തില് ധീരമായ നടപടികള് സ്വീകരിക്കുകയും വേണം. അല്ലാത്തപക്ഷം ഹയരാര്‍ക്കി സഭയില് അര്‍ത്ഥശൂന്യമായി ഭവിക്കും. മാര് പോളി കണ്ണൂക്കാടന് മെയ്മാസത്തെ ഇരിങ്ങാലക്കുട ബുള്ളറ്റിനില് പറഞ്ഞിരിക്കുന്നത് ശ്രദ്ധേയമാണ്: “തെറ്റു പറ്റുക സ്വാഭാവികമാണ്. അത് തിരുത്തുക ദൈവീകവും. തെറ്റ് തിരിച്ചറിഞ്ഞ് തിരിച്ചു നടക്കുന്നവരെ സന്തോഷത്തോടെ സ്വീകരിക്കുന്നവനാണ് തമ്പുരാന്. മനസ്തപിച്ച് തിരിച്ചു നടക്കാന് വിസ്മരിച്ച യൂദാസിന്റെ ദുരന്തം നമ്മുടെ കണ്ണുകള് തുറപ്പിക്കട്ടെ” ഇത്രയും പ്രസ്താവിച്ചതില് നിന്ന,് നിയമത്തിന്റെ വഴികളൊന്നും സ്വീകരിക്കാതെ,തീര്‍ത്തും ഏകാധിപത്യപരമായി അങ്ങ് തലോരില് നടത്തിയ ഇടവകമാറ്റം അധികാര ദുര്‍വിനിയോഗമല്ലെന്ന് അങ്ങേയ്ക്ക് പറയാനാകുമോ?\n4. ഇടവകമാറ്റക്കാര്യത്തില് മറ്റൊരു കാര്യം കൂടി പ്രസ്താവിക്കട്ടെ. ഏത് ഇടവകയും രൂപപ്പെടുന്നത് വിശ്വാസികളുടെ ആവശ്യത്തിന്റെ അടിസ്ഥാനത്തിലാണ്. വിശ്വാസികള് ആവശ്യപ്പെടാതെ മെത്രാന്റെ താല്പര്യപ്രകാരം കേരളസഭയില് ഒരിടത്തും ഇടവക സ്ഥാപിക്കുന്നതായി കണ്ടിട്ടില്ല, കേട്ടിട്ടുമില്ല. ഇടവക മാറ്റുന്നകാര്യത്തിലും വിശ്വാസികളുടെ ആവശ്യം അനുസരിച്ചാണ് മെത്രാന് തന്റെ അധികാരമുപയോഗിച്ച് അപ്രകാരം പ്രഖ്യാപിക്കുക. തലോര് ഇടവകയുടെ കാര്യത്തിലും ആശ്രമത്തിന്റെ അംഗീകാരത്തോടെ വിശ്വാസികള് ആവശ്യപ്പെടുകയും അപേക്ഷിക്കുകയും ചെയ്തതുകൊണ്ടാണ് തലോര് ആശ്രമദേവാലയ ഇടവകയുടെ സ്ഥാപനമുണ്ടായത്.ഇപ്രകാരമുള്ള അടിസ്ഥാനത്തില് ഇടവകസ്ഥാപിക്കുന്നതുപോലെ തന്നെയാണ്, വിശ്വാസികളുടെ ആവശ്യപ്രകാരം മാത്രം മെത്രാന് ഇടവക ഇല്ലാതാക്കുകയോ, പുനഃക്രമീകരണം നടത്തുകയോ ചെയ്യുന്നതും. അല്ലാതെയുള്ള മെത്രാന്റെ ഇടവകമാറ്റ പ്രഖ്യാപനങ്ങള് അധികാരദുര്‍വിനിയോഗമായിരിക്കും. ഇപ്പറഞ്ഞ അടിസ്ഥാനങ്ങളൊന്നുമില്ലാതെയാണ് തലോരിലെ ഇടവകമാറ്റം നടത്തിയിട്ടുള്ളത്. ഇക്കാര്യം വിശദമായി മുകളില് പ്രസ്താവിച്ചതാണല്ലോ. മാത്രമല്ല ഇടവക മാറ്റത്തിനുശേഷം തലോര് ഇടവകയില് രൂപതാധ്യക്ഷന് നടപ്പിലാക്കിയ ക്രമീകരണങ്ങള് വളരെ അപലപനീയവും അപഹാസ്യവും വിശ്വാസികള്‍ക്ക് ഏറെ ദുഷ്‌ക്കരവും ആയിരുന്നു എന്ന് കാണാനാവും. 33 വര്‍ഷക്കാലം ഇടവകപ്പള്ളിയായിരുന്ന ആശ്രമ ദേവാലയത്തെ ഇടവകക്കാര്‍ക്ക് അന്യമാക്കി തീര്‍ത്തു. ഇടവകക്ക് മറ്റൊരു ദേവാലയം പണിയിച്ചിരുന്നുമില്ല. അനുദിന ദിവ്യ ബലികള് സിമിത്തേരിയിലും സെമിനാരി കപ്പേളയിലും ആണ് നടത്തിയത്. വിവാഹ കര്‍മ്മങ്ങള് അയല്‍പക്ക ഇടവകകളില് നടത്തണമെന്നും തലോര് ആശ്രമ ദേവാലയത്തില് അനുവദിക്കുന്നതല്ലെന്നും കല്‍പ്പനയുണ്ടായി. മൃതസംസ്‌കാര ശുശ്രൂഷയില് മൃതശരീരം പോലും ആശ്രമ ദേവാലയത്തില് കയറ്റാതിരിക്കാനായി പ്രസ്തുത കര്‍മ്മം മൃതസംസ്‌കാര ശുശ്രൂഷയില് നിന്ന് ഒഴിവാക്കുകയും മൃതദേഹം ദേവാലയത്തില് കയറ്റാതെ നേരിട്ട് സെമിത്തേരിയില് കൊണ്ടുപോയി അടക്കണമെന്നുമായിരുന്നു ഇടവകക്കാര്‍ക്ക് നല്‍കിയ നിര്‍ദ്ദേശം. ഈ നടപടികളെല്ലാം ക്രിസ്തീയമോ മാനുഷികം പോലുമോ എന്ന് പറയാനാകുമോ? 85 വര്‍ഷക്കാലം തലോരിലെ കത്തോലിക്കര്‍ക്ക് സി.എം.ഐ. വൈദികരില്‍നിന്ന് ലഭിച്ച നല്ല ആത്മീയ ശിക്ഷണം ഒന്നുകൊണ്ടുമാത്രമാണ് മേല്‍പ്പറഞ്ഞ ദുഷ്‌ക്കര സാഹചര്യങ്ങളില്‍പോലും വിശ്വാസികള് ശാന്തതയും മാന്യതയും പുലര്‍ത്തിയതെന്നാണ് അങ്ങ് കരുതേണ്ടത്. പക്ഷെ മനുഷ്യരുടെ ക്ഷമക്കും ശാന്തതയ്ക്കും അതിരുകളും പരിധികളും ഉണ്ടെന്ന കാര്യം അങ്ങ് മനസ്സിലാക്കണം.\nസമൂഹത്തിലെ ഒട്ടനവധി വിശ്വാസികളും സ്വതന്ത്ര സംഘടനകളും സാമൂഹ്യ പ്രവര്‍ത്തകരും തലോര് വിശ്വാസികളോട് ചേര്‍ന്ന് തലോര് പ്രശ്‌നം പരിഹരിക്കാനുള്ള നടപടികളിലേക്ക് നീങ്ങിക്കൊണ്ടിരിക്കയാണ് എന്ന് ഞാന് മനസിലാക്കുന്നു. അതൊരു തീക്കളിയാകും എന്നാണ് കരുതേണ്ടത്. അതിന് വഴിയൊരുക്കാതെ, ഏപ്രില്30ന് മുമ്പ് തലോര് പ്രശ്‌നത്തിന് നീതിയായ പരിഹാരം നടപ്പിലാക്കി തലോരില് ശാന്തിയും സമാധാനവും നിലനിര്‍ത്തണമെന്നാണ് അങ്ങയോടുള്ള എന്റെ വിനീതമായ അപേക്ഷ. അതിനുവേണ്ടിയാണ് ഈ കത്ത് അങ്ങേയ്ക്കും അതിന്റെ കോപ്പി മേജര് ആര്‍ച്ച് ബിഷപ്പിനും ഈ ഏപ്രില് 14-ാം തിയ്യതി ഞാന് രജിസ്റ്റര് ചെയ്ത് അയക്കുന്നത്. ഏപ്രില് 30ന് മുമ്പ് തലോര് പ്രശ്‌നം നീതിയായി പരിഹരിക്കുന്നില്ലായെങ്കില് ഈ കത്ത് സമൂഹത്തിന്റെ പരിഗണനക്കായി പരസ്യപ്പെടുത്തുമെന്ന കാര്യവും അങ്ങയെ അറിയിക്കുകയാണ്.\nസഭാ സ്‌നേഹികളെ വാര്‍ത്താമാധ്യമ പ്രവര്‍ത്തകരെ,\nമെയ്5വരെ എന്റെ തുറന്ന കത്തിന് ആര്‍ച്ച് ബിഷപ്പിന്റെ മറുപടി ലഭിച്ചില്ല. അനീതിയായ ഇടവകമാറ്റനടപടി പിന്‍വലിക്കുകയോ തിരുത്തുകയോ ചെയ്തിട്ടില്ല. തന്‍മൂലം ഈ തുറന്ന കത്ത് പ്രസിദ്ധീകരിക്കാന് ഞാന് നിര്‍ബന്ധിതനായിരിക്കുകയാണ്. സഭയില് അനീതിയും അധികാരദുര്‍വിനിയോഗവും തേര്‍വാഴ്ച്ച നടത്താതിരിക്കണം എന്ന സമുന്നതമായ ക്രിസ്തീയ ആദര്‍ശത്തിലാണ് ഞാന് ഇത് സമൂഹത്തിന് മുമ്പാകെ അവതരിപ്പിക്കുന്നത്. സഭയെ സ്‌നേഹിക്കുന്നവരെല്ലാം സഭയിലെ അധികാര ദുര്‍വ്വിനിയോഗത്തിനും അനീതികള്‍ക്കുമെതിരെ ശക്തമായി പ്രതികരിക്കാന് കടപ്പെട്ടവരാണ്. സഭാമക്കളുടെ, പ്രത്യേകിച്ച് സന്ന്യസ്തരുടെയും അല്മായരുടേയും അന്ധമായ അനുസരണവും വിധേയത്വവുമാണ് സഭാധികാരികളുടെ അനീതികളെ പ്രോത്സാഹിപ്പിച്ച് ഇത്രയും ദുഷ്‌കരമായ സ്ഥിതിയിലെത്തിച്ചതെന്ന് ഇനിയെങ്കിലും നാം കണ്ണുതുറന്ന് കണേണ്ടവരും, സഭാധികാരികളുടെ തെറ്റുകള് ചൂണ്ടികാണിക്കാന് ധൈര്യമുള്ളവരും ആകേണ്ടിയിരിക്കുന്നു. ഇത് സഭാംഗങ്ങളുടെ കടമയാണ്. രണ്ടാം വത്തിക്കാന് കൗണ്‍സില് ഇക്കാര്യം ശക്തമായി പ്രബോധിപ്പിച്ചിട്ടുണ്ട് മാര് വര്‍ക്കി വിതയത്തിലിന്റെ വാക്കുകള് എല്ലാവര്‍ക്കും ധൈര്യം പകരട്ടെ : “അനീതിയെ എതിര്‍ക്കണം; നീതിക്ക് വേണ്ടിയുള്ള കരച്ചില് ഉച്ചത്തിലാകണം”.സഭയിലെ അനീതികള്‍ക്കും അധികാരദുര്‍വിനിയോഗങ്ങള്‍ക്കും എതിരെ “കൂനന്‍കുരിശ്‌സത്യം” പോലൊരു കുരിശുസത്യം ഇക്കാര്യത്തിനു വേണ്ടി തൃശൂരില് ഉണ്ടാകും എന്നാണ് എന്റെ പ്രതീക്ഷ. ഇക്കാര്യത്തില് സഹകരിക്കേണ്ടത് സഭാമക്കളുടേയും കത്തോലിക്കാപ്രസിദ്ധീകരണങ്ങളുടേയും വാര്‍ത്താമാധ്യമങ്ങളുടേയും ധാര്‍മ്മിക കടമയാണെന്ന് ഞാന് വിശ്വസിക്കുന്നു. അതിനായി പ്രാര്‍ത്ഥിക്കുന്നു.\nഫാ. ഡേവീസ് കാച്ചപ്പിള്ളി. സി.എം.ഐ (ഒപ്പ്)\nനിരാഹാരം അനുഷ്ടിച്ച സ്വാമി അച്ചനെ\nജെ.സി.സി. ഭാരവാഹികള് സന്ദര്‍ശിച്ചപ്പോള്\nPosted by V.K. Joy at 12:39 PM


Shah Rukh Khan tricked Gauri Khan into going to Darjeeling instead of Paris for honeymoon - Malayalam Filmibeat\nസിനിമ താരങ്ങളുടെ പ്രണയവും അവരുടെ വിവാഹം പിന്നീടുളള ജീവിതത്തെ കുറിച്ചറിയാൻ പ്രേക്ഷകർക്ക് പ്രത്യേക താൽപര്യമാണ്. പാപ്പരാസികളുടെ ഒരു കണ്ണ് താരങ്ങളുടെ പിന്നാലെയാണ്. പപ്പാരാസികളുടെ അക്രമണത്തിന് സ്ഥിരം ഇരയാകാറുള്ളത് ബോളിവുഡ് താരങ്ങളാണ്. ഇവരുടെ മുൻകാല ജീവിതം വരെ കുത്തിപ്പൊക്കാറുണ്ട്.\nബോളിവുഡ് ഗോസിപ്പ് കോളത്തിൽ അധികം ഇടംപിടിക്കാത്ത താരമാണ് ഷാരൂഖ്ഖാൻ. സിനിമ മേഖലയ്കക് അകത്തും പുറത്തും താരത്തിന് ക്ലീൻ ഇമേജാണുളളത്. ബോളിവുഡിലെ എവർഗ്രീൻ റൊമാന്റിക് ദമ്പതികളാണ് ഷാരൂഖും ഭാര്യ ഗൗരിഖാനും. സിനിമ ഫീൽഡിൽ അല്ലെങ്കിൽ പോലു ആരാധകരുടെകാര്യത്തിൽ താര പത്നി ഒട്ടും പിന്നിലല്ല. ഇവരുടെ പ്രണയവും വിവാഹമെല്ലാം വളരെ ചർച്ചയായിരുന്ന സംഭവമായിരകുന്നു. ഒരുപാട് പ്രശ്നങ്ങളെ തരണം ചെയ്താണ് ഇവർ വിവാഹിതരായത്. ഇപ്പോഴിത ഷാരൂഖ് പറ്റിച്ചതിനെ കുറിച്ച് ഗൗരി വെളിപ്പെടുത്തുകയാണ്. വിവാഹം കഴിഞ്ഞ് 28 വർഷങ്ങൾക്ക് ശേഷമാണ് ഗൗരി ഈ കഥ വെളിപ്പെടുത്തിയത്.\nബോളിവുഡിലെ സൂപ്പർ താരമാകുന്നതിനു മുൻപാണ് ഷാരൂഖാന്റേയും ഗൗരിയുടെയും വിവാഹം. വളറെ ചെറുപ്പ പ്രായത്തിൽ തന്നെ ഇവർ തമ്മിൽ പ്രണയത്തിലാവുകയായിരുന്നു. തന്റെ 18 വയസിലാണ് ആദ്യമായി ഗൗരിയെ കാണുന്നതെന്നും അന്ന് അവർക്ക് പ്രായം 14 മാത്രമായിരുന്നെന്നും ഷാരൂഖ് പറഞ്ഞു. രണ്ട് മത വിഭാഗക്കാരയതുകൊണ്ട് തന്നെ ഒരുപാട് പ്രതിസന്ധികൾ തരണം ചെയ്തതിനു ശേഷമാണ് ഇരുവരും വിവാഹതിരായത്. 28 വർഷത്തെ മനോഹരമായ ദാമ്പത്യ ജീവിതകഥയാണ് ഇരുവർക്കും പങ്കുവെയ്ക്കാറുള്ളത്.\nഒരു സ്വകാര്യ ചാനലിന്റെ പുരസ്കാര ചടങ്ങിലായിരുന്നു ഷാരൂഖ് പറ്റിച്ചതിനെ കുറിച്ച് ഗൗരിഖാൻ വെളിപ്പെടുത്തിയത്. ഗൗരിയുട ഏറ്റവും വലിയ ആഗ്രഹങ്ങളിൽ ഒന്നായിരുന്നു ഹണിമൂണ് ആഘോഷിക്കാൻ പാരീസിൽ പോകണമെന്നത്. ഈഫൽ ടവ്വർ കാണണമെന്ന ആഗ്രഹവും ഗൗരി ഷാരൂഖിനോട് പങ്കുവെച്ചിരുന്നു. വിവാഹത്തിനു മുൻപ് അദ്ദേഹം വാക്ക് നൽകിയിരുന്നെങ്കിലും അത് പാലിച്ചിരുന്നില്ലെന്നും ഗൗരിഖാൻ പുരസ്കര സ്വീകരണത്തിനിടെ പറഞ്ഞു.\nഡാർജിലിങ്ങിലെ പരമ്പരാഗത വസത്രം ധരിച്ചു നിൽക്കുന്ന ഷാരൂഖാന്റേയും ഭാര്യയുടേയും ചിത്രം സമൂഹ മാധ്യമങ്ങളിൽ വൈറലാണ്. ഈ ചിത്രത്തിനു പിന്നിലൊരു കഥയുണ്ട്. ഈ ചിത്രം പുരസ്കാര ചടങ്ങിൽ പ്രദർശിച്ചപ്പോഴാണ് ഹണിമൂൺ സംഭവകഥ ദൗരി പങ്കുവെച്ചത്. തന്റെ ഏറ്റവും പ്രിയപ്പെട്ട ചിത്രങ്ങളിൽ ഒന്നാണ് ഇതെന്നായിരുന്നു ഗൗരിയുമായിട്ടുള്ള ആ ചിത്രത്തെ കുറിച്ച് ഷാരൂഖ് പറഞ്ഞത്. തന്റെ ജീവിതത്തിലെ നിർണ്ണായക ചിത്രത്തിനു പിന്നിലെ കഥ താരം വെളിപ്പെടുത്തി.\nവിവാഹം നടക്കുമ്പോൾ ഞാൻ വളരെ ദരിദ്രനായിരുന്നു. ഗൗരി താരതമ്യേനേ സാമ്പത്തികമായി മെച്ചപ്പെട്ട കുടുംബത്തിലായിരുന്നു ജനിച്ചത്. വിവാഹത്തിനു മുൻപ് ഹണിമൂണിന് പാരീസിൽ പോകാമെന്ന് വാക്ക് കൊടുത്തിരുന്നു. എന്നാൽ അത് തനിയ്ക്ക് നിറവേറ്റാൻ സാധിച്ചിരുന്നില്ല. കാരണം അന്ന് എന്റെ കയ്യിൽ പണമില്ലായിരുന്നു. അതുകൊണ്ട് ഹണിമൂണിനായി ഡാർജിലിങ്ങിലേയ്ക്ക് പോകുകയായിരുന്നു. വിവാഹം കഴിഞ്ഞ് 20 ദിവസത്തിനു ശേഷമായിരുന്നു തങ്ങളുടെ ആ മനോഹരയാത്ര.\nRead more about: shah rukh khan bollywood movie ഷാരൂഖ് ഖാന് സിനിമ


ഗോവൻ മേളയിൽ പ്രീമിയറിന് ഒരുങ്ങി ശ്രീധർ ബി എസിൻ്റെ 'ഇൻ ഔർ വേൾഡ് ' - Rashtrabhoomi\nBy News Desk -- January 14, 2021 January 14, 2021\nNo Comments on ഗോവൻ മേളയിൽ പ്രീമിയറിന് ഒരുങ്ങി ശ്രീധർ ബി എസിൻ്റെ ‘ഇൻ ഔർ വേൾഡ് ‘\nതിരുവനന്തപുരം: ഇന്ത്യയുടെ 51-ാമത് അന്താരാഷ്ട്ര ചലച്ചിത്ര മേളയിൽ (ഐ.എഫ്.എഫ്.ഐ) ആദ്യ പ്രദർശനത്തിനൊരുങ്ങി ശ്രീധർ ബി എസ് സംവിധാനം ചെയ്ത ഡോക്യുമെൻ്ററി ചിത്രം ‘ഇൻ ഔർ വേൾഡ്.’\nജനുവരി 16 മുതൽ 24 വരെ ഗോവയിലാണ് മേള അരങ്ങേറുന്നത്. നോൺ ഫിക്ഷൻ വിഭാഗത്തിൽ ജനുവരി 18-ന് ഉച്ചതിരിഞ്ഞ് ഒരു മണിക്കാണ് ചിത്രത്തിൻ്റെ പ്രദർശനം. തിരുവനന്തപുരം സ്വദേശിയാണ് ചിത്രത്തിൻ്റെ നിർമാതാവ് കൂടിയായ ശ്രീധർ ബി എസ്.\nഓട്ടിസം ബാധിച്ച മൂന്ന് കുട്ടികളുടെ ജീവിതമാണ് ഡോക്യുമെൻ്ററി ചിത്രീകരിക്കുന്നത്. അവരുടെ ദൈനംദിന ജീവിതത്തിൻ്റെ കലർപ്പില്ലാത്ത നേർക്കാഴ്ചകൾ ചിത്രത്തിലുണ്ട്. ഓട്ടിസം ബാധിച്ച കുട്ടികളുടെ ജീവിതത്തെപ്പറ്റി സൂക്ഷ്മമായ അറിവും അവബോധവും സൃഷ്ടിക്കാനാണ് ശ്രമം.\nമാതാപിതാക്കളും തെറാപ്പിസ്റ്റുകളുമായുള്ള അഭിമുഖങ്ങളും, നീന്തൽ ക്ലാസും കുതിരസവാരിയും സംഗീതപഠനവും പോലെ ദൈനംദിന ജീവിത മുഹൂർത്തങ്ങളും ഡോക്യുമെൻ്ററിയിൽ ഇടം നേടിയിട്ടുണ്ട്.\nസങ്കടകരമായ നിമിഷങ്ങളിലൂടെ കടന്നുപോകുമ്പോഴും സഹതാപമല്ല അവർ ആവശ്യപ്പെടുന്നതെന്നും, മറിച്ച് തങ്ങളെക്കൂടി ഉൾക്കൊള്ളുന്ന വിശാലമായ മാനവികതയെ കുറിച്ചുള്ള പ്രതീക്ഷകൾ മാത്രമാണ് അവർ പങ്കുവെയ്ക്കുന്നതെന്നും ചിത്രം നമ്മോട് പറഞ്ഞു തരുന്നു.\nവ്യത്യസ്തങ്ങളായ രണ്ട് ലോകങ്ങളിലാണ് ഇന്ന് നാം ജീവിക്കുന്നതെന്ന് സംവിധായകൻ ശ്രീധർബി എസ് അഭിപ്രായപ്പെട്ടു. “അവർ എന്നും നമ്മൾ എന്നും ലോകം രണ്ടായി വേർപിരിഞ്ഞിരിക്കുന്നു. ലോകത്തെ ഇങ്ങനെയാക്കുന്നത് തെറ്റായ ചില ധാരണകളാണ്. അത്തരം വ്യവസ്ഥാപിത ധാരണകളെയാണ് ‘ഇൻ ഔർ വേൾഡ് ‘ തിരുത്തുന്നത്.\nവ്യത്യസ്തമായ വീക്ഷണത്തോടെ ലോകത്തെ നോക്കിക്കാണാനുള്ള ജാലകമാണ് ഈ ചിത്രം. സ്നേഹവും ആദരവും പങ്കുവെച്ച് പരസ്പര സഹവർത്തിത്വത്തോടെ, എല്ലാവരേയും ഉൾക്കൊള്ളാനുള്ള വഴിയാണ് അത് കാണിച്ചുതരുന്നത്. അവരെന്നും നമ്മളെന്നും വേർതിരിവില്ലാതാവണം. എല്ലാവരേയും ഉൾക്കൊള്ളുന്ന ഒരു ലോകത്തെയാണ് സ്വപ്നം കാണുന്നത്,” സംവിധായകൻ പറഞ്ഞു.\nഫിലിം, ടെലിവിഷൻ-ഡിജിറ്റൽ കണ്ടൻ്റ് ബ്രാൻഡിങ്ങ്, മാർക്കറ്റിങ്ങ് മേഖലകളിൽ 22 വർഷത്തെ അനുഭവ സമ്പത്തുള്ള മലയാളിയാണ് ശ്രീധർ ബി എസ്. ടേണർ ബ്രോഡ്കാസ്റ്റ്, നാഷണൽ ജിയോഗ്രാഫിക് ഇൻ്റർനാഷണൽ, ഫോക്സ്, ഫോഡ്, ബി എം ഡബ്ല്യു, സോണി മോഷൻ പിക്ചേഴ്സ് തുടങ്ങി അന്താരാഷ്ട്ര സ്ഥാപനങ്ങളുമായി യോജിച്ച് പ്രവർത്തിച്ചിട്ടുണ്ട്.\nസർഗാത്മക മികവിന് ദേശീയ, അന്തർദേശീയ തലങ്ങളിലായി 43 പുരസ്കാരങ്ങൾ നേടിയിട്ടുണ്ട്.സാൾട്ട് സ്റ്റുഡിയോസ് പ്രൈവറ്റ് ലിമിറ്റഡിൻ്റെ ചെയർമാനായും നാഷണൽ ജിയോഗ്രാഫിക്, ഫോക്സ് ഇൻ്റർനാഷണൽ ചാനലുകളുടെ ക്രിയേറ്റീവ് ഡയറക്റ്ററായും പ്രവർത്തിച്ചിട്ടുണ്ട്.


കൂൺ കൃഷി എങ്ങനെ നിങ്ങളുടെ വീട്ടിൽ ചെയ്യാം | Pravasi Online Media\nHome / Latest News / കൂൺ കൃഷി എങ്ങനെ നിങ്ങളുടെ വീട്ടിൽ ചെയ്യാം\nകൂൺ കൃഷി എങ്ങനെ നിങ്ങളുടെ വീട്ടിൽ ചെയ്യാം\nPravasi Online Media May 6, 2020\tLatest News Leaveacomment 374 Views\nപോളിത്തീൻ കവറിലുള്ള കൂൺകൃഷി രീതിയാണ് കേരളത്തിലൊട്ടാകെ പ്രചാരത്തിലുള്ളത്. എന്നാൽ ഈ കവറുകളുടെ ലഭ്യതക്കുറവ് വീടുകളിൽ ചെറിയതോതിൽ കൂൺകൃഷി ചെയ്യുന്നതിൽ നിന്നും ജനങ്ങളെ വിമുഖരാക്കുന്നു. കൂടാതെ കവറുകൾ തുടർന്ന് ഉപയോഗപ്രദമാക്കാൻ സാധിക്കാതെ പരിസര മലിനീകരണത്തിലേക്കും വഴിതുറക്കുന്നു. ഈ സാഹചര്യത്തിൽ ചില വേറിട്ട കൂൺകൃഷിരീതികൾ ചുവടെ ചേർക്കുന്നു.\nകടകളിൽ നിന്നു മധുരപാനീയങ്ങളും ദാഹജലവും വാങ്ങുമ്പോൾ ഒപ്പം ധാരാളം പ്ലാസ്റ്റിക് കുപ്പികൾ നമുക്ക് ലഭിക്കുന്നു. ഉപയോഗശേഷം ഇവയെ വലിച്ചെറിയുന്നത് പരിസരമലിനീകരണത്തിന് കാരണമായിത്തീരുന്നു. ഇങ്ങനെയുള്ള ഒഴിഞ്ഞ പ്ലാസ്റ്റിക് കുപ്പികളെ കൂൺകൃഷിക്കായി ഉപയോഗിക്കാം. പ്ലാസ്റ്റിക് കുപ്പികളിൽ വിവിധയിനം കൂണുകൾ കൃഷിചെയ്തെടുക്കാമെങ്കിലും ഉത്പാദനക്ഷമതയിൽ മുന്നിട്ടു നിൽക്കുന്നത് ചിപ്പിക്കൂണുകളാണ്. അവയിൽത്തന്നെ പിങ്ക് ചിപ്പിക്കൂണിനെയാണ് (Pleurotus eous) കുപ്പികളിൽ ഏറ്റവും എളുപ്പം വളർത്താൻ സാധിക്കുന്നത്.\nകൂൺകൃഷിക്കായി2ലിറ്റർ അളവിലുള്ള ഒഴിഞ്ഞ കുപ്പികൾ തിരഞ്ഞെടുക്കുക. പുറമേ ഒട്ടിച്ചിരിക്കുന്ന കവർ നീക്കം ചെയ്ത് കുപ്പി സോപ്പുപയോഗിച്ചും ചൂടുവെള്ളത്തിലും വൃത്തിയായി കഴുകി ഉണക്കിയെടുക്കണം. കുപ്പിയുടെ പുറത്ത് നല്ല വൃത്തിയുള്ള ഒരു സൂചികൊണ്ട് അങ്ങിങ്ങായി അനേകം സുഷിരങ്ങളിടുക. വായുസഞ്ചാരം ഉറപ്പാക്കുന്നതിനു വേണ്ടിയാണ് ഈവിധം ചെയ്യുന്നത്. തുടർന്ന് കുപ്പികൾ കുറുകെ രണ്ടായി മുറിച്ച് സൂക്ഷിക്കുക, കൃഷിക്കായി ഉപയോഗിക്കുന്നതിനു തൊട്ടുമുൻപ് ഡെറ്റോളിൽ മുക്കിയ പഞ്ഞികൊണ്ട് കുപ്പിയാകെ തുടച്ചു വൃത്തിയാക്കിയെടുക്കുക.\nമാധ്യമമായി ഫലപ്രദമായി ഉപയോഗപ്പെടുത്താൻ കഴിയുന്നത് വയ്ക്കോലാണ്. രണ്ടു ലിറ്റർ അളവുള്ള ഒരു കുപ്പിയിൽ കൂൺ ഉത്പ്പാദിപ്പിക്കുന്നതിനായി അരക്കിലോ വയ്ക്കോൽ മതിയാകും. ഇവ അണുനശീകരണം ചെയ്തശേഷം മാത്രമേ കൃഷിക്കായി ഉപയോഗിക്കാൻ പാടുള്ളൂ. വീടുകളിൽ കൃഷിചെയ്യുമ്പോൾ തിളപ്പിച്ച് അണുനശീകരണം ചെയ്യുന്നതാണ് എളുപ്പവഴി. കൃഷിചെയ്യുന്നതിന്റെ തലേദിവസം രാത്രി വയ്ക്കോൽ വെള്ളത്തിൽ മുക്കി വയ്ക്കുക. പിറ്റേദിവസം രാവിലെ വെള്ളം വാർത്തുകളഞ്ഞശേഷം വീണ്ടും വെള്ളം നിറച്ച് അരമണിക്കൂർ മുതൽ മുക്കാൽ മണിക്കൂർ വരെ തിളപ്പിക്കുക. അതിനുശേഷം വയ്ക്കോൽ വെള്ളം വാർത്തെടുത്ത് നന്നായി കുടഞ്ഞ് സൂര്യപ്രകാശമേൽക്കുംവിധം നല്ല വൃത്തിയുള്ളോരു ഷീറ്റിൽ പരത്തിയിടുക. വയ്ക്കോലിലെ ഈർപ്പം കൂൺകൃഷിക്ക് പാകമാകുന്നത് വയ്ക്കോൽ കയ്യിലെടുത്തു പിഴിഞ്ഞു നോക്കുമ്പോൾ വെള്ളം ഒട്ടും തന്നെ ഇറ്റിറ്റുവീഴാതെ കയ്യിൽ നേരിയ നനവുമാത്രം ബാക്കിവെയ്ക്കുമ്പോഴാണ്.\nകൃഷി ചെയ്യാൻ സമയത്ത് കൂൺ വിത്ത് (സ്പോൺ) നല്ല വൃത്തിയുള്ളാരു പാത്രത്തിൽ പൊട്ടിച്ചിടുക. വിത്ത് വിരലുകൾക്കിടയിൽവെച്ചു ഞെരടാതെ സാവകാശം പൊഴിച്ചെടുക്കുക. കുപ്പിയുടെ കീഴ്ഭാഗത്ത് പാകത്തിന് ഉണങ്ങിയ വയ്ക്കോൽ 10 സെന്റീമീറ്റർ കനത്തിൽ നന്നായി അമർത്തിവയ്ക്കുക. തുടർന്ന് ഒരു കൈപ്പിടി നിറയെ കൂൺവിത്തെടുത്ത് കുപ്പിയുടെ അരികുവശം ചേർത്ത് ഇട്ടുകൊടുക്കുക. ഇവ്വിധം കുപ്പിയുടെ മറുപകുതിയിലും ചെയ്യുക. ഇരുപകുതികളിൽ നിറഞ്ഞു കഴിയുമ്പോൾ അവ സശ്രദ്ധം മുറിച്ച് വശങ്ങൾ ചേർന്നു വരുന്ന രീതിയിൽ അടുപ്പിച്ചുവച്ച് സെല്ലോടേപ് കൊണ്ട് പുറമേ നിന്ന് ഒട്ടിക്കുക. കുപ്പിയുടെ അടപ്പു തുറന്ന് അവിടെയും അൽപം കൂൺവിത്തിട്ടുകൊടുക്കാവുന്നതാണ്. ഇതോടെ കൂൺതടം കുപ്പികളിൽ തയ്യാറായിക്കഴിഞ്ഞു.\nPrevious കാന്താരി തഴച്ചുവളരാൻ ചില പൊടിക്കൈകൾ\nNext മുടി തഴച്ചു വളരാൻ യ്കൾ ഉണ്ടാകാൻ ചില പൊടിക്കൈകൾ


പൂറെന്നാൽ അതവന്മാരുടേത് പോലെ കടിയല്ല, പൂറെന്നാൽ പോരാട്ടമാണെന്നു എത്ര തലമുറകളായി നമ്മൾ കാണിച്ചു കൊണ്ടേയിരിക്കണം?\nFri Oct 19 2018 04:58:23 GMT+0530 (IST)\nGuest Author| Updated On: 2018-10-02 15:45:14.0 | Location : തിരുവനന്തപുരം\nഇത്രേം കാലം അച്ഛന്റെയും അച്ഛന്റമ്മയുടെയും അച്ഛന്റഛന്റെയും അച്ഛന്റെ തറവാടിന്റെയും പിന്നൊരു സുപ്രഭാതത്തിൽ ഭർത്താവിന്റെയും പേര് സ്വന്തം പേരിനോട് ചേർത്ത് ജീവിച്ച പെണ്ണുങ്ങളെ, നിങ്ങൾക്കൊക്കെ അതിന് പകരം പൂറെന്ന് ചേർത്താൽ പോരെ.നമ്മളെ അവർ identify ചെയ്യുന്നത് പോലും പൂറ് എന്നും പറഞ്ഞാണ്!- ഡോ. വീണ ജെ‌എസ് എഴുതുന്നു\nഡോ. വീണ ജെ‌എസ്\n1 . വീട്ടമ്മ കാമുകന്റെ കൂടെ ഒളിച്ചോടി.\nസോഷ്യൽ മീഡിയ(സോ. മീ) : അവളുടെ പൂറിൽ കാന്താരി ഇടണം, കത്തി കേറ്റണം.\n2. അമ്മ കുഞ്ഞിനെ കഴുത്തു ഞെരിച്ചു കൊന്നു.\nസോ.മീ : അവളുടെ പൂറ്റിലെ കടി മാറ്റാൻ തീയിടണം .\n3. ശബരിമലയിൽ സ്ത്രീകൾക്ക് കയറാം.\nസോ.മീ. കേറി വാടി, നടപ്പന്തലിൽ ഇട്ടു പൂറ്റിൽ കേറ്റി കൊല്ലും.\n4. ശബരിമലയിൽ പെണ്ണുങ്ങൾക്ക് കയറണം എന്ന് പറഞ്ഞത് കൊണ്ടാണ് പ്രളയം വന്നതെന്നും പറഞ്ഞ് കരഞ്ഞ യുവതി.\nആർത്തവമുണ്ടായിരുന്നപ്പോൾ അമ്പലത്തിൽപോയെന്ന് പറഞ്ഞ പെൺകുട്ടിയോട് പറഞ്ഞത്: "നല്ല ആണുങ്ങളുടെ ചൂട് അറിയാത്തതിന്റെ കൊഴപ്പമാടി നിനക്ക്"!\n5. സോളാർ പ്രശ്നം is equal to സരിത നായർ. സരിത നായർ എന്ന് പറഞ്ഞാൽ അപ്പോഴും അവരുടെ പൂറ്.\nപെണ്ണ്, എന്തൊക്കെ പ്രശ്നത്തിൽ പെട്ടാലും അത് direct ആയി അവളുടെ പൂറുമായി മാത്രം ബന്ധപ്പെടുത്താൻ മാത്രം അറിയുന്ന ഭൂരിഭാഗമലയാളപുരുഷന്മാർ. ഇത്രേം കാലം അച്ഛന്റെയും അച്ഛന്റമ്മയുടെയും അച്ഛന്റഛന്റെയും അച്ഛന്റെ തറവാടിന്റെയും പിന്നൊരു സുപ്രഭാതത്തിൽ ഭർത്താവിന്റെയും പേര് സ്വന്തം പേരിനോട് ചേർത്ത് ജീവിച്ച പെണ്ണുങ്ങളെ, നിങ്ങൾക്കൊക്കെ അതിന് പകരം പൂറെന്ന് ചേർത്താൽ പോരെ.നമ്മളെ അവർ identify ചെയ്യുന്നത് പോലും പൂറ് എന്നും പറഞ്ഞാണ് !\nപണ്ട് കുറച്ചു പേര് ചേർന്ന് ഇതിനൊക്കെയെതിരെ ഉണ്ടാക്കിയ പൂർ കവിതകൾക്കായി ഗൂഗിൾ ചെയ്തപ്പോൾ കിട്ടിയ ഞെട്ടിക്കുന്ന റിസൾട്ടുകളുടെ സ്ക്രീൻഷോട്ടുകൾ ആണ് പോസ്റ്റിനോപ്പം ഷെയർ ചെയ്തത്. ഇതും കടിമൂത്ത പൂറിപെണ്ണുങ്ങൾ സെർച്ച് കൊണ്ടിട്ടതാണെന്ന് കൂടെ പറ.\nപണ്ടെപ്പോഴോ പകുതി വായിച്ചു നിർത്തിയ വായിച്ച "തുണ്ട്" കഥയുടെ വൃത്തികെട്ട ഓർമ ഇന്നും ഉണ്ട്. ഇത്രയേറെ പൂറ് ചിന്തകൾ കൊണ്ട് നടക്കുന്ന മലയാളിപുരുഷന്മാർ ! ഈ കഥയുണ്ടാക്കിയവരെ കണ്ടുപിടിച്ചു വീട്ടിലോട്ടു ഓരോ കോപ്പി അയച്ചുകൊടുത്താലെങ്കിലും മാറ്റം വരുമോ എന്തോ? പൂറോർത്തുണർന്ന് പൂറോർത്തു മയങ്ങി പൂറും സ്വപ്നം കണ്ടുറങ്ങുന്ന, പൂറിലൂടെ(most people) ഊർന്നുവീണ ഭൂരിഭാഗമലയാളിപുരുഷജന്മങ്ങൾ. ട്രെയിനിന്റെ ടോയ്ലറ്റ്ൽ പോലും പൂറ് നന്നാക്കിത്തരാം, വിളിക്കെന്നും പറഞ്ഞ് ഫോൺനമ്പർ എഴുതിയിടുന്നവൻമാരുടെ സ്വന്തം കേരളം !\nലജ്ജ, ഉളുപ്പ് എന്നിവ എന്തെന്നറിയാത്ത വർഗം.\nപൂർ എന്ന് പത്തുപ്രാവശ്യം എഴുതിയതുകൊണ്ട് ഇനി എന്റെ "കടി"യുടെ ആഴവും പരപ്പും അവന്റെ കടികൊണ്ട് അളക്കാൻ വന്നേക്കാവുന്ന ഭൂരിഭാഗമലയാളിപുരുഷന്മാരെ ഭയന്ന് നമ്മൾ പുറകോട്ടു പോകരുത്. ഈ പൂറും വെച്ച് അഹങ്കാരത്തോടെ ഞെളിഞ്ഞു ജീവിക്കുക. ഈ പൂറിലാണ് അവന്റെയൊക്കെ ഒടുക്കത്തെ കടിയുടെ കലാശക്കൊട്ട് നടക്കാൻ അവനൊക്കെ വെന്ത് ജീവിക്കുന്നത് എന്നാണ് അവന്റെയൊക്കെ ഓരോ കമ്മന്റും വ്യക്തമാക്കുന്നത്.\nപൂറെന്നാൽ അതവന്മാരുടേത്പോലെ കടിയല്ല, പൂറെന്നാൽ പോരാട്ടമാണെന്നു എത്ര തലമുറകളായി നമ്മൾ കാണിച്ചു കൊണ്ടേയിരിക്കണം????\nkerala patriarchal men\nvagina isaresistance\nkerala women facing slutshaming\nkerala men verbal rapes


കുഞ്ഞിനെ കട്ടിലിലെ അറയില് അടച്ച് യുവതി കാമുകനൊപ്പം ഒളിച്ചോടി; ശ്വാസംകിട്ടാതെ രണ്ടര വയസ്സുകാരന് ദാരുണാന്ത്യം... - DailyKerakam\nApr 12, 2021 1:44 AM\nHome/News/Breaking News/കുഞ്ഞിനെ കട്ടിലിലെ അറയില് അടച്ച് യുവതി കാമുകനൊപ്പം ഒളിച്ചോടി; ശ്വാസംകിട്ടാതെ രണ്ടര വയസ്സുകാരന് ദാരുണാന്ത്യം…\nDaily Keralam January 28, 2020 Breaking News, Latest News, National Leaveacomment 164 Views\nമക്കളെളെ ഉപേക്ഷിച്ചിട്ട് സ്വന്തം സുഖം തേടി പോവുന്നവരുടെ വാര്‍ത്ത ദിനം പ്രതി എത്താറുണ്ട്. അത്തരത്തിലുള്ള ഒരു വാര്‍ത്തയാണ് ഇപ്പോള് പുറത്തുവരുന്നത്.\nകാമുകനൊപ്പം പോവാന് പിഞ്ചുകുഞ്ഞിനെ അമ്മ കട്ടിലിലെ അറയില് അടയ്ക്കുകയായിരുന്നു, ഒടുവില് ശ്വാസംകിട്ടാതെ രണ്ടര വയസ്സുകാരന് ദാരുണാന്ത്യം. ഛത്തീസ്ഗറിലാണ് മനുഷ്യമനസ്സാക്ഷിയെ ഞെട്ടിക്കുന്ന സംഭവം അരങ്ങേറിയത്.\nഞായറാഴ്ച ജോലി കഴിഞ്ഞ് വീട്ടില് തിരികെയെത്തിയപ്പോഴാണ് ഭാര്യയെയും മകനെയും കാണാനില്ലെന്ന് കുട്ടിയുടെ പിതാവ് മനസ്സിലാക്കുന്നത്. ആദ്യം ഭാര്യ വീട്ടില് പോയതായിരിക്കുമെന്ന് കരുതുകയും പിന്നീട് ഭാര്യയെ ഫോണില് ബന്ധപ്പെട്ടപ്പോഴാണ് മകനെ കട്ടിലിലെ അറയില് അടച്ച വിവരം പറയുന്നത്.\nകുട്ടിയുടെ വായില് ഗ്ലോവ്സ് തിരുകിയിരുന്നതായി പോലീസ് പറയുന്നു. കുഞ്ഞിന്റെ മാതാവിനെതിരെ കൊലക്കുറ്റം ചുമത്തിയതായി പോലീസ് അറിയിച്ചു. സംഭവത്തിന്റെ വിശദവിവരങ്ങള് പുറത്തുവിട്ടിട്ടില്ല\nTags Daily Keralam\nPrevious സംസ്ഥാനത്ത് ഇന്ധനവിലയില് വന് ഇടിവ് രേഖപ്പെടുത്തി…\nNext ചിലയിടങ്ങളില് ഇന്ന് നേരിയ മഴയ്ക്ക് സാധ്യതയെന്ന് കാലാവ്‌സഥാ നിരീക്ഷണ കേന്ദ്രത്തിന്‍റെ മുന്നറിയിപ്പ്…\nകേരളത്തിൽ ഇന്ന് 5375 പേര്‍ക്ക് കോവിഡ്; 4596 പേര്‍ക്ക് സമ്ബര്‍ക്കത്തിലൂടെ രോഗം ; 26 മരണം…


വെളിപ്പെടുന്നു - മിഷേൽ മുമ്പ് ബരാക് ഒബാമ പ്രണയ കഥ!\nവീട് സ്നേഹം വെളിപ്പെടുന്നു – മിഷേൽ മുമ്പ് ബരാക് ഒബാമ പ്രണയ കഥ!\nവെളിപ്പെടുന്നു – മിഷേൽ മുമ്പ് ബരാക് ഒബാമ പ്രണയ കഥ!\nഞങ്ങൾ സിനിമകളുടെ പെടുന്നു പുറത്തുള്ള താരങ്ങൾ ഓർക്കുമ്പോൾ, ഞങ്ങൾ ശരിക്കും അവരുടെ വളരെയധികം ശ്രദ്ധ ചെയ്യരുത് അന്വേഷണം സ്നേഹം കണ്ടെത്താൻ അവരുടെ ജീവിതത്തിന്റെ. ഏറ്റവും പലപ്പോഴും, അവരുടെ ജീവിത പങ്കാളി കൂടുതൽ പ്രശസ്തമായ പകുതി രണ്ടാം പഠിത്തം പ്ലേ. വിവാഹം മുമ്പ് മിഷേൽ ഒബാമ ഒരു രസകരമായ റീഡ് വഴിവയ്ക്കും ബരാക് ഒബാമ പ്രണയകഥ.\nവിവാഹം മുമ്പ് ബാരക്ക് ഒബാമ പ്രണയകഥ\nബരാക് ഒബാമ അമേരിക്കൻ ഐക്യനാടുകളുടെ ആദ്യ ആഫ്രിക്കൻ-അമേരിക്കൻ പ്രസിഡണ്ട്. അവൻ പശ്ചാത്തല ആരെയും വൈരങ്കോ്ട കഴിയും എങ്ങനെ ഒരു ജീവിക്കുന്ന ഉദാഹരണമാണ് വെല്ലുവിളികളും കീഴടക്കാൻ.\nഎന്ന പേരിൽ "പുസ്തകംബരാക്ക് ഒബാമ: കഥ "ഡേവിഡ് മരനിഷ് പ്രകാരം, അവൻ മിഷേൽ മുമ്പ് രണ്ട് പെണ്ണുങ്ങൾ ഒബാമയുടെ റൊമാൻസ് ദിനവൃത്താന്തം.\nആദ്യ ഭാര്യയെ അദ്ദേഹം അലക്സ് മ്ച്നെഅര് തന്റെ രണ്ടാം സ്നേഹം പലിശ Genevieve കുക്ക് ആയിരുന്നു സ്നേഹിച്ചു. ഒബാമ ഡിസംബറിൽ ന്യൂയോർക്കിലെ ഈസ്റ്റ് വില്ലേജിൽ ഒരു ക്രിസ്മസ് പാർട്ടി ചെയ്തത് കുക്ക് കൂടിക്കാഴ്ച 1983 അവൾ എത്തിയപ്പോൾ 25, അവനെ മൂന്നു വർഷം പഴയ.\nഇവിടെ പുസ്തകം നിന്ന് ചില ശശ ഉണ്ട്:\nഎങ്ങനെ അലക്സ് മ്ച്നെഅര് ആൻഡ് ബരാക് ഒബാമ ഏറ്റുമുട്ടിയ\nഒബാമയുടെ ന്യൂയോർക്ക് നിലനിൽപ്പിന്റെ ഏകാന്തത അലക്സ് മ്ച്നെഅര് കത്തിൽ ഉയർന്നുവന്നു, അവൾ ചെയ്തു സാഹിത്യ മാസിക കോ-എഡിറ്റുചെയ്യുമ്പോൾ ഒബാമ മാരണം വന്ന പാശ്ചാത്യ നിന്ന് ഒരു യുവതിയെ ഉത്സവം, ആരുടെ പക്കൽ അവൾ വേനൽക്കാലത്ത് അവൻ കണക്ട് 1982 ന്യൂ യോർക്കിൽ. അലക്സ് എപ്പോഴും ബാരി വിജയസ്മരണകൾ ഉണ്ടായിരുന്നെങ്കിൽ, അവൾ അവനെ വിളിച്ചു പോലെ, ഒപ്പം "അവൻ വളരെ പ്രത്യേക വഴിയിൽ രസകരമായ ആയിരുന്നു വിചാരിച്ചു. അവൻ ശരിക്കും ഒരു ആശയം അല്ലെങ്കിൽ ചോദ്യം വഴി തന്റെ വഴി ജോലി, അത് കഴിഞ്ഞു തിരിഞ്ഞു, എല്ലാ വശങ്ങളും നിന്ന് അത് നോക്കി, അപ്പോൾ അവൻ ഒരു കൃത്യമായ ഗംഭീരവുമായ നിഗമനത്തിലത്തെി."\nഅലക്സ് ന്യൂയോർക്ക് വന്നപ്പോൾ, അവൾ ഒബാമ ആഹ്വാനം നൽകി. അവർ ഒരു കണ്ടുമുട്ടി ഇറ്റാലിയൻ ഭക്ഷണശാല ലെക്സിംഗ്ടന് അവന്യു ന്.\nഈ അവൾ രാത്രി ഓർത്തു എങ്ങനെ, "ഞങ്ങൾ ഇരുന്നു സംസാരിച്ചു കഴിച്ചു വീഞ്ഞു കുടിച്ചു. അല്ലെങ്കിൽ കുറഞ്ഞത് ഞാൻ വീഞ്ഞു കുടിച്ചു. ഞാൻ അവൻ ശക്തമായ എന്തെങ്കിലും കുടിച്ചു തോന്നുന്നു. അതു ഇരുണ്ട കൂട്ടത്തിലായിരുന്നു, ഇനി ന്യൂയോർക്കിൽ നിലവിലില്ലാത്ത പഴയ ഇറ്റാലിയൻ റെസ്റ്റോറന്റുകൾ. അതു സ്ഥലം തരത്തിലുള്ള എവിടെ അവർ മാത്രം നിങ്ങൾ വിട്ടു ആയിരുന്നു. ഞാൻ അദ്ദേഹത്തിന് സംസാരിക്കുന്നതും വികാരം സന്തോഷം ആലോചിക്കുന്നതിനുമുമ്പ്, ഞാൻ മണിക്കൂർ അവനെ സംസാരിക്കാൻ കഴിഞ്ഞില്ല. ഞങ്ങൾ പതുക്കെ തിരിച്ചു എന്റെ മനസ്സിൽ നടന്നു, 90 ന്, നല്ല-ബൈ പറഞ്ഞു. അതിനുശേഷം, ഞങ്ങൾ തമ്മിൽ കൂടുതൽ സമയം ചെലവഴിക്കുക തുടങ്ങി."\nഎങ്ങനെ Genevieve കുക്ക്, ബരാക് ഒബാമ ഏറ്റുമുട്ടിയ\nമ്ച്നെഅര് ബന്ധം വ്യക്തമായും അവസാനിച്ച, ഒബാമയും സ്നേഹം ഉപമ മിഷേൽ മുമ്പ് മടങ്ങിപ്പോകാൻ എടുക്കും.\nGenevieve എത്തിയപ്പോൾ ആറാം-മത്തെ അപ്പാർട്ട്മെന്റിൽ പാർട്ടി വഴി കീഴിൽ നന്നായി ആയിരുന്നു: വെളിച്ചം, എല്ല ഫിറ്റ്സ്ഗെറാൾഡ് സ്റ്റീരിയോ ന് പ്ലേ, ഛത്തെരിന്ഗ് ആളുകൾ, അര്ത്യ് തരം, സമീപകാല കോളേജ് ഗ്രദ്സ്, പ്രസിദ്ധീകരണ ലോകത്തിലെ ചില, ഉദ്ദേശിക്കുന്ന സൈന്യത്തെ ഒഴികെ അവൾ അറിഞ്ഞു. അവൾ അടുക്കള പോയി, ഫ്രണ്ട് പ്രവേശന ഇടനാഴി വലതുഭാഗത്തുള്ള, ഒരു ഗ്ലാസ് തിരയുന്ന, പിന്നീട് തീരുമാനിച്ചു അത് കുപ്പി നിന്ന് നേരിട്ട് കുടിക്കാൻ കുറവ് ഗന്ധര്വ്വന് തന്നെ. അത് അവളുടെ ശൈലി ഉണ്ടായിരുന്നു. അവൾ നോൺ-ഫിൽട്ടർ ഒട്ടകങ്ങളും ലക്കി സ്ട്രൈക്കുകൾ പുകവലി ജയത്തുടക്കം. അവൾ കുടിവെള്ളം ബൈലെയ്സ് ആൻഡ് പന്റ് ഇ എം.ഇ.എസ് ഇഷ്ടപ്പെട്ടു, ഒരു ഇറ്റാലിയൻ വെര്മൊഉഥ്.\nഅടുക്കളയിൽ നിൽക്കുന്ന ബരാക്ക് പേരുള്ള ഒരു പറഞ്ഞതൊക്കെ, നീല ജീൻസ് ധരിച്ച്, ടി-ഷർട്ട്, ഇരുണ്ട ലെതർ ജാക്കറ്റ്. അവർ ചുരുക്കമായി സംസാരിച്ചു, പിന്നീട് നീക്കി. മണിക്കൂർ പിന്നീട്, അര്ദ്ധരാത്രിക്ക് ശേഷം, ബരാക് ഒബാമ സമീപിച്ചപ്പോൾ അവൾ വിടാൻ ഭാവിച്ചു കാത്തിരിക്കേണ്ട അവളെ ആവശ്യപ്പെട്ടു. അവർ ഹാളിൽ അവസാനം ഒരു ഓറഞ്ച് ബെഅന്ബഗ് കസേര കോണി ഇറങ്ങിച്ചെന്നു, ഈ സമയം, സംഭാഷണം ക്ലിക്കുചെയ്ത.\nഅവൻ അവളുടെ സരഭാരം ശ്രദ്ധിച്ചു. ഓസ്ട്രേലിയൻ, അവൾ പറഞ്ഞു. അവൻ പല ഓസീസ് അറിഞ്ഞു, അമ്മയുടെ ഒരു സുഹൃത്തുക്കൾ, അദ്ദേഹത്തിന്റെ കുട്ടിക്കാലത്ത് അവൻ ഇന്തോനേഷ്യ ജീവിച്ചിരുന്ന കാരണം. അങ്ങനെ അവൾ ഉണ്ടായിരുന്നു, അവളുടെ മാതാപിതാക്കൾ വിവാഹമോചനം മുമ്പ്, വീണ്ടും സംക്ഷിപ്തമായി സ്കൂളിലെ.\nഅതിനെ തിരിഞ്ഞു, ജകാര്ട അവരുടെ കൈത്താങ്ങലും ഏതാനും വർഷങ്ങളായി ഓവർലാപ്പുചെയ്ത ചെയ്തു, ൽ തുടങ്ങുന്ന 1967. അവർ സ്റ്റോപ്പില്ലാത്ത സംസാരിച്ചു, ഒരു വിഷയത്തിൽ നിന്ന് മറ്റൊന്നിലേയ്ക്ക് ചലിക്കുന്ന, ഒരു തീവ്രമായ അടിയന്തര സംബന്ധം പങ്കിടുന്നു, അവരുടെ മീറ്റിംഗിന്റെ റാൻഡമ്നെസ്സ് പ്രകാരം സര്വാധികാര്യക്കാരന് എത്ര അവർ പൊതുവായി ഉണ്ടായിരുന്നു. അവർ പല താമസിച്ച സ്ഥലങ്ങൾ എന്നാൽ ഒരിക്കലും വീട്ടിൽ തോന്നി.\nമിഷേൽ ഒബാമ പ്രണയകഥ അവസാന അധ്യായം ആയിരിക്കും? നാം പ്രസിഡന്റ് ഒബാമ മിഷേൽ ഒരു ഇഷ്ടപ്പെടുന്നു അറിയുന്നു ഞങ്ങൾ ഉത്തരം ലഭിക്കാന് അര്ഹത അതെ എന്നാണു ഊഹിക്കാൻ. ഈ ബന്ധം വിശകലനം വായിക്കുക മിഷെൽ ആൻഡ് ബറാക് ഓഫ്. ഇവിടെ ഒരു ആണ് ഒബാമയും മിഷേൽ സ്നേഹം ന് ജീവിതം കഥ, വിളിച്ചു നിങ്ങൾക്കൊപ്പം എൻഡ്, ആ ഉടൻ റിലീസ് പറ്റി!\nനിങ്ങളുടെ പ്രേരണയെന്ന് ബരാക് ഒബാമ കണ്ടോ? സൗജന്യമായി ഒരു ജോടി മൗലികരചനയായിരുന്നു സാങ്കേതികവിദ്യധനകാര്യംപ്രാദേശിക സൃഷ്ടിക്കുക നിങ്ങളുടെ പ്രചോദനം ഷോകേസ്! ഇവിടെ ക്ലിക്ക് ചെയ്യുക സൈൻ അപ്പ്.\nനിങ്ങൾ അതിന് ഈ പരിശോധിക്കണം\nകമലഹാസൻ ഓൺലൈൻ മത്രിമൊംയ് സൈറ്റുകൾ സൈൻ അപ്പ് ചെയ്തപ്പോൾ\nമുമ്പത്തെ ലേഖനം21 നിങ്ങൾ ഒരു ഹാലോവീൻ തീയതി വേണ്ടി എന്തുകാണണമെന്ന് ബോളിവുഡ് ഹൊറർ സിനിമകൾ!\nഅടുത്ത ലേഖനംഒരു എഞ്ചിനീയർ വിവാഹം?7നിങ്ങൾ അതെ പറയുക മുമ്പ് മനസിൽ സൂക്ഷിക്കാൻ പോയിന്റുകൾ!


കെപ്പൽ പഴവും ശരീരവിയര്‍പ്പും തമ്മില് എന്ത് ബന്ധം ?...\nകെപ്പൽ പഴവും ശരീരവിയര്‍പ്പും തമ്മില് എന്ത് ബന്ധം ?\nPreetha | Sunday, August 13, 2017 4:13 PM IST\nഇന്തൊനീഷ്യയിലെ ഫലസസ്യമാണ് കെപ്പൽ. ഇവയുടെ പഴങ്ങൾ കഴിച്ചാൽ മനുഷ്യശരീരത്തിൽനിന്ന് ഉണ്ടാകുന്ന വിയർപ്പിനു ഹൃദ്യമായ സുഗന്ധമായിരിക്കുമത്രെ. ഇരുപത്തിയഞ്ചു മീറ്ററോളം ഉയരത്തിൽ നീളമേറിയ തായ്ത്തടിയും മുകളിൽ കുടപോലെ ശാഖകളുമായി കാണുന്ന നിത്യഹരിത സസ്യമാണ് കെപ്പൽ. സസ്യനാമം ‘സ്റ്റെലകോകാർപ്പസ് ബ്യൂറാഹോൾ’ (stelechocarpus burahol).\nഇന്തൊനീഷ്യയിലെ രാജകുടുംബാംഗങ്ങളുടെ ഇഷ്ട പഴമായിരുന്നു കെപ്പൽ. രാജകൊട്ടാരത്തിന്റെ സമീപമൊഴികെ കെപ്പൽ മരം വളർത്തുന്നതു നിയമവിരുദ്ധമായിരുന്നു. രാജഭരണമവസാനിച്ചതോടെ ഇവയുടെ സുഗന്ധം പൊഴിക്കുന്ന പ്രത്യേകത അറിഞ്ഞ് പലരും തങ്ങളുടെ രാജ്യങ്ങളിലുമെത്തിച്ചു.


മാരുതി എസ്-പ്രെസ്സോ — പുതിയ ചെറു കാർ ഉടൻ - Malayalam DriveSpark\n4 min ago വില്‍പ്പന ഉഷാറാക്കാന് ഓഫറുകളുമായി ഹോണ്ട\nആള്‍ട്ടോയുടെ ചേട്ടനാവാന് മാരുതി എസ്-പ്രെസ്സോ\nPublished: Wednesday, June 19, 2019, 13:50 [IST]\nഒരിടവേളയ്ക്ക് ശേഷം ചെറു കാറുകളിലേക്ക് മാരുതി വീണ്ടും ശ്രദ്ധ കേന്ദ്രീകരിക്കുന്നു. ഉത്സവ സീസണ് തുടങ്ങുന്നതിന് മുന്‍പേ പുത്തനൊരു കാറിനെ അവതരിപ്പിക്കാനുള്ള തയ്യാറെടുപ്പിലാണ് രാജ്യത്തെ ഏറ്റവും വലിയ വാഹന നിര്‍മ്മാതാക്കളായ മാരുതി. ശ്രേണിയില് റെനോ ക്വിഡും ടാറ്റ ടിയാഗൊയും മഹീന്ദ്ര KUV100 -യും കളംനിറയുമ്പോള് ആള്‍ട്ടോയെ മാത്രം ആശ്രയിച്ചു മുന്നോട്ടുപോകാന് കമ്പനിക്ക് താത്പര്യമില്ല.\n2018 ഓട്ടോ എക്‌സ്‌പോയില് അണിനിരന്ന ഫ്യൂച്ചര് S കോണ്‍സെപ്റ്റിനെ അടിസ്ഥാനപ്പെടുത്തി മാരുതിയുടെ പുതിയ ചെറു കാര് വൈകാതെ വിപണിയിലെത്തും. റിപ്പോര്‍ട്ടുകള് പ്രകാരം എസ്-പ്രെസ്സോ എന്ന പേരിലായിരിക്കും പുതിയ മാരുതി കാര് വില്‍പ്പനയ്ക്ക് വരിക. മാരുതിയുടെ ഇന്ത്യന് ഗവേഷണ-വികസന സംഘം രൂപകല്‍പ്പന ചെയ്യുന്ന ഏറ്റവും ചെറിയ കാറാണ് എസ്-പ്രെസ്സോ.\nവിറ്റാര ബ്രെസ്സ രൂപകല്‍പ്പന ചെയ്തതും ഇതേ സംഘംതന്നെ. ഇക്കുറി ജപ്പാനിലെ സുസുക്കി മോട്ടോറും പുതിയ മാരുതി കാറില് നിര്‍ണായക ഇടപെടലുകള് നടത്തിയിട്ടുണ്ട്. മാരുതിയുടെ അറീന ഡീലര്‍ഷിപ്പുകള്‍ക്കായിരിക്കും എസ്-പ്രെസ്സോയുടെ വില്‍പ്പന ചുമതല. നിരയില് എസ്-പ്രെസ്സോ കൂടി വന്നുചേരുന്നതോടെ ചെറു കാറുകളുടെ ലോകത്ത് മാരുതി വീണ്ടും കുത്തക ഉറപ്പിക്കുമെന്ന് നിരീക്ഷകര് പറയുന്നു.\nഫ്യൂച്ചര് S കോണ്‍സെപ്റ്റിനെ അടിസ്ഥാനപ്പെടുത്തുന്നിനാല് ക്രോസ്ഓവര് ഡിസൈനായിരിക്കും എസ്-പ്രെസ്സോ പിന്തുടരുക. വിപണിയില് എസ്‌യുവികള്‍ക്ക് പ്രചാരം കൂടുന്ന അവസരത്തില് എസ്‌യുവി മുഖമുള്ള ഹാച്ച്ബാക്കുകള്‍ക്ക് സാധ്യത കൂടുമെന്ന് മാരുതി കണക്കുകൂട്ടുന്നു. യുവതലമുറയെ ആകര്‍ഷിക്കാനായി ഇഗ്നിസ് മാതൃകയില് ഇരട്ടനിറമായിരിക്കും എസ്-പ്രെസ്സോയ്ക്ക്.\nകാറിന്റെ ഉയര്‍ന്ന വകഭേദങ്ങളില് ടച്ച്‌സ്‌ക്രീന് ഇന്‍ഫോടെയ്ന്‍മെന്റ് ഉള്‍പ്പെടെയുള്ള സംവിധാനങ്ങള് പ്രതീക്ഷിക്കാം. നടപ്പില് വരുന്ന സുരക്ഷാ ചട്ടങ്ങള് പ്രകാരം ഒരുപിടി ക്രമീകരണങ്ങള് എസ്-പ്രെസ്സോയില് നിര്‍ബന്ധമായും ഒരുങ്ങേണ്ടതുണ്ട്. ഇരട്ട മുന് എയര്‍ബാഗുകള്, വേഗ മുന്നറിയിപ്പ് സംവിധാനംന, പിന് പാര്‍ക്കിങ് സെന്‍സര്, മുന് പാസഞ്ചര് സീറ്റ് ബെല്‍റ്റ്, ആന്റി - ലോക്ക് ബ്രേക്കിങ് സംവിധാനം തുടങ്ങിയവ ഇതില്‍പ്പെടും.\nപുത്തന് വാഗണ്‍ആറിലെ 1.0 ലിറ്റര് പെട്രോള് എഞ്ചിനായിരിക്കും എസ്-പ്രെസ്സോയില് തുടിക്കുക. ഭാരത് സ്റ്റേജ് VI നിലവാരം എഞ്ചിന് പുലര്‍ത്തും. എസ്-പ്രെസ്സോയ്ക്ക് എഎംടി ഗിയര്‍ബോക്‌സ് ഓപ്ഷന് നല്‍കാന് കമ്പനി മുന്‍കൈയ്യെടുക്കുമെന്നാണ് വിവരം.\nഒരുപക്ഷെ ആള്‍ട്ടോയ്ക്ക് പകരക്കാരനാവാം പുതിയ എസ്-പ്രെസ്സോ. എന്നാല് ഇക്കാര്യത്തില് ഔദ്യോഗിക സ്ഥിരീകരണമില്ല. പ്രാരംഭ ഹാച്ച്ബാക്ക് നിരയില് ആള്‍ട്ടോ, എസ്-പ്രെസ്സോ മോഡലുകളെ ഒരുമിച്ചു വില്‍ക്കാനും കമ്പനി തീരുമാനമെടുത്തേക്കാം.\nMaruti Suzuki S-Presso India Launch Details. Read in Malayalam.


Kottayam youth killed mother after she asked money for treatment | അമ്മയെ കഴുത്തറുത്ത് കൊല്ലാന് ഒരേയൊരു കാരണം... ചികിത്സയ്ക്ക് പണം, നിതിന് തുറന്നുപറഞ്ഞു!! - Malayalam Oneindia\n22 min ago ബുറെവി ചുഴലിക്കാറ്റ്: പ്രധാനമന്ത്രിയുമായി സംസാരിച്ച് മുഖ്യമന്ത്രി, നാവിക-വ്യോമ സേനകള് സജ്ജം\nPublished: June 1 2020, 15:25 [IST]\nചങ്ങനാശ്ശേരി: തൃക്കൊടിത്താനം അമര കന്യാകോണില് കുഞ്ഞനാമ്മയെ മകന് വെട്ടിക്കൊലപ്പെടുത്തിയ കേസില് മകന് നിതിനെ വീട്ടിലെത്തിച്ച് തെളിവെടുത്തു. മൃതദേഹം വീട്ടില് നിന്ന് മാറ്റിയ ശേഷമാണ് നിതിനെ എത്തിച്ചത്. കൊലപാതക രീതിയലെ കുറിച്ചും നിതിന് പോലീസിനോട് വിവരിച്ചു. നേരത്തെ തൊഴിലുറപ്പ് പണിക്ക് പോയിരുന്ന കുഞ്ഞന്നാമ്മ ഹൃദയസംബന്ധമായ രോഗങ്ങളെ തുടര്‍ന്ന് കുറച്ച് കാലമായി ജോലിക്ക് പോയിരുന്നില്ല. വര്‍ഷങ്ങള്‍ക്ക് മുമ്പ് വിവാഹബന്ധം വേര്‍പ്പെടുത്തി അമരയിലെ വീട്ടില് തനിച്ച് കഴിയുകയായിരുന്നു ഇവര്.\nഅതേസമയം മറ്റ് കാരണങ്ങളും കൊലപ്പെടുത്തുന്നതിനായി നിതിന് പറഞ്ഞിട്ടുണ്ട്. മുഖത്ത് യാതൊരു ഭാവഭേദവും ഇല്ലാതെയാണ് മകന് എത്തിയത്. അമ്മയും താനുമായുള്ള സംഭാഷണ വിവരമാണ് നിതിന് പറഞ്ഞു. പുറത്ത് നിന്ന് ഫ്രൈഡ് റൈസ് വാങ്ങി നല്‍കണമെന്ന് കുഞ്ഞന്നാമ്മ തന്നോട് ആവശ്യപ്പെട്ടതായി നിതിന് പറഞ്ഞു. എന്നാല് താന് അമ്മയ്ക്ക് പൊറോട്ട വാങ്ങി നല്‍കിയിരുന്നു. പൊറോട്ട വേണ്ടെന്ന് പറഞ്ഞ് കുഞ്ഞനാമ്മ വഴക്കുകൂടിയിരുന്നുവെന്ന് നിതന് പറഞ്ഞു.\nചുറ്റിക വെച്ച് അമ്മ തന്നെ മര്‍ദിക്കുകയും കറിക്കത്തി എടുത്ത് തന്റെ കൈയ്ക്ക് വെട്ടുകയും ചെയ്തു. ഇതില് ദേഷ്യം തോന്നിയാണ് കറിക്കത്തി വാങ്ങി തിരികെ വെട്ടിയത്. മരിച്ചെന്ന് ഉറപ്പാക്കയി ശേഷം അമ്മയുടെ സഹോദരനെ വിളിച്ച് പറയുകയും ചെയ്തു. തുടര്‍ന്ന് ഫാമിലി വാട്‌സാപ്പ് ഗ്രൂപ്പിലേക്ക് ഫോട്ടോ അയക്കുകയും ചെയ്തു. വീടിന്റെ ഗ്രില്ല് പൂട്ടിയത് കാരണം പുറത്തിറങ്ങാന് വേണ്ടി താഴ് തല്ലിത്തകര്‍ക്കാന് ശ്രമിച്ചെങ്കില് നടന്നില്ല. ഇതോടെ വീട്ടില് തന്നെ കഴിയുകയായിരുന്നു.\nkottayam കോട്ടയം crime murder mother son കൊലപാതകം ചങ്ങനാശേരി\nkottayam youth killed mother after she asked money for treatment


കിഴക്കുനോക്കിയന്ത്രം: ആരെയാണ് ചികിത്സിക്കേണ്ടത്?\n"ചികിത്സ കിട്ടേണ്ടത് ആവശ്യമുള്ള സമയത്താണ്. അല്ലാതെ പണത്തിന്‍റെ സമയത്തല്ല."\nനമ്മള് നേരിടുന്ന ഏറ്റവും വലിയ വെല്ലുവിളിയാണ് ഇന്നത്തെ ചികിത്സാരംഗം. ആതുരസേവനരംഗം എന്ന പേരിന് ഇവിടത്തെ കച്ചവട സ്ഥാപനങ്ങള് അര്‍ഹരാണോ?\nഭൂരിഭാഗം സ്വകാര്യആശുപത്രികളും കച്ചവടത്തിനപ്പുറത്തേക്ക് ചികിത്സയെ കണക്കാക്കുന്നില്ല എന്നതാണ് സത്യം.\nഅപകടങ്ങളിലും മറ്റും പെടുന്നവരെ ചികിത്സിക്കുന്നത് പണം നോക്കിട്ടാവരുത്.\nഅപകടത്തില് പെട്ട് ഗുരുതരാവസ്ഥയില് ആശുപത്രിയില് എത്തുന്നവര്‍ക്ക് പ്രഥമശുശ്രൂഷ മാത്രമാണ് ലഭിക്കുക.\nഎന്നാല് അതിന് ശേഷം ശസ്ത്രക്രിയ പോലുള്ള ആവശ്യങ്ങള് നേരിട്ടാല് ബന്ധുക്കള് എത്തി പണം ലഭിച്ചതിനു ശേഷം മാത്രമാണ് ആശുപത്രി അധികൃതര് അതിനൊരുങ്ങുന്നത്.\nഅതു വരെ രോഗിയുടെ കാര്യം...?\nശസ്ത്രക്രിയ അടിയന്തര ആവശ്യമാണെങ്കിലും പണത്തിനാണ് അധികൃതര് പ്രാധാന്യം കല്‍പ്പിക്കുന്നത്. രോഗിയുടെ ജീവനുമായി പണത്തിനു വേണ്ടി പകിട കളിക്കുകയാണ് നമ്മുടെ ഭൂരിഭാഗം ആശുപത്രികളും.\nരോഗിയുടെ നിലയറിഞ്ഞ് ഓടിയെത്തുന്ന ബന്ധുക്കളുടെ പ്രധാന ജോലി പണമുണ്ടാക്കാനായി ഓടി നടക്കലാണ്. പണവുമായി എത്തുന്നതു വരെ വേദനയും സഹിച്ച് രോഗി casuality ല് കിടക്കുക തന്നെ.\nപണം എത്തുന്നതിനു മുന്‍പ് ശുപാര്‍ശയുമായി ഓടിയെത്താന് ആളുണ്ടെങ്കില് ചിലപ്പോള് രോഗി രക്ഷപ്പെട്ടേക്കാം.\nഎക്സ് റേ, സ്കാനിംഗ് തുടങ്ങിയ ഒന്നും അതിനു മുന്‍പ് നടത്തില്ല എന്ന അവസ്ഥയാണ് നമ്മുടെ നാട്ടില് നിലനില്‍ക്കുന്നത്.\nനമ്മുടെ മുന്‍പില് ഉയരുന്ന ചോദ്യങ്ങള് ഇവയാണ്.\n൧. എന്തിനാണ് ആശുപത്രികള്?\n൨. അവശ്യമായ ചികിത്സ അടിയന്തരമായി എന്തു കൊണ്ട് നടത്തുന്നില്ല? പണം പിന്നീട് ഈടാക്കിയാല് പോരേ?\n൩. ഇതിന്‍റെ നിയമവശങ്ങള് ആര്‍ക്കാണ് അനുകൂലം?\nഇത്തരം പ്രശ്നങ്ങള് ഒഴിവാക്കാന് നമുക്ക് മറ്റൊരു വഴി സ്വീകരിച്ചുകൂടേ..?\nജനങ്ങളുടെ വിദ്യാഭ്യാസം, ആരോഗ്യം എന്നീ കാര്യങ്ങള് പൂര്‍ണ്ണമായും സര്‍ക്കാര് ഏറ്റെടുക്കണം.\nസര്‍ക്കാര് ആശുപത്രികള് മെച്ചപ്പെടുക എന്നതാണ് ചെയ്യേണ്ടത്. സ്വകാര്യ ആശുപത്രികളില് ഉള്ള സൌകര്യങ്ങള് എല്ലാം തന്നെ സര്‍ക്കാര് ആശുപത്രികളിലും കൊണ്ടു വരണം.\nഎല്ലാത്തരം ആധുനിക ഉപകരണങ്ങളും താലൂക്കുകള് തോറും എങ്കിലും ഏര്‍പ്പെടുത്തുക.\nആംബുലന്‍സ് സൌകര്യങ്ങള് എല്ലാ സര്‍ക്കാര് ആശുപത്രികളിലും ഏര്‍പ്പെടുത്തുക.\n24 മണിക്കൂറും ഡോക്ടറുടെ സേവനം ഉറപ്പു വരുത്തുക.\nസ്വപ്നം കണാന് ആര്‍ക്കും പറ്റും.\nപ്രാവര്‍ത്തികമാക്കാനാണ് ബുദ്ധിമുട്ട്. അറിയാം.\nപക്ഷേ പല രാജ്യങ്ങളും ഈ സ്വപ്നം പ്രാവര്‍ത്തിമാക്കിയിട്ടുണ്ട്.\nനമ്മുടെ രാജ്യത്തെ നികുതി സമ്പ്രദായം കാര്യക്ഷമമാക്കിയാല് ഇതും ഇതിനപ്പുറവും നമുക്ക് സാധിക്കാവുന്നതേ ഉള്ളൂ.\nവരുമാനത്തിന്‍റെ 30 ശതമാനമെങ്കിലും നികുതിയായി സര്‍ക്കാരിന് ഈടാക്കാവുന്നതാണ്.\nമാസം നിശ്ചിത തുകയില് കൂടുതല് വരുമാനമുള്ളവരില് നിന്നും മാത്രം ഈ നികുതി ഈടാക്കിയാല് പോലും ഇക്കാര്യം നടപ്പാക്കാവുന്നതേ ഉള്ളൂ.\nജനങ്ങള്‍ക്ക് പണം ചിലവാക്കേണ്ടി വരുന്ന പ്രധാന മേഖലയാണ് ആരോഗ്യം. ആരോഗ്യം എന്നത് ഒരു വ്യക്തിയുടെ മാത്രം അവകാശമല്ല. മറിച്ച് ഏല്ലാ വ്യക്തികളും ആരോഗ്യത്തോടെ ഇരിക്കേണ്ടത് സമൂഹത്തിന്‍റെ ആവശ്യമാണ്.\nപലപ്പോഴും കുടുംബങ്ങള് സാമ്പത്തികമായി തകരുന്നത് ഇത്തരം ആശുപത്രി ആവശ്യങ്ങള് വരുമ്പോഴാണ്.\nഒരാള്‍ക്ക് സംഭവിക്കുന്ന അപകടം ഒരു കുടുംബത്തിന്‍റെ മുഴുവന് നിലനില്‍പ്പിനെ തന്നെ ബാധിക്കുന്നത് സാധാരണം മാത്രമാണ്.\nഇത്തരം ആവശ്യങ്ങള് വന്നുപെടാതിരുന്നാല് സാധാരണ പൌരര്‍ക്ക് തങ്ങളുടെ വരുമാനത്തിനനുസരിച്ച് ചിലവിനെ ക്രമീകരിക്കാനും സാധിക്കും.\nഒരു സമൂഹത്തിന്‍റെ മുഴുവന് സുരക്ഷിത ബോധമാണ് ചികിത്സ മുഴുവന് സര്‍ക്കാര്(അതായത് സമൂഹം തന്നെ) ഏറ്റെടുത്താല് നടക്കുന്നത്.\nഅപകടങ്ങളും രോഗങ്ങളും സമൂഹത്തെ നിലനില്‍പ്പിനെ ബാധിക്കാതിരിക്കാന് ഇത്തരം ഒരു സംവിധാനം ആവശ്യമാണ്.\nനികുതി തന്നെയാണ് ഇത്തരം കാര്യങ്ങള്‍ക്കായി ഈടാക്കേണ്ടത്. അതിന്‍റെ കാര്യക്ഷമമായ ഉപയോഗം സമൂഹത്തിന്‍റെ തന്നെ നിരീക്ഷണത്തില് ഉത്തരവാദിത്വത്തില് നടക്കേണ്ടതാണ്.\nഇനി പറയൂ ആരെയാണ് ചികിത്സിക്കേണ്ടത്?\nഎഴുതിയത് ടോട്ടോചാന് at 7:52 PM\nഒത്തിരി നന്ദി ഈ പോസ്റ്റിനു!\nജനാധിപത്യം അതിന്റെ മുഴുവനും അർത്ഥത്തിൽ നടപ്പാവണമെങ്കിൽ താങ്കൾ പറഞ്ഞ പോലെ ജനങ്ങളുടെ അടിസ്ഥാന ആവശ്യങ്ങൾ അവകാശമായി ഭരണകഘടനയിൽ ഉണ്ടാവണം. എന്നാൽ ഉള്ള അവകാശങ്ങളും, ആനുകൂല്യങ്ങളും ക്രമേണ ഇല്ലാതക്കി കൊണ്ടുവരുന്ന പ്രവണത ആണു ഇപ്പോൾ കണ്ട് വരുന്നതു. വിദ്യാഭാസ രംഗത്തും, ആതുരസേവന രംഗത്തും കുത്തകകൾ കൈയ്യേറി.ആഹാരവും , പാർപ്പിടവും വരെ അവരുടെ കൈപിടിലായിക്കൊണ്ടിരിക്കുകയാണു. അതിനു സഹായകമായി എക്കാലവും നമ്മെ ഭരിക്കാൻ വേണ്ടി,നമ്മൾ തിര്ഞ്ഞ്ടുത്ത നമ്മുടെ ജനപ്രതിനിധികൽ കൂട്ടു നിൽക്കുന്ന ദയനീയ കാഴ്ച്ച അല്ലേ നമ്മൾ കാണുന്നതു?\nകുറെ സമ്പന്നർക്കു, അവരുടെ സുഖസൌകര്യ്ങ്ങൾ വർദ്ധിപ്പിക്കുന്നതിനു, അവരുടെ വ്യാപാരവ്യവസായങ്ങൾ വികസിപ്പ്പിക്കുന്നതിനനും വേണ്ട സൌകാര്യങ്ങൾ ചെയ്യുക മാത്രമണു സർക്കാറിന്റെ ഉത്തരവാദിത്വം എന്നു തോന്നും .\nആഹാരം, ആരോഗ്യം, വിദ്യാഭ്യാസം ഇക്കാര്യത്തിൽ പരിപൂർണ്ണ ഉത്തരവാദിത്വം സർക്കാരിനായിരിക്കണം. അതു നടത്തികൊടുക്കുവാൻ നിയമിക്കപ്പെട്ട ഉദ്യോഗസ്ഥർ ക്രമക്കേടുകൾ കാണിച്ചാൽ, അതി കഠിനമായ ജയിൽ ശിക്ഷകളും, സ്വത്തു കണ്ടുകെട്ടൽ ഉൾപ്പടെ ഉള്ള പിഴകളും നടപ്പിൽ വരുത്തണം. സമൂഹത്തിൽ അവരെ ഒറ്റപ്പെടുത്തണം. ദാക്ഷ്യണ്യം അവർ അർഹിക്കുന്നില്ല!!!!!\nഅതുപോലെ എല്ലാപൌരന്മാരും “ജോലി തന്റെ അവകാശത്തേക്കൾ ഉപരി കർത്തവ്യവും” ആണു എന്ന ചിന്താധാരയിൽ വന്നു ചേരണം.\nസുന്ദരമായ - സ്വപനം, അതു കാണാം അതിനു ടിക്കെടുക്കേണ്ട കാര്യമില്ലല്ലോ! :)\nപണത്തിന്റെ മേല് ഒന്നുല്ലന്നു നമ്മള് തെളീച്ച് കൊണ്ടെയിരിക്കല്ലേ....\nപറയാന് ആഗ്രഹിച്ച വിഷയം....


ഫലങ്ങൾ 11-20/ 67 (തിരയൽ സമയം: 0.002 സെക്കൻറുകൾ).\nആല്‍ക്കേനുകള് ശാസ്ത്രം-രസതന്ത്രം-കാർബണികം ആലിഫാറ്റികങ്ങളായ പൂരിത ഹൈഡ്രോകാർബണുകൾ. ഇവ പാരഫിനുകൾ എന്നും അറിയപ്പെടുന്നു.\nആല്‍ക്കൈല് സയനൈഡുകള് ശാസ്ത്രം-രസതന്ത്രം-കാർബണികം ഹൈഡ്രൊസയനിക് അമ്ലത്തിന്റെ ആൽക്കൈൽ വ്യുത്പന്നങ്ങൾ. നൈട്രൈലുകൾ, കാർബൊനൈട്രൈലുകൾ എന്നീ പേരുകൾ ഉണ്ട്.\nഎഥില് ആല്‍ക്കഹോള് ശാസ്ത്രം-രസതന്ത്രം-കാർബണികം ഒരു ഓർഗാനിക് യൗഗികം. ആൽക്കഹോൾ എന്ന പേരിൽ വിപണിയിൽ സുലഭം.\nകക്കോഡില് ശാസ്ത്രം-രസതന്ത്രം-കാർബണികം ആർസനിക് അടങ്ങുന്ന ഒരു കാർബണിക സംയുക്തം\nആരൊമാറ്റിക അമ്ലങ്ങള് ശാസ്ത്രം-രസതന്ത്രം-കാർബണികം ആരൊമാറ്റിക ഹൈഡ്രോകാർബണിൽ ഒന്നോ അതിലധികമോ ഹൈഡ്രജൻ ആറ്റങ്ങളെ അത്രയും കാർബോക്സിൽ ഗ്രൂപ്പ് കൊണ്ട് പ്രതിസ്ഥാപിച്ചു ലഭ്യമാക്കുന്ന യൗഗികങ്ങൾ.\nആരൊമാറ്റികത ശാസ്ത്രം-രസതന്ത്രം-കാർബണികം ആരൊമാറ്റിക യൗഗികങ്ങളുടെ സവിശേഷതകളെക്കുറിക്കുന്നതിന് ആദ്യകാലത്ത് ഉപയോഗിച്ചിരുന്ന പദം.\nആന്റബ്യൂസ് ശാസ്ത്രം-രസതന്ത്രം-കാർബണികം അതിമദ്യാസക്തിയെ ചെറുക്കുന്നതിന് ഉപയോഗിക്കുന്ന മരുന്ന്. ഡൈസൾഫിറാം എന്ന പേരിൽ അറിയപ്പെടുന്നു.\nഎഥില് കാര്‍ബമേറ്റ് ശാസ്ത്രം-രസതന്ത്രം-കാർബണികം അമിനൊ ഫോർമിക് ആസിഡിന്റെ എഥിൽ എസ്റ്റർ. ബാഷ്പശീലമുള്ള ഖരവസ്തു. 'യൂറിഥാൻ' എന്ന പേരിലും അറിയപ്പെടുന്നു.\nഎഥില് ബെന്‍സീന് ശാസ്ത്രം-രസതന്ത്രം-കാർബണികം കോൾട്ടാറിൽ ഉപസ്ഥിതമായ ഒരു ഓർഗാനിക് യൗഗികം. ഫ്രീഡൽ-ക്രാഫ്റ്റ്സ് രീതിയിൽ നിർമിക്കാം. 136°C-ൽ തിളയ്ക്കുന്ന ഒരു ദ്രവം.


വീട്ടില് ധന നഷ്ടം ഇല്ലാതിരിയ്ക്കാന്... | Remedies To Avoid Financial Crisis At Home - Malayalam BoldSky\nവീട്ടില് ധന നഷ്ടം ഇല്ലാതിരിയ്ക്കാന്...\n| Published: Monday, October 1, 2018, 13:55 [IST]\nപണമുണ്ടാകാത്തതല്ല, എത്ര പണമുണ്ടാക്കിയാലും സാമ്പത്തിക ബുദ്ധിമുട്ട് ഒഴിയുന്നില്ല, പണം നഷ്ടപ്പെടുന്നു എന്നതൊക്കെയായിരിയ്ക്കും, പലരേയും അലട്ടുന്ന പ്രശ്‌നം. ഇതിനുള്ള കാരണങ്ങള് തപ്പി സമാധാനം നഷ്ടപ്പെട്ടു പോകുന്നവര് ഏറെയുണ്ട്. പരിഹാരം കാണാന് സാധിയ്ക്കാത്തവരും ഏറെയുണ്ട്.\nപണമെത്ര ഉണ്ടാക്കിയാലും അനുഭവിയ്ക്കാന് ചിലര്‍ക്കു യോഗമുണ്ടാകില്ല. ഇത്തരം അനുഭവ യോഗം വേണമെങ്കില് ഹേമദ്രുമ യോഗം വേണമെന്നാണ് പറയുക. എന്നാല് പണമെത്ര ഉണ്ടാക്കിയാലും നഷ്ടപ്പെടുമെന്നതിനാണ് പ്രശ്‌നപരിഹാരമായി ചില കാര്യങ്ങള് പറയുന്നത്.\nഒക്ടോബര് ആദ്യദിനം രാശി പ്രകാരം ഭാഗ്യമോ, അറിയൂ,\nവീട്ടില് ധന നഷ്ടം ഉണ്ടാകാതിരിയ്ക്കാന് ,അതായത് ഉണ്ടാക്കിയ ധനം അതേ പടി നില നിര്‍ത്താന് ചില വഴികളുണ്ട്. ഇത്തരം ചില വഴികളെക്കുറിച്ചറിയൂ,\nവീട്ടില് നല്ല വൃത്തിയും വെടിപ്പും\nവീട്ടില് നല്ല വൃത്തിയും വെടിപ്പും പാലിയ്‌ക്കേണ്ടത് അത്യാവശ്യമാണ്. അടിച്ചു തുടച്ച്, അതായത് സൂര്യോദയത്തിനു മുന്‍പും സൂര്യാസ്തമയത്തിനും മുന്‍പും ചെയ്യുന്നത് ഏറെ ഉത്തമം.\nഅനാവശ്യ വസ്തുക്കള് , വീട്ടില് കൂട്ടിയിടുന്ന ശീലം പലര്‍ക്കുമുണ്ട്. ആവശ്യമില്ലാത്തവ, പ്രത്യേകിച്ചും ഉപയോഗ ശൂന്യമായ വസ്തുക്കള്, പൊട്ടിയ പാത്രങ്ങള്, കേടായ വീട്ടുപകരണങ്ങള്, ആവശ്യമില്ലാത്ത ഫര്‍ണിച്ചറുകള് എന്നിവയെല്ലാം വീട്ടില് നിന്നും നീക്കുന്നതാണ് ഏറെ നല്ലത്. ഇതുപോലെ ആവശ്യമില്ലാത്ത മരുന്നുകളും വയ്ക്കരുത്. ആവശ്യമില്ലാത്തവ ധനനഷ്ടമുണ്ടാക്കുന്ന ഒന്നാണ്.\nവീട്ടില് സന്ധ്യാനേരത്തു നിലവിളക്കു കൊളുത്തുന്നത് ഏറെ ഐശ്വര്യമാണ്. നിലവിളക്ക് കത്തിയ്ക്കുമ്പോള് കത്തിയ്ക്കുന്ന വിളക്കും പ്രധാനമാണ്. പല രൂപത്തിലെ വിളക്കുകള് ലഭ്യമാണ്. എന്നാല് ഇവയല്ല ശാസ്ത്രപ്രകാരം കത്തിയ്‌ക്കേണ്ടത്. ക്ഷേത്രങ്ങളില് ശ്രദ്ധിച്ചാല് കാണാം, സാധാരണ രീതിയിലെ നിലവിളക്കാണ് കത്തിയ്ക്കുക. സാധാരണ നിലവിളക്ക്, അതായത് കൂമ്പുളള തരം നിലവിളിക്കു തന്നെയാണ്. നിലവിളക്ക് തറയില് വയ്ക്കരുത്. ഇത് ഇലയിലോ പീഠത്തിലോ തളികയിലോ വയ്ക്കണം.\nനിലവിളക്കിന്റെ തിരി ഇടുമ്പോഴും ശ്രദ്ധിയ്ക്കുക. കിഴക്കോട്ടും പടിഞ്ഞാറോട്ടും ഇരട്ടത്തിരി വീതം ഇട്ടു സാധാരണയായി കത്തിയ്ക്കുക. രാവിലെ സമയത്ത് കിഴക്കോട്ടുള്ള തിരി ആദ്യം കത്തിയ്ക്കുക. വൈകീട്ട് പടിഞ്ഞാറോട്ടുള്ള തിരി കത്തിയ്ക്കുക.\nഅടുക്കള പൊതുവേ ഐശ്വര്യ സ്ഥാനമായാണ് കണക്കൂകൂട്ടുന്നത്. പണ്ടത്തെ തലമുറയിലെ സ്ത്രീകള് കുളിച്ചു വൃത്തിയായി അടുപ്പില് തീ തെളിച്ച് തേങ്ങാക്കൊത്തും ശര്‍ക്കരയും മറ്റും ഇട്ടായിരുന്നു പാചകം തുടങ്ങാറ്. ഇത് ഗണപതി ഹോമത്തിനു സമാനമായതു കൊണ്ടാണ്.\nഇന്നത്തെ ഗ്യാസടുപ്പിന്റെ കാലത്ത് ഇതത്ര പ്രാവര്‍ത്തികമല്ലെങ്കിലും നാലു മൂലയിലും വെള്ളം തളിച്ച് ഭഗവാനെ സ്മരിച്ചു പാചകം ചെയ്യുന്നതു നല്ലതാണ്. അരി അടുപ്പത്തിടുന്നതിനു മുന്‍പായി പാത്രത്തിനു ചുററും കയ്യില് ലേശം അരി മണികള് എടുത്തു മൂന്നാവര്‍ത്തി ഉഴിഞ്ഞ് കലത്തിലിടാം. ഇതെല്ലാം നല്ലതാണ്.\nവീട്ടില് വെള്ളത്തിന്റെ ഉറവിടം\nവീട്ടില് വെള്ളത്തിന്റെ ഉറവിടം ഐശ്വര്യദായകമാണെന്ന് പൊതുവേ വിശ്വാസമുണ്ട്. വീടു പണിയുന്നതില് മുന്‍പായി കിണര് കുഴിയ്ക്കുന്നതിന്റെ ഒരുദ്ദേശ്യം ഇതാണ്. കിഴക്കു വടക്കു ഭാഗത്തായാണ് ഇത് നല്ലതും.\nവീടിനുളളിലും ഒഴുകുന്ന ജലസ്രോതസുളളത് ധന നഷ്ടം വരാതെ സൂക്ഷിയ്ക്കുന്ന ഒന്നാണ്. അക്വേറിയം പോലുള്ളവ വയ്ക്കാം. കിഴക്കു തെക്കുഭാഗത്തായി വയ്ക്കുന്നതാണ് കൂടുതല് നല്ലത്. അക്വേറിയത്തില് എട്ടു ഗോള്‍ഡ് ഫിഷും ഒരു കറുപ്പു മീനും പൊതുവേ വാസ്തു പറയുന്ന രീതിയാണ്.\nദിവസവും അല്‍പം ഉപ്പു വെള്ളം\nദിവസവും അല്‍പം ഉപ്പു വെള്ളം വീടിനുള്ളില് തളിയ്ക്കുന്നത് നല്ലതാണ്. ഇത് നെഗറ്റീവ് ഊര്‍ജം കളയാനും പൊസറ്റീവ് ഊര്‍ജം നില നിര്‍ത്താനും സഹായിക്കും.\nRemedies To Avoid Financial Crisis At Home\nRemedies To Avoid Financial Crisis At Home, Read more to know about,\nStory first published: Monday, October 1, 2018, 13:55 [IST]


സുഡാനിൽ രാഷ്ട്രീയപ്രതിസന്ധി രൂക്ഷമാകുന്നു; ജനകീയ പ്രക്ഷോഭം തുടരുന്നു\n17 May 2019 10:07 AM GMT\nസുഡാനില് രാഷ്ട്രീയ പ്രതിസന്ധി രൂക്ഷമാകുന്നു. ഏകാധിപതിയായ പ്രസിഡന്‍റ് ഒമര് അല് ബാശിറിനെ ജനകീയ പ്രക്ഷോപത്തിലൂടെ പുറത്താക്കിയതിനെ തുടര്‍ന്ന് സൈന്യം അധികാരം ഏറ്റെടുത്തു. എന്നാല് ഒരു ജനകീയ സര്‍ക്കാരിന് അധികാരം കൈമാറണമെന്ന് ആവശ്യപ്പെട്ടുകൊണ്ട് സൈന്യത്തിനെതിരെ ജനകീയ സമരം തുടരുകയാണ്. പലയിടങ്ങളിലും അത് അക്രമങ്ങളില് കലാശിച്ചിരുന്നു. അതോടെ സര്‍ക്കാര് രൂപീകരണവുമായി ബന്ധപ്പെട്ട ചര്‍ച്ചകള് 72 മണിക്കൂര് സമയത്തേക്ക് മരവിപ്പിക്കാനുള്ള തീരുമാനത്തിലാണ് സൈന്യം.\nഭരണമാറ്റത്തിനിടയാക്കിയ ജനകീയ പ്രക്ഷോഭത്തിന്‍റെ നേട്ടം സൈന്യം തട്ടിയെടുക്കാൻ ശ്രമിക്കുന്നതായി തുടക്കംമുതല് ആക്ഷേപമുണ്ട്. പട്ടാളവും പ്രക്ഷോഭകരും തമ്മില് മൂന്നു വർഷത്തേക്ക് സുഡാനിൽ പുതിയ ഭരണകൂടം സ്ഥാപിക്കാനുള്ള കരാര് കഴിഞ്ഞ ദിവസമായിരുന്നു ഒപ്പുവക്കേണ്ടിയിരുന്നത്. എന്നാല് അതിന് ഏതാനും മണിക്കൂറുകള് മുന്‍പ് അടുത്ത 72 മണിക്കൂര് ചര്‍ച്ചകള് ഒന്നും നടത്തുന്നില്ല എന്ന് പട്ടാള മേധാവി ജനറൽ അബ്ദുൽ ഫത്താഹ് ബുർഹാൻ പ്രഖ്യാപിക്കുകയായിരുന്നു.\nസൈന്യത്തിന്‍റെ നീക്കം തീര്‍ത്തും നിരാശാജനകമാണെന്ന് പ്രക്ഷോഭങ്ങള്‍ക്ക് നേതൃത്വം നല്‍കിയ ‘അലയന്‍സ് ഫോര് ഫ്രീഡം ആന്‍റ് ചെയ്ഞ്ചി’ന്‍റെ നേതാക്കള് പറഞ്ഞു. നടപടിയില് പ്രകോപിതരായ ജനങ്ങള് പട്ടാള ആസ്ഥാനത്തടക്കം പ്രതിഷേധവുമായി രംഗത്തെത്തി. സംഘര്‍ഷങ്ങളില് നിരവധി പേര്‍ക്ക് പരിക്കേറ്റു. വെടിവെപ്പ് നടന്നതായും വാര്‍ത്തകളുണ്ട്. അക്രമത്തെ തുടര്‍ന്ന് സൈന്യവും പ്രതിപക്ഷവും പരസ്പരം കുറ്റപ്പെടുത്തലുകളുമായി രംഗത്തെത്തി.\nപൂര്‍ണ സിവിലിയന് നിയന്ത്രിത സര്‍ക്കാര് വേണമെന്നാണ് പ്രക്ഷോഭകര് ആവശ്യപ്പെടുന്നത്. അതിനിടെ, പുറത്താക്കപ്പെട്ട പ്രസിഡന്റ് ഒമർ അൽ ബഷീറിനെ ഉത്തര ഖാർതൂമിലെ കോബർ ജയിലിലേക്കു മാറ്റി. മൂന്ന് പതിറ്റാണ്ടോളം അദ്ദേഹം ഏകാധിപതിയായി ഭരിക്കുകയായിരുന്നു. പ്രക്ഷോഭത്തില് ഇതുവരെ 90 പേര് കൊല്ലപ്പെട്ടിട്ടുണ്ട് എന്ന് സുഡാനിലെ ഡോക്ടർമാരുടെ സെൻട്രൽ കമ്മിറ്റി കഴിഞ്ഞ ദിവസം വ്യക്തമാക്കിയിരുന്നു.


മ്യാന്‍മര് സൈന്യത്തിന്റെ കൊടുംക്രൂരത; കൂട്ടക്കൊലയില് മരിച്ച 35 ലധികം പേരുടെ മൃതദേഹങ്ങള് കൂടിയിട്ട് കത്തിച്ചു - Mangalam News Online\nമ്യാന്‍മര് സൈന്യത്തിന്റെ കൊടുംക്രൂരത; കൂട്ടക്കൊലയില് മരിച്ച 35 ലധികം പേരുടെ മൃതദേഹങ്ങള് കൂടിയിട്ട് കത്തിച്ചു\nതായ്‌ലന്റ്>>തായ്‌ലന്റിലേക്ക് പലായനം ചെയ്യാന് ശ്രമിച്ച മ്യാന്‍മര് പൗരന്മാര്‍ക്ക് നേരെ വെടിയുതിര്‍ത്ത് സൈന്യം. കൂട്ടക്കൊലയില് മരിച്ച 35 ലധികം പേരുടെ മൃതദേഹങ്ങള് കൂടിയിട്ട് കത്തിച്ചു. മ്യാന്‍മര് സൈന്യത്തിന്റെ നിഷ്ഠൂരതയ്‌ക്കെതിരെ അന്താരാഷ്ട്രതലത്തില് വിമര്‍ശനം ശക്തമാകുകയാണ്.\nസ്വയംഭരണം വേണമെന്നാവശ്യപ്പെടുന്ന കയാ സംസ്ഥാനത്തെ ജനതക്ക് നേരെയാണ് മ്യാന്‍മര് സൈന്യം വെടിയുതിര്‍ത്തത്. തായ്‌ലാന്റുമായി അതിര്‍ത്തി പങ്കിടുന്ന സംസ്ഥാനത്ത് നിന്ന് ആയിരക്കണക്കിന് പേരാണ് മ്യാന്‍മറിന്റെ ഭരണം സൈന്യം പിടിച്ചെടുത്തതോടെ പലായനം ചെയ്യുന്നത്.\nതായ്‌ലന്റിലേക്ക് തുടരുന്ന പലായനം അവസാനിപ്പിക്കാന് വ്യോമാക്രമണവും വെടിവെപ്പും സംഘടിപ്പിക്കുകയാണ് മ്യാന്‍മര് സൈന്യം ചെയ്തത്. കുട്ടികളും സ്ത്രീകളും മുതിര്‍ന്നവരുമുള്‍പ്പെടെ 35ലധികം പേര് ക്രിസ്തുമസ് ദിനത്തില് നടന്ന കൂട്ടക്കൊലയില് മരിച്ചുവെന്നാണ് പുറത്തുവരുന്ന കണക്കുകള്.\nഎന്നാല് 60ഓളം പോര് കൊല്ലപ്പെട്ടുവെന്നാണ് അനൗദ്യോഗിക കണക്കുകള് സൂചിപ്പിക്കുന്നത്. പ്രുസോ നഗരത്തിനടുത്തുള്ള മോ സോ ഗ്രാമത്തില് അരങ്ങേറിയ കൂട്ടക്കുരുതിക്ക് ശേഷം സൈന്യം മൃതദേഹങ്ങള് കൂട്ടിയിട്ട് കത്തിക്കുകയും ചെയ്തു.\nകയാ സംസ്ഥാനത്തിന്റെ സ്വയംഭരണം ആവശ്യപ്പെടുന്ന കരേന്നി പ്രതിരോധസേന സൈന്യത്തിന്റെ കൂട്ടക്കൊലയ്‌ക്കെതിരെ രംഗത്തുവന്നു. വിമതസംഘടനയിലെ അംഗങ്ങളെയല്ല, സിവിലിയന്‍സിനെയാണ് സൈന്യം കൊന്നുതള്ളിയതെന്ന് അവര് വിശദീകരിച്ചു.\nഎന്നാല്, തോക്കുധാരികളായ തീവ്രവാദികളെയാണ് കൊല ചെയ്യേണ്ടിവന്നതെന്നാണ് മ്യാന്‍മര് സൈന്യത്തിന്റെ വാദം. കൊലയെ അപലപിച്ച് ഐക്യരാഷ്ട്രസഭ രംഗത്തുവന്നു. വിശദവും സുതാര്യവുമായ അന്വേഷണം യുഎന് ആവശ്യപ്പെട്ടിട്ടുണ്ട്.\nനേരത്തെ ജനാധിപത്യത്തിലൂടെ അധികാരത്തിലേറിയ ആങ് സാന് സൂചി സര്‍ക്കാരിന് നേരെ നിരവധി മനുഷ്യാവകാശ ലംഘനങ്ങളുടെ പേരില് വിമര്‍ശനമുയര്‍ന്നുവന്നിരുന്നു. റോഹിംഗ്യന് അഭയാര്‍ത്ഥി വിഷയത്തിലും മറ്റും ജനാധിപത്യസര്‍ക്കാരിന്റെ ചെയ്തികള് മനുഷ്യത്വഹീനമായിരുന്നു എന്ന വാര്‍ത്തകള് പുറത്തുവന്നിരുന്നു.\nഎന്നാല്, ഈ വര്‍ഷം ഫെബ്രുവരിയില് ജനാധിപത്യ സര്‍ക്കാരിനെ അട്ടിമറിച്ച് സൈന്യം ഭരണം പിടിച്ചെടുത്തതിന് ശേഷം മ്യാന്‍മറിലെ ജനജീവിതം കൂടുതല് ദുഃസഹമാകുന്നുവെന്നാണ് വിവരം.\nPrevious Article നെല്ലിക്കുഴി മണ്ഡലം കോണ്‍ഗ്രസ് കമ്മിറ്റിയുടെ നേതൃത്വത്തില് ജന ജാഗരണ് അഭിയാന് പദയാത്ര സംഘടിപ്പിച്ചു\nNext Article ഒമിക്രോണ്; ന്യൂയോര്‍ക്കില് കൂടുതല് കുട്ടികള് ആശുപത്രിയില്


! Athmagatham/ആത്മഗതം: ലോകസാഹിത്യത്തിലെ ജീവിച്ചിരിക്കുന്ന ഇതിഹാസം\n(05/03/2011 ന് ഗള്‍ഫ് മനോരമയില് പ്രസിദ്ധീകരിച്ചത്.)\nലോകത്തേറ്റവും കൂടുതല് വായനക്കാരുള്ള എഴുത്തുകാരന് ആര് എന്ന ചോദ്യത്തിന് ഒറ്റവാക്കിലുള്ള ഉത്തരമാണ് ബ്രസീലിയന് എഴുത്തുകാരനായ പൌലോ കൊയലോ. ഏറ്റവും കൂടുതല് ഭാഷകളിലേക്ക് വിവര്‍ത്തനം ചെയ്യപ്പെട്ട ജീവിച്ചിരിക്കുന്ന എഴുത്തുകാരന്‍റെ പുസ്തകം എന്ന ഗിന്നസ് റെക്കോര്‍ഡ് ഇദ്ദേഹത്തിന്‍റെ 'ദി ആല്‍കെമിസ്റ്റ്' എന്ന നോവലിന് സ്വന്തമാണ്. 70 ലോകഭാഷകളിലേക്ക് തര്‍ജമ ചെയ്യപ്പെട്ട ഈ പുസ്തകം എഴുപത്തൊന്നാമാതായി മാള്‍ട്ടീസ് ഭാഷയിലേക്കും തര്‍ജമ നടന്നു കൊണ്ടിരിക്കുന്നു. ഇതിന്‍റെ മൂലകൃതി പോര്‍ച്ചുഗീസ് ഭാഷയിലാണ്. രമാ മേനോന് മൊഴിമാറ്റം നടത്തി മലയാളത്തില് ഇത് ഡി സി ബുക്സ് പ്രസിദ്ധീകരിച്ചിട്ടുണ്ട്. (ആല്‍ക്കെമിസ്റ്റ് മലയാള പരിഭാഷ ഇവിടെ ക്ലിക്ക് ചെയ്ത് വാങ്ങാം)\nസ്വപ്നത്തില് ദര്‍ശിച്ച നിധി തേടിപ്പോകുന്ന സാന്റിയാഗോ എന്ന ഇടയയുവാവിന്‍റെ കഥയാണ് ഇതിവൃത്തം. പ്രപഞ്ച രഹസ്യങ്ങളുടെ നിഗൂഢതകള് ദാര്‍ശനികതയുടെ പിന്‍ബലം ചാര്‍ത്തി മനസ്സിനെ പിടിച്ചുലക്കുന്ന രീതിയില് അവതരിപ്പിട്ടുള്ളതാണ് പുസ്തകത്തിന് ഇത്രയേറെ ജനപ്രീതി നേടിക്കൊടുത്തത്. സ്പെയ്നില് നിന്നും ആഫ്രിക്കയിലേക്ക് കടന്ന് ഈജിപ്ത് വരെ യാത്ര ചെയ്യുന്ന സാന്റിയാഗോ നിരവധി തീക്ഷ്ണവും സ്തോഭജനകവുമായ അനുഭവങ്ങളിലൂടെ കടന്നു പോകുന്നു. വിവിധ സംസ്കാരങ്ങളും ഭാഷക്കുപരിയായി മനുഷ്യന്‍റെ സംവേദനക്ഷമതയുമെല്ലാം ഒരു പ്രത്യേക വികാരത്തോടെ കൊയലോ വരച്ചു കാണിക്കുന്നുണ്ട്.\nനോവലിന്‍റെ മര്‍മം എന്ന് പറയാവുന്ന വാക്കുകളാണ് സലേമിലെ രാജാവാണെന്ന് സ്വയം പരിചയപ്പെടുത്തുന്ന ഒരു വൃദ്ധന് സാന്റിയാഗോക്ക് നല്‍കുന്ന ഉപദേശം.\n"കുട്ടിക്കാലത്ത് നാം ഉള്ളിന്‍റെയുള്ളില് മോഹിക്കുന്നതെന്താണോ അതാണ് നമ്മുടെ ജീവിത ലക്‌ഷ്യം. ആ ലക്ഷ്യത്തിലേക്കുള്ള പ്രയാണമാണ് നമ്മുടെ ജീവിതം. എന്തെങ്കിലുമൊന്നു തീവ്രമായി മനസ്സില് തട്ടി മോഹിക്കുകയാണെങ്കില് അത് നടക്കാതെ വരില്ല. കാരണം സ്വന്തം വിധിയാണ് മനസ്സില് ആ മോഹത്തിന്‍റെ വിത്തുകള് പാകുന്നത്. പ്രപഞ്ചം മുഴുവന് ആ ഒരു കാര്യസാധ്യത്തിനായി സഹായത്തിനെത്തും. എന്നാല് ജീവിത യാത്രയുടെ ഏതോ ഒരു വഴിത്തിരിവില് മനുഷ്യന് അവനവന് മേലുള്ള നിയന്ത്രണം നഷ്ടപ്പെടുന്നു. പിന്നെയൊക്കെ വിധിയുടെ കൈപ്പിടിയില്. "\nഅത്യന്തം പ്രതികൂലമായ സാഹചര്യങ്ങളിലൂടെ നിയന്ത്രണം നഷ്ടപ്പെടാതെ വിധിക്ക് കീഴടങ്ങാതെ തന്‍റെ ജീവിത ലക്ഷ്യ പ്രാപ്തിയിലേക്കെത്തിച്ചേരുന്ന സാന്റിയാഗോയുടെ കൂടെയുള്ള യാത്ര ഓരോ വായനക്കാരന്റെ മനസ്സിനെ ഇരുത്തിച്ചിന്തിപ്പിക്കുമെന്നതില് സംശയമില്ല.\nമരുഭൂമിയുടെ സവിശേഷ സ്വഭാവങ്ങളും അതിലെ വിചിത്രമായ നിയമങ്ങളെയും കാല്‍പ്പനികതയുടെ കോണിലൂടെ നോക്കിക്കാണുന്ന ഹൃദ്യമായ അവതരണഭംഗിയും ദി ആല്‍ക്കെമിസ്റ്റിന്‍റെ പ്രത്യേകതയാണ്.\nബൈബിളില് പ്രതിപാദിക്കുന്ന ഏലിയ എന്ന പ്രവാചകന്‍റെ കഥയായ 'ദി ഫിഫ്ത്ത് മൌണ്ടയ്ന്' ആണ് അദ്ദേഹത്തിന്‍റെ മറ്റൊരു ബെസ്റ്റ് സെല്ലര്. (മലയാള പരിഭാഷ ഇവിടെ വാങ്ങാം) മുവായിരത്തോളം വര്‍ഷങ്ങള്‍ക്കു മുമ്പ് ഇസ്രായേല് ഭരിച്ചിരുന്ന ഇസബെല് രാജ്ഞിയുടെ വാള് മുനയില് നിന്നും തലനാരിഴ വ്യത്യാസത്തില് രക്ഷപ്പെട്ട് പ്രപഞ്ച സൃഷ്ടാവായ ഏക ദൈവത്തിന്‍റെ ആജ്ഞ പ്രകാരം നാട് വിട്ട് അക്ബര് നഗരത്തിലെത്തിച്ചേരുന്ന ഏലിയ അവിടെയും തന്‍റെ ദൈവത്തെ പരിചയപ്പെടുത്തുന്നു. പിന്നീട് അസീറിയക്കാരുടെ ആക്രമണം മൂലം തരിപ്പണമാകുന്ന അക്ബര് നഗരത്തില് കൊല്ലപ്പെടാതെ ബാക്കിയായി നിരാശയുടെ പടുകുഴിയിലകപ്പെട്ട ഏതാനും വൃദ്ധരും സ്ത്രീകളും കുട്ടികളുമടങ്ങുന്ന ഒരു ചെറിയ കൂട്ടത്തെ പ്രത്യാശയുടെ കിരണങ്ങള് പകര്‍ന്നു നല്‍കി അവരെ ഉപയോഗിച്ച് നഗരം പുനര്‍നിര്‍മിച്ച് അവിടത്തെ ഗവര്‍ണറായി സ്ഥാനമേല്‍ക്കുകയും പിന്നീട് തന്‍റെ പ്രണയിനിയായിരുന്ന വിധവയുടെ പുത്രന് നഗരത്തിന്‍റെ ഭരണം കൈ മാറി ഇസ്രയേലിലേക്ക് തന്നെ മടങ്ങുകയും ചെയ്യുന്നത് വരെയുള്ള ആത്മീയതയും ഭൌതികതയുമെല്ലാം കൂടിച്ചേര്‍ന്ന വൈവിധ്യങ്ങളായ മാനുഷിക വികാരങ്ങളെ വരച്ചു കാണിക്കുന്ന ഒരു പ്രത്യേക കൃതിയാണ് ദി ഫിഫ്ത്ത് മൌണ്ടയ്ന്. ഇസ്രയേല് ഫിനീഷ്യ(ഇന്നത്തെ ലെബനോണ്), തുടങ്ങിയ രാജ്യങ്ങളില് അക്കാലത്ത് നില നിന്നിരുന്ന രാഷ്ട്രീയവും സാമൂഹികവുമായിട്ടുള്ള വ്യവസ്ഥകളും യുദ്ധനിയമങ്ങളുമെല്ലാം ഈ നോവലിലൂടെ പകര്‍ന്നു കിട്ടുന്നു.\nഅറുപത്തിനാലുകാരനായ പൌലോ കൊയലോ ആദ്യകാലത്ത് നാടകവും പാട്ടുകളുമൊക്കെയായിരുന്നു എഴുതിക്കൊണ്ടിരുന്നത്. എഴുത്തുകാരനാവാനുള്ള അതിയായ മോഹം ചെറുപ്പ കാലത്ത് തന്നെയുണ്ടായിരുന്നു. എങ്കിലും ഒരു എഞ്ചിനീയറാകാനുള്ള വീട്ടുകാരുടെ സമ്മര്‍ദ്ദം അദ്ദേഹത്തെ പതിനേഴാം വയസ്സില് ഒരു മാനസികാരോഗ്യ കേന്ദ്രത്തില് വരെയെത്തിച്ചു. ഇരുപതാമത്തെ വയസ്സിലാണ് അവിടെ നിന്ന് പുറംലോകത്തെത്തുന്നത്. ശേഷം തെക്കേ അമേരിക്ക, വടക്കേ ആഫ്രിക്ക, മെക്സിക്കോ, യൂറോപ്പ് തുടങ്ങി ലോകത്തിന്‍റെ വിവിധ രാജ്യങ്ങളില് സഞ്ചരിച്ച് ഒടുവില് ബ്രസീലില് തന്നെ മടങ്ങിയെത്തുകയായിരുന്നു. 1986 ല് അദ്ദേഹം വടക്ക് പടിഞ്ഞാറന് സ്പെയ്നില് 500 മൈലുകളോളം കാല്‍നടയായി സഞ്ചരിച്ചതാണ് അദ്ദേഹത്തിന്‍റെ ജീവിതത്തില് വഴിത്തിരിവായത്. ആ യാത്രയില് തനിക്ക് ആത്മീയമായ ഒരു ഉണര്‍വുണ്ടായി എന്നദ്ദേഹം പ്രസ്തുത യാത്രയെക്കുറിച്ച് എഴുതിയ 'ദി പില്‍ഗ്രിമേജ്' എന്ന ആത്മകഥയില് പറയുന്നുണ്ട്.\nഇതുവരെ അദ്ദേഹത്തിന്‍റെ 29 പുസ്തകങ്ങളാണ് പ്രസിദ്ധീകരിച്ചിട്ടുള്ളത്. ആകെ പത്തു കോടിയിലധികം പുസ്തകങ്ങള് 150 രാജ്യങ്ങളിലായി വിറ്റ് പോയിട്ടുണ്ട്. ഈ കണക്കുകളെല്ലാം സൂചിപ്പിക്കുന്നത് പോര്‍ച്ചുഗീസ് ഭാഷയില് നിന്നുത്ഭവിച്ച് ലോകഹൃദയം കീഴടക്കിയ ഈ എഴുത്ത് കാരന് ലോകസാഹിത്യത്തിലെ എന്നത്തേയും ഒരു ഇതിഹാസമായിരിക്കുമെന്നു തന്നെയാണ്.\nഅദ്ദേഹത്തിന്റെ 'ആല്‍കെമിസ്റ്റ്' മാത്രമേ ഞാന് വായിച്ചിട്ടുള്ളൂ .. പക്ഷെ അത് മതി ആ പ്രതിഭയുടെ ആഴം അറിയാന് ..\nപൌലോ കൊയലോയെപ്പറ്റി ഈ പോസ്റ്റിലൂടെ കൂടുതൽ അറിയാൻ കഴിഞ്ഞു. നന്ദി\nഅറിവ് പകര്‍ന്ന പോസ്റ്റിനു അഭിനന്ദനങ്ങള്\nഷുക്കൂർ, മലയാളത്തിൽ ഇദ്ദേഹത്തിന്റെ ഒരുപാട് പുസ്തകങ്ങൾ വന്നിട്ടുണ്ട്. അതു വച്ചു നോക്കുമ്പോൾ ഇത് ഇത്തിരി പരിമിതമായി പോയി എന്ന് തോന്നുന്നു. അൽകെമിസ്റ്റ്, വെറോണിക്ക മരിക്കാൻ, തീരുമാനിക്കുന്നു, ഫിഫ്ത് മൌന്റൻ, ഇലവൻ മിനുറ്റ്സ്, വിജയി ഏകനാണ്, പോർട്ടോബെല്ലിനിയിലെ മന്ത്രവാദിനി, സഹീർ, ബ്രിദ,വെളിച്ചത്തിന്റെ പോരാളികൾ, അങ്ങനെ എത്രയോ പുസ്തകങ്ങൾ.പൌലോ കൊയ്‌ലോ മലയാളത്തീൽ എഴുതുന്നു എന്ന പേരിൽ സേതു ഒരു കഥ പോലും എഴുതിയിട്ടുണ്ട്. അത് വച്ച് നോക്കുമ്പോൾ ഇത് പരിമിതമായ ഒരു കുറിപ്പാണ്. കുറച്ച് കൂടി ഡീപ് ആകാമായിരുന്നു. പിന്നെ കൊയ്‌ലോയുടെ പുസ്തകങ്ങൾ ഒന്നിച്ച് വായിക്കുന്ന ആളുകൾക്ക് അതിൽ എല്ലാം ഒരേതരം കാര്യങ്ങൾ തന്നെ യാണു വരുന്നത് എന്ന് പെട്ടന്ന് മനസ്സിലാകും. ഞാൻ കൊയ്‌ലോയുടെ ഒരു വായനക്കാരനാണ്.\nഞാനേറെ ഇഷ്ടപ്പെടുന്ന എഴുത്തുകാരില് പ്രമുഖസ്ഥാനത്താണ് പൌലോ കൊയലോ..അദ്ദേഹത്തിന്‍റെ എനിക്കേറ്റവും ഇഷ്ടപെട്ട\nനോവല് " VERONIKA DECIDES TO DIE " യാണ്...'ദി ആല്‍കെമിസ്റ്റ്'നു വേണ്ടി ലൈബ്രേറിയനുമായി പിണങ്ങിയിട്ടുണ്ട്..എപ്പോഴും ബിസി ആയ പുസ്തകം...ഇപ്പോഴും അതൊരു ആഗ്രഹമായി അവശേഷിക്കുന്നു...ഒരിക്കല് അതെന്‍റെ കൈയ്യില് കിട്ടും...\n'ലോകത്തേറ്റവും കൂടുതല് വായനക്കാരുള്ള എഴുത്തുകാരന് ആര് എന്ന ചോദ്യത്തിന് ഒറ്റവാക്കിലുള്ള ഉത്തരമാണ് ബ്രസീലിയന് എഴുത്തുകാരനായ പൌലോ കൊയലോ'. ആദ്യമായാണ് ഇതറിയുന്നത്.\nലോകോത്തര സാഹിത്യകാരനെക്കുറിച്ചുള്ള ഈ അറിവു പകര്‍ന്നു\nനല്‍കിയതിനു പ്രത്യേകം നന്ദി..അദ്ധേഹത്തിന്റെ ജീവിതകഥ എഴുത്തില്\nപ്രതിപാദിച്ചതും വള്രെ ഉപകാ‍രപ്രദ്മായി.\nമാഷേ, ആൽക്കെമിസ്റ്റ് മാത്രമെ കയ്യിൽ കിട്ടിയിട്ടുള്ളൂ ബാക്കികൂടെ കാണാൻ ശ്രമിക്കുന്നു.\nനന്നായി ഈ പരിചയപ്പെടുത്തല്. സുരേഷ് സാറിന്റെ വിശദീകരണം അതിന്റെ മാറ്റ് കൂട്ടിയതേയുള്ളു. ഈ വായിക്കാം.\nപൌലോ കൊയലോയെ കൂടുതല് പരിചയ പെടുത്തുയത്തിനു നന്ദി.\nപരിചയപ്പെടുതലിനു നന്ദി ...ബാകി\nസുരേഷ് ചേട്ടനും ..\nമനോയും, ഇപ്പോള് ദേ ഷുക്കൂറും, നേരത്തെ മുല്ലയും എല്ലാം ചേര്‍ന്ന് എന്നെ പ്രയാസപ്പെടുത്തുകയാണ്.\nഇങ്ങനെയൊക്കെയുള്ള 'പുസ്തക പരിചയങ്ങള്' നല്ല പുസ്തകങ്ങളെ തിരഞ്ഞെടുത്തു വായിക്കാന് സഹായകമാകും. കുറെ എണ്ണത്തെ ഞാന് കുറിച്ച് വെച്ചിട്ടുണ്ട്. എല്ലാത്തിനെയും വായിക്കണം.\nസഹോദരാ... ഈ പരിചയപ്പെടുത്തലിനു നന്ദി..!!\nakshara premikal aavartthichu parayunna perukalil onnanu paulo koyloyudethu....parichayappedutthal nannayi..puthiya vaayanakkarkku prayojanappedum\nപൌലോയുടെ എനിക്ക് ഇഷ്ടപ്പെട്ട പുസ്തകം 'ദി ആല്‍കെമിസ്റ്റ്' തന്നെയാണ്.\nഎന്റെ പ്രിയപ്പെട്ട എഴുത്തുകാരിൽ ഒരാളാണ് പൗലൊ കൊയലൊ.\nഅദ്ദേഹത്തെ കുറിച്ച് എഴുതിയത് കുറഞ്ഞു പോയി എന്നു മാത്രമെ പറയാനുള്ളൂ. നോലുകൾ മാത്രമല്ല, ഒരു പാട് ലേഖനങ്ങളും അദ്ദേഹം എഴുതിയിട്ടുണ്ട്. അദ്ദേഹത്തിന്റെ ലേഖനങ്ങളുടെ സമാഹാരം (തിരഞ്ഞടുത്തത്)\nLikeaflowing river എന്ന പേരിൽ പ്രസിദ്ധീകരിച്ചിട്ടുണ്ട്. അതിൽ ചെറു കഥകളും, അനുഭവങ്ങളും പെടും.\nവായിച്ചു നോക്കു. അതൊരു അനുഭവമാണ്.\nപൌലോയെ കുറിച്ച് ഒരുപാട് കേട്ടിട്ടുണ്ടെങ്കിലും, പൌലോയുടെ കൃതികള് ഇത് വരെ വായിക്കാന് കഴിഞ്ഞിട്ടില്ല.\nപെട്ടെന്ന് തന്നെ വായിക്കാനുള്ള പ്രചോദനം ഈ പോസ്റ്റ് പകര്‍ന്നു നല്‍കി.\nഎന്റെ അടുത്ത നാട്ടുകാരനായിട്ടും ഇവിടെ എത്താന് ഒരു പാട് വൈകി. പുസ്തക പരിചയം നന്നായി. ഈ പറഞ്ഞ പുസ്തകങ്ങളെല്ലാം വായിക്കണമെന്നുണ്ട്. വായിക്കാന് പ്രേരിപ്പിക്കുന്ന താങ്കളുടെ വായാനാനുഭവം പങ്കു വെച്ചതിനു നന്ദി.\nലളിതമായ ജീവിതത്തിന്റെ വഴികളിൽ ആത്മീയമായ ചിലചോദ്യങ്ങൾ കടന്നുവന്നു സംഘർഷങ്ങളുണ്ടാക്കാറുണ്ട്. ആൽക്കമെസ്റ്റ് ഒരു സാധാരണക്കാരന്റെ ജീവിതത്തിലെ അത്തരം കടന്നുപോകലാണ്. ആ ഒരു ശൈലിതന്നെയാണ അദ്ദേഹത്തിന്റെ എല്ലാനോവലുകളിലും അനുഭവവേദ്യമാകുന്നത്.\nഒരു സദസ്സില് ,മലയാളത്തിലെ നിങ്ങള്‍ക്കിഷ്ട്ടപ്പെട്ട എഴ്ത്തുകാരന് ആരെന്ന് ചോദിച്ചപ്പോ ഒരു പെണ്‍കുട്ടി പറഞ്ഞത്രെ പൌലോ കൊയ് ലോ എന്നു.( സേതുവിന്റെ കഥയില് നിന്നും)\nമലയാളികള്‍ക്കിടയില് അത്രക്കും പോപ്പുലര് ആണു കൊയ് ലോ.\nആല്‍കെമിസ്റ്റ്, ഫിഫ്ത് മൌണ്ടൈന്,വെറോണിക്ക,സഹീര് ,എലെവെന് മിനുട്ട്സ്,ഇനിയങ്ങോട്ട് ബാക്കി പുസ്തകങ്ങളൊക്കെ വിരസവും ആവര്‍ത്തനവും പോലെ. പൂക്കുട്ടിയെ എല്ലാവരും കൂടി പൂക്കുറ്റി ആക്കി കയ്യില് കൊടുത്ത പോലെ,പ്രതിഭക്ക് എന്തോ ഒരു മങ്ങല്. പറയുന്നത് കൊയ് ലോ ആയാലും ആവര്‍ത്തനങ്ങളായാല് മടുക്കും. അദ്ദേഹത്തിന്റെ പുസ്തകം വാങ്ങുന്നത് ഞാനിപ്പോ നിര്‍ത്തി.\nനന്നായി ഷുക്കൂര്,ഇനിയും എഴുതൂ ഇങ്ങനെ.\nആളുകള് അദ്ദേഹത്തിന്‍റെ കൃതികള് വായിച്ചില്ലെങ്കില് പോലും അദ്ദേഹത്തെ അറിയുന്നവരാണ് അധികവും അല്ലെ...നല്ല ഓര്മ പുതുക്കല് ആയി നന്ദി....\nഇത്തരം അറിവുകള് കുറവുള്ള എന്നെപ്പോലുള്ളവര്‍ക്ക് പോസ്റ്റ് വളരെ ഉപകാരപ്രദമാണ്. ഏകദേശ ചരിത്രവും (ചുരുക്കി) പുസ്തകത്തെക്കുരിച്ച്ചുള്ള വിശദീകരണവും നല്‍കിയതിനു നന്ദി.\nini njaanum vaayikkum\nവിജ്ഞാനപ്രദമായ ഈ പോസ്റ്റിനു നന്ദി.....\nകൊയ്‌ലോ യെ പരിചയപ്പെടുത്തിയത് നന്നായി. ഇപ്പോഴത്തെ ട്രെന്‍ഡ് വായനയില് ഉള്‍പെടുന്ന പ്രധിഭാധനനായ എഴുത്തുകാരന് തന്നെ കൊയ്‌ലോ. കൊയ്‌ലോ യുടെ പേരെങ്കിലും കേള്‍ക്കാത്ത ആരും നാലക്ഷരം വായിക്കുന്നവരില് ഉണ്ടാവില്ല. തീയില്ലാതെ പുകയുണ്ടാവാന് സാധ്യത കുറവാണല്ലോ.\nകുറച്ചുകൂടെ വിശദമാക്കാമായിരുന്ന പോസ്റ്റ്-\nഈ വലിയ എഴുത്തുകാരനെ പരിചയപ്പെടുതിതയതില് സന്തോഷം.\nനല്ലൊരു പോസ്റ്റ് ഷുക്കൂര്.\nഎഴുത്ത്കാരോടും രചനകളോടും നീതി പുലര്‍ത്തിയ പരിചയപ്പെടുത്തല്.\nഞാന് കൂടുതല് കേള്‍ക്കുകയും കുറച്ച് വായിക്കുകയും ചെയ്ത എഴുതുക്കാരനാണ് പൌലോ കൊയലോ.\nനല്ലൊരു പോസ്റ്റിനു അഭിനന്ദനങ്ങള്\nവലിയൊരു എഴുത്തുകാരനെ പരിചയപ്പെടുത്തിയതിൽ നന്ദി യുണ്ട് സുരേഷ സർ പറഞ്ഞ പുസ്തകങ്ങൾ കിട്ടുമോ എന്നു നോക്കട്ടെ. നമ്മൽക്കിവരെയൊന്നും അറിയില്ല ഇനി അറിയാൻ ശ്രമിക്കാം.\nവായിക്കാനുള്ള പ്രചോദനം നല്‍കുന്ന വിവരണം...\nപല പ്രാവശ്യം വായിക്കാന് ചാന്‍സ് കിട്ടിയിട്ടും വായിക്കാന് കഴിയാതിരുന്ന ഒരാളാണ് കൊയിലോ ..ഒന്നാമത് എന്‍റെ ഭാഷയുടെ പരിമിതിയും കാരണമാണ് ..അദ്ദേഹത്തിന്റെ ഏതോ ഒരു നോവലിന്‍റെ തുടക്കം വായിക്കുകയും ഒരെത്തും പിടിയും കിട്ടാത്തത് കൊണ്ട് മടക്കി വെക്കുകയും ചെയ്തു ..പിന്നെ ബാക്കിയുള്ളതും അങ്ങിനെ ആവുമോ എന്ന് പേടിച്ചു മറ്റു നോവലുകള് ഒന്നും വായിക്കാന് പോയില്ല ...എനിവേ താങ്ക്സ് ഷുക്കൂര്...അടുത്ത തവണ മുഴുവന് വായിക്കുക തന്നെ ചെയ്യും ...!\nഒന്നും വായിച്ചിട്ടില്ല ഞാന്. എന്നാലും ഇപ്പൊ ഒരാഗ്രഹം.\nGeoGebra_in_Practical_Life_പ്രായോഗിക ജീവിതത്തിലെ ഉപയോഗത്തെക്കുറിച്ച്\nno one forget the amazing ALCHEMIST\nഅതെയതെ, അദ്ദേഹമൊരു ഇതിഹാസമായി മാറുകയാണ്\nവായിക്കുകയും ഉചിതമായ നിര്‍ദേശങ്ങള് തരികയും ചെയ്ത താഴെ പറയുന്ന എല്ലാവര്ക്കും ഹൃദയം നിറഞ്ഞ നന്ദി. കൂടുതല് സഹകരണങ്ങളും പ്രോത്സാഹനവും പ്രതീക്ഷിക്കുന്നു.\nഎന് ബി സുരേഷ്\nബ്ലോഗ് സന്ദര്‍ശനത്തിനും വായനക്കും സമയമുണ്ടാക്കി വന്നു പ്രോത്സാഹനം തരുന്ന എല്ലാ വായനക്കാരായ സ്നേഹിതര്‍ക്കും ആത്മാര്‍ഥമായ നന്ദി.\nസത്യം പറയാലോ, ഇദ്ദേഹത്തെ കേട്ടിട്ടുണ്ടെങ്കിലും ഇതുവരെ വായിച്ചിട്ടില്ല.പക്ഷേ ഇപ്പോള് വായിക്കാന് പ്രചോദനമേകുന്നു.\nപൌലോ കൊയ്ലാ യെ ബഹു മനോഹരമായി പരിചയപ്പെടുത്തിയിരിക്കുന്നു.ഒപ്പം അദ്ദേഹത്തിന്റെ ബെസ്റ്റ് സെല്ലർ നോവലിനേ കുറിച്ചും...\nവളരെ നല്ല ഈ ഉദ്യമത്തിന് അഭിനന്ദനം കേട്ടൊ ഭായ്\nപിന്നെ മുല്ല പറഞ്ഞതിനോട് ഞാനും യോജിക്കുന്നൂ...\nആല്‍കെമിസ്റ്റ് വായിച്ചതിനു ശേഷം ഞാന് പിന്നെ എന്റെ ഓര്‍കുട്ട് പ്രൊഫൈല് പേര് ജാബിര് മലബാരി ദ ആല്‍കെമിസ്റ്റ് എന്നാക്കി....\nവളരെ ഉത്തേജിപ്പിക്കുന്ന വിവരണം തന്നെ....\nഎനിക്കറിഞ്ഞു കൂടാ, ഒന്നുകില് എന്‍റെ വായനയുടെ തകരാര് അല്ലെങ്കില് സ്പാനിഷില് നിന്ന് ഇംഗ്ലീഷ് ലേക്ക് പരിഭാഷപ്പെടുതിയപ്പോലുള്ള ട്രാന്‍സ് മിഷന് ലോസ്. ഏതാണ്ട് പുറത്തു വന്നതൊക്കെ ഞാന് വായിച്ചിട്ടുണ്ട്. ഈ പറയുന്ന ഒരു മൊറാല് ബൂസ്റിങ്ങും പോസിറ്റീവ് തിങ്കിങ്ങും കുന്തവും കൊടച്ചക്രവുമോന്നും അവിടെ ഞാന് കണ്ടില്ല. ഈ പുസ്തകവും അതെ.\nമാജിക് റിയലിസത്തിന്റെ മാസ്മരികത മാര്‍കെസില് നിങ്ങള്‍ക്ക് തോട്ടറിയാനാകും. ഒരു പുസ്തകം വായിച്ചാല് അതിലെ ഓരോ കഥാ പാത്രവും എത്ര കാലത്തേക്ക് വേണമെങ്കിലും മനസ്സില് തങ്ങി നില്‍ക്കും. ഇതോ? കഥാ പാത്രങ്ങള് പോയിട്ട് പുസ്തകത്തിന്‍റെ പേര് പോലും പലതും മറന്നു പോകുന്നു. ചിലയിടത്തൊക്കെ ഒറിജിനല് ചെന്നി. കൊയ്ലോ ആരാധകര് ക്ഷമിക്കുക ഒരു അന്തം കമ്മിയായ വായനക്കാരന്‍റെ പ്രതികരനമാന്നു കരുതി സമാധാനിക്കുക.\nസുരേഷ് മാഷും മുല്ലയും പറഞ്ഞ അഭിപ്രായങ്ങള് വളരെ കാതലുള്ളത് ആണ് എന്ന് തോന്നി .അദ്ദേഹത്തിന്റെ ലൈക് ദി ഫ്ലോവിന്ഗ് റിവര് ചിലയിടങ്ങളില് വല്ലാതെ ബോറടിപ്പിക്കുക കൂടി ചെയ്തു ,പക്ഷെ ആല്‍കെമിസ്റ്റ് അദ്ദേഹത്തിനു മാത്രം എഴുതാന് ഒരു കൃതി ആയി എഴുന്നേറ്റു നില്‍ക്കുന്നു .വളരെ പ്രചോദനാ ത്മകമായ രചനാ രീതി ആണ് അദ്ദേഹം അവലംബിക്കുന്നത് ..\nഇദേഹത്തിന്റെ ഒന്നും വായിച്ചിട്ടില്ല\nഎന്.ബി.സുരേഷ് മാഷ് പറഞ്ഞത് പോലെ പൌലോ കൊയ്ലോയെ പറ്റിയുള്ള ഒരു പോസ്റ്റാവുമ്പോള് അദ്ദേഹത്തിന്റെ ഒട്ടേറെ പുസ്തകങ്ങളെ അറ്റ് ലീസ്റ്റ് ഒന്ന് മെന്‍ഷന് ചെയ്ത് വിടാമായിരുന്നു എന്ന് തോന്നി. എങ്കില് പോലും അദ്ദേഹത്തെ പറ്റി കൂടിതല് അറിയാത്തവര്‍ക്ക് ഒട്ടേറെ അറിവ് തന്നെ ഈ പോസ്റ്റ്..\n11 minuts ആണ് ഞാന് ഇപ്പോള് വായിക്കുന്നത് ..എനിക്കിഷ്ടപ്പെട്ട ഒരു വിശ്യസാഹിത്യകാരന് ..നല്ല പോസ്റ്റ്\nഇപ്പോഴാണ് ഈ പോസ്റ്റ് കണ്ടത് . പൗലോ കൊഹ്ല യെപ്പോലെ ഒരു എഴുത്തുകാരനെ പരിചയപ്പെടുത്തേണ്ടതു തന്നെ... വായിച്ചു.\nMARIA FRAJI said...\nകൊള്ളാം but കുറഞ്ഞ് പോയെന്നു തോന്നുന്നു. കൂടുതൽ അറിയുവാൻ ഇതിലൂടെ സാധിക്കുമെന്ന് വിചാരിക്കുന്നു.\n1988 ൽ പ്രസദ്ധീകരിച്ച മലയാളത്തിലും ഇംഗ്ലീഷിലും അവൈലബിൾ ആയ,\n70 ഓളം ഭാഷയിൽ തർജ്ജിമ ചെയ്ത\n'ദി ആൽക്കമിസ്റ്' എന്ന ബുക്കിന്റെ പ്രതേകത എന്തായിരിക്കും?\nഈ ബുക്കിനെ ദി ആൽക്കമിസ്റ് എന്ന് പേരിട്ടത് എന്തുകൊണ്ടായിരിക്കും?\nഇതിൽ പറഞ്ഞിരിക്കുന്ന കഥ എന്താണ്?\nഏതൊരാളും ഇതിനെ ഇഷ്ടപ്പെടുന്നത് എന്തുകൊണ്ടായിരിക്കാം?\nവായനക്കാർ ഈ ബുക്കിനെ കൊടുക്കുന്ന റേറ്റിംഗ് എത്രയായിരിക്കാം?\nഇവയെല്ലാം അറിയുവാൻ തുടർന്ന് വായിക്കുക.\nതുടർന്ന് ഇതിന് കുറിച്ച് പറയുന്ന വീഡിയോ കാണുവാൻ,


മറക്കാൻ പറയരുതേ | Salman Rushdie | Novel | Literature\nമറക്കാൻ പറയരുതേ; മോഹിച്ചു സ്വന്തമാക്കിയ പുസ്തകത്തിന്റെ പുതുമണം\nജി. പ്രമോദ് September 13, 2021 10:54 AM IST\nഒരു വർഷം കൊണ്ടായിരിക്കും 'ദ് സെവൻത് വേവ്' പുറത്തുവരിക\nഅവസാനം ഭാഗ്യ പരീക്ഷണം നടത്താൻ തീരുമാനിക്കുകയായിരുന്നു.\nനൊബേൽ സമ്മാനം നേടിയ ഏകാന്തതയുടെ നൂറു വർഷങ്ങൾക്കു ശേഷമാണ് ഗബ്രിയേൽ ഗാർസിയ മാർക്കേസ് ‘കോളറക്കാലത്തെ പ്രണയം’ എഴുതുന്നത്. പുസ്തകം പുറത്തിറങ്ങിയ ശീതകാല പ്രഭാതത്തിൽ കൊടും തണുപ്പ് വക വയ്ക്കാതെ നൂറു കണക്കിനു പേരാണ് ലാറ്റിനമേരിക്കൻ രാജ്യങ്ങളിലെ പുസ്തകശാലകൾക്കു മുന്നിൽ വരി നിന്നത്. ചൂടപ്പം പോലെ കോപ്പികൾ വിറ്റുപോയതോടെ, വൈകി എത്തിയവർക്ക് അന്നു നിരാശരായി മടങ്ങേണ്ടിവന്നു. പ്രിയപ്പെട്ടവൾക്കു വേണ്ടി കാമുകന്റെ ദശകങ്ങൾ നീണ്ട കാത്തിരിപ്പിന്റെ കഥ തരംഗമായതോടെ പുതിയ പതിപ്പുകൾ എത്തി. ഇപ്പോഴും ബെസ്റ്റ് സെല്ലറാണ് പ്രണയമെന്ന പകർച്ചവ്യാധിയുടെ നിശ്വാസങ്ങൾ ഉയർത്തിയ നോവൽ. കോളറയും പിന്നിട്ടു കുതിക്കുന്ന പ്രണയപ്പനി പിടിച്ചവരുടെ അതിജീവനയാത്രയും.\nപ്രിയപ്പെട്ട എഴുത്തുകാരുടെ പുതിയ പുസ്തകത്തിനുവേണ്ടിയുള്ള ആകാംക്ഷ നിറഞ്ഞ കാത്തിരിപ്പും ആദ്യ ദിവസങ്ങളിലെ തിക്കും തിരക്കും ഹാരി പോട്ടർ പരമ്പരയിലെ ഓരോ പുതിയ പുസ്തകമെത്തിയപ്പോഴും ലോകം കണ്ടതാണ്. ചരിത്രമെഴുതിയ അത്തരം എത്രയോ പുസ്തകങ്ങളുടെ കഥ കൂടിയാണ് സാഹിത്യ ചരിത്രം. എന്നാൽ, ലോകത്തിന്റെ വിവിധ ഭാഗങ്ങളിൽ ഒരേ സമയം ലക്ഷക്കണക്കിനു പേർക്ക് തിക്കും തിരക്കുമുണ്ടാക്കാതെ പുസ്തകം ഇറങ്ങുന്ന അതേ ദിവസം തന്നെ വായിക്കാനാകുന്നുണ്ട് പുതിയ കാലത്ത്. അവർ ഒരു പൂവിനെപ്പോലെ മൃദുലമായി പുതിയ പുസ്തകത്തിന്റെ താളുകൾ മറിക്കുന്നില്ല. പുതിയ പേപ്പറിന്റെയും അച്ചടിയുടെയും മണം മതിയാവോളം നുകരുന്നില്ല. ആവേശത്തോടെയാണെങ്കിലും ഓൺലൈനിലാണു വായന. ഈ പ്രവണത പുതിയ പുസ്തകങ്ങളെ എന്നെന്നേക്കുമായി ഇല്ലാതാക്കുമോ എന്ന പേടി പങ്കുവയ്ക്കുന്നവരിൽ മുതിർന്ന എഴുത്തുകാരുമുണ്ട്. എന്നാൽ, അവരും ഓൺലൈനിൽ പുതിയ പുസ്തകം പ്രസിദ്ധീകരിക്കുന്നു. കാലത്തിന്റെ പുതിയ നിയമങ്ങൾക്കു മുന്നിൽ തലകുനിക്കുന്നു.\nപുസ്തകങ്ങൾക്കു മരണമില്ലെന്നു വിശ്വസിക്കുന്നവർക്കൊപ്പമാണ് ഇന്ത്യയിൽ ജനിച്ച ലോകപ്രശസ്ത എഴുത്തുകാരൻ സൽമാൻ റുഷ്ദിയും. ‘മിഡ്നൈറ്റ്സ് ചിൽഡ്രൻ’ ഉൾപ്പെടെ ഇതുവരെ പ്രസിദ്ധീകരിച്ച 20 പുസ്തകങ്ങളും കാലത്തെ അതിജീവിക്കുമെന്നും അദ്ദേഹം ഉറച്ചുവിശ്വസിക്കുന്നു. എന്നാൽ, പുതിയ നോവൽ തൽക്കാലത്തേക്കെങ്കിലും അദ്ദേഹം പുസ്തകമാക്കുന്നില്ല. പകരം ഓൺലൈൻ പ്ലാറ്റ്ഫോമിൽ പ്രസിദ്ധീകരിക്കാൻ കരാറൊപ്പിട്ടു കഴിഞ്ഞു. ആഴ്ച ഒരു അധ്യായം എന്ന രീതിയിൽ ഒരു വർഷം കൊണ്ടായിരിക്കും ‘ദ് സെവൻത് വേവ്’ പുറത്തുവരിക. ഓരോ അധ്യായത്തോടും വായനക്കാർ എങ്ങനെയാകും പ്രതികരിക്കുക എന്ന ആകാംക്ഷയും അദ്ദേഹം മറച്ചുവയ്ക്കുന്നില്ല.\nപുസ്തകങ്ങൾക്ക് ഇനിയും ശോഭനമായ ഭാവി ഉണ്ടെന്നാണ് റുഷ്ദി പറയുന്നത്. എന്നാൽ, ഇതുവരെയുള്ളതിൽ നിന്ന് വ്യത്യസ്തമായി എന്തെങ്കിലും ചെയ്യണം എന്ന ആഗ്രഹത്തിൽ നിന്നാണ് ഓൺലൈൻ പ്ലാറ്റ്ഫോമിലേക്കു മാറുന്നതെന്ന് അദ്ദേഹം പറയുന്നു. ഒന്നര വർഷമായി ഇതേക്കുറിച്ചുള്ള അലോചനയിലായിരുന്നു. അവസാനം ഭാഗ്യ പരീക്ഷണം നടത്താൻ തീരുമാനിക്കുകയായിരുന്നു. ഇതാദ്യമായി റുഷ്ദിയുടെ നോവലിന്റെ ഓരോ അധ്യായവും വായിച്ച് അഭിപ്രായം പറയാനുള്ള അവസരവും വായനക്കാർക്കു ലഭിക്കുന്നു. അഭിപ്രായങ്ങളെ താൻ സ്വാഗതം ചെയ്യുമെന്നാണ് എഴുത്തുകാരൻ പറയുന്നത്. കഥാ പുരോഗതിയെക്കുറിച്ച് മികച്ച നിർദേശങ്ങളുണ്ടെങ്കിൽ പരിഗണിക്കുമെന്നും മാറ്റങ്ങൾ വരുത്താൻ തയാറാണെന്നും അദ്ദേഹം വ്യക്തമാക്കുന്നു. കഥയായാലും നോവലായാലും പൂർത്തിയാകുന്നതിനു മുൻപ് ആരെയങ്കിലും കാണിക്കുകയോ അഭിപ്രായം തേടുകയോ ചെയ്യുന്ന പതിവ് റുഷ്ദിക്കില്ല. എന്നാൽ, ഇതാദ്യമായി ആ പതിവും തെറ്റുകയാണ്.\nകോവിഡ് അടച്ചിടലിനെത്തുടർന്നുള്ള കാലത്ത് സിനിമ കാണാനാണ് കൂടുതൽ സമയം റുഷ്ദി ചെലവഴിച്ചത്. അറുപതുകളിലെയും എഴുപതുകളിലെയും നവതരംഗ സിനിമകളാണ് അദ്ദേഹത്തിന് ഏറെ ഇഷ്ടം. മറ്റു ഭാഷകളിലെ മികച്ച ചിത്രങ്ങളും കാണുന്നുണ്ട്. ‘ദ് സെവൻത് വേവ്’ എന്ന നോവലിന്റെ പ്രമേയവും സിനിമയുമായി ബന്ധപ്പെട്ടതാണ് ഒരു സംവിധായകനും നടനുമാണ് പ്രധാന കഥാപാത്രങ്ങൾ. തിരക്കഥയുടെ ഘടനയാണു നോവലിന്. സിനിമയിലേതുപോലെ രംഗങ്ങൾ കട്ട് ചെയ്ത് മറ്റു രംഗങ്ങളിലേക്കു പോകുന്നതും മറ്റും പരീക്ഷിക്കുന്നുമുണ്ട്.\nപ്രമേയത്തിലും രൂപത്തിലും ശൈലിയിലും വ്യത്യസ്തമായ നോവൽ പുതിയ കാലത്തെ വായനക്കാരെ മുന്നിൽ കണ്ടാണ് എഴുതിയത്. ഓൺലൈൻ വായനക്കാർക്കു കൂടി ഇഷ്ടപ്പെടുന്ന രീതിയിൽ. 60,000 വാക്കുകളുണ്ടായിരുന്ന നോവൽ എഡിറ്റ് ചെയ്ത് 35,000 വാക്കുകളിൽ ഒതുക്കിയെന്നും റുഷ്ദി പറയുന്നു.\nലോകസാഹിത്യത്തിലെ പല മികച്ച പുസ്തകങ്ങളും ഓരോ അധ്യായങ്ങളായി പ്രസിദ്ധീകരിക്കുന്ന പതിവ് നേരത്തേയും ഉണ്ടായിരുന്നു. ചാൾസ് ഡിക്കൻസിന്റെ പ്രശസ്ത നോവൽ ‘പിക് വിക് പേപ്പേഴ്സ്’ തന്നെ മികച്ച ഉദാഹരണം. മാഡം ബോവറി. ഹാർട്ട് ഓഫ് ഡാർക്നെസ്സ്. ലിയോ ടോൾസ്റ്റോയിയുടെ ‘യുദ്ധവും സമാധാന’വും എന്ന ഇതിഹാസ നോവൽ പോലും വായനക്കാർ ക്ഷമയോടെ ഓരോ ആഴ്ചയും കാത്തിരുന്നാണു വായിച്ചത്. മലയാളത്തിൽ മലയാറ്റൂർ രാമകൃഷ്ണന്റെ ‘വേരുകളും’ പുനത്തിൽ കുഞ്ഞബ്ദുള്ളയുടെ ‘സ്മാരക ശിലകളും’ ഒ.വി.വിജയന്റെ ‘ഖസാക്കിന്റെ ഇതിഹാസ’വും ഉൾപ്പെടെയുള്ള നോവലുകളും കാത്തിരുന്നു വായിച്ചു എഴുപതുകളിലെയും എൺപതുകളിലെയും വായനക്കാർ. പല വാരികകളെയും ആഴ്ചപ്പതിപ്പുകളെയും നിലനിർത്തിയതുപോലും പ്രശസ്ത നോവലുകളായിരുന്നു. ഇപ്പോൾ ഓൺലൈൻ മാധ്യമങ്ങളും അതേ വഴി പിന്തുടരുകയാണ്. പ്രതിവാര കോളങ്ങളും അവർ തുടങ്ങിയിട്ടുണ്ട്. സമകാലിക സംഭവങ്ങളെക്കുറിച്ചും രാഷ്ട്രീയത്തെക്കുറിച്ചും മറ്റും കോളങ്ങളിലൂടെ എഴുത്തുകാർ വായനക്കാരുമായി സംവദിക്കുന്നു. ഇതെല്ലാം റുഷ്ദിക്ക് പുതിയ അനുഭവമാണ്.\n‘സൽമാൻസ് സീ ഓഫ് സ്റ്റോറീസ്’ എന്ന പേരിലാണ് റുഷ്ദി ഓൺലൈൻ വായനക്കാർക്കുവേണ്ടിയുള്ള ആദ്യത്തെ ലേഖനം പ്രസിദ്ധീകരിച്ചത്. കഥകൾ പിറക്കുന്നതിനെക്കുറിച്ച് അദ്ദേഹം ലേഖനത്തിൽ വിശദമായി പറയുന്നുണ്ട്. തന്റെ രണ്ടു കഥകളുടെ പ്രമേയം വികസിപ്പിച്ചാണ് ‘മിഡ്നൈറ്റ്സ് ചിൽഡ്രൻ’ എന്ന പ്രശസ്ത നോവൽ എഴുതിയതെന്നും ചൂണ്ടിക്കാണിക്കുന്നു. ബുക്കർ പുരസ്കാരം നേടിയ നോവൽ പിന്നീട് ബുക്കർ നേടിയ നോവലുകളിലെ ഏറ്റവും മികച്ച കൃതിയായും തിരഞ്ഞെടുക്കപ്പെട്ടിരുന്നു. അർധരാത്രിയിൽ സ്വാതന്ത്ര്യം നേടിയ ഇന്ത്യയ്ക്കൊപ്പം ജനിച്ച ഒരു മനുഷ്യന്റെ കഥയാണ് നോവൽ. സ്വാതന്ത്ര്യാനന്തര ഇന്ത്യയിലെ നിർണായക സംഭവങ്ങൾ ഒരു വ്യക്തിയുടെ ജീവിതവുമായി എങ്ങനെ ഇഴുകിച്ചേരുന്നു എന്ന കൗതുകകരമായ കഥ. ചരിത്രത്തിലെ മാന്ത്രികത കണ്ടെടുക്കുന്ന ശൈലി.\nഇപ്പോൾ ന്യൂയോർക്കിലാണെങ്കിലും ഓൺലൈനിലൂടെ ഇന്ത്യയുമായി നിരന്തര ബന്ധം തനിക്കുന്നുണ്ടെന്ന് റുഷ്ദി പറയുന്നു. അതിർത്തികളെ അപ്രസക്തമാക്കി ഇന്റർനെറ്റ് ലോകത്തെ ഒരു കുടക്കീഴിലാക്കിയതോടെ മാതൃരാജ്യം വിരൽത്തുമ്പിലുണ്ടെന്നും അദ്ദേഹം അവകാശപ്പെടുന്നു.\nപുസ്തകങ്ങൾ ഉടനെയെന്നല്ല ഒരുകാലത്തും മരിക്കില്ല എന്നതുറപ്പാണ്. എന്നാൽ, ഡിജിറ്റൽ ലോകം വായനയുടെ ലോകത്ത് വിപ്ലവങ്ങൾ സൃഷ്ടിക്കുകയാണ്. അതിൽ നിന്നു മാറിനിൽക്കാൻ ആർക്കും കഴിയില്ല- റുഷ്ദി വ്യക്തമാക്കുന്നു.എന്നാൽ, പുസ്തകത്തിന്റെ പുതുമണം മറക്കാൻ പറയല്ലേയെന്ന് അപേക്ഷിക്കുന്ന വായനക്കാരുണ്ട്. അവർ ഇന്നും പുസ്തകങ്ങളുടെ ലോകത്താണു ജീവിക്കുന്നത്. പുസ്തകപ്പുഴുക്കളുടെ ഇനിയും കുറ്റിയറ്റിട്ടില്ലാത്ത വംശം.\nEnglish Summary: Salman Rushdie to Serialize New Novella


കോസ്റ്റ്കോ ജീവനക്കാരുടെ ശന്പളം മണിക്കൂറിന് 17 ഡോളറായി വർധിപ്പിച്ചു : Deepika.com Nri News Americas\nഡാളസ്: അമേരിക്കയിലെ വൻകിട വ്യാപാര കേന്ദ്രമായ കോസ്റ്റ്കോ ജീവനക്കാരുടെ ശന്പളം മണിക്കൂറിന് 17 ഡോളറായി ഉയർത്തി. കോസ്റ്റ്കോ സിഇഒ ക്രേഗ് ജലിനക്കാണ് പുതിയ വേതന വർധനവ് പ്രഖ്യാപിച്ചത്. തിങ്കളാഴ്ച മുതൽ ശന്പള വർധനവ് നിലവിൽ വന്നു. ഇതുവരെ കുറഞ്ഞ വേതനം 16 ഡോളറായിരുന്നു. 2018ൽ 14ലും 2019ൽ 15 ഉം 2021 ഫെബ്രുവരിയിൽ 16 ഡോളറുമായിരുന്നു കോസ്റ്റ്കോ ജീവനക്കാർക്ക് ലഭിച്ചിരുന്നത്. മണിക്കൂർ വേതനം വർധിപ്പിച്ചിട്ടും ആവശ്യമായ ജീവനക്കാരെ ലഭിക്കുന്നില്ലെന്നാണ് സിഇഒ പറയുന്നത്.\nവാഷിംഗ്ടണ് ആസ്ഥാനമായ ഈ വ്യവസായ ശൃംഖലയിൽ 180,000 ജീവനക്കാരാണ് യുഎസിൽ മാത്രമുള്ളത്. ഇതിൽ 90 ശതമാനം ജീവനക്കാരും മണിക്കൂർ വേതനത്തിലാണ് ജോലി ചെയ്തുവരുന്നത്. ആമസോണ്, ടാർഗറ്റ് എന്നീ സ്ഥാപനങ്ങൾ മണിക്കൂറിന് രണ്ടു ഡോളർ വർധിപ്പിച്ചപ്പോൾ വാൾമാർട്ട് അഞ്ചു ഡോളറാണ് വർധിപ്പിച്ചിരിക്കുന്നത്.\nസാധാരണ ഒരു ജീവനക്കാരൻ ആഴ്ചയിൽ നാൽപ്പതു മണിക്കൂർ ജോലി ചെയ്യുന്പോൾ അവന്‍റെ പ്രതിമാസ ശന്പളം ശരാശരി 2400 ഡോളർ ആയിരിക്കും (180000 രൂപ). കോവിഡ് മഹാമാരിയുടെ വ്യാപനം കുറഞ്ഞതോടെ, വ്യാപാര സ്ഥാപനങ്ങൾ സജീവമായി. എന്നാൽ ഇന്ന് ഇവർ അനുഭവിക്കുന്ന പ്രധാന പ്രശ്നം ജീവനക്കാരെ ലഭിക്കുന്നില്ല എന്നതാണ്. പല റസ്റ്ററന്‍റുകളും പൂർണമായി തുറന്ന് പ്രവർത്തിക്കാൻ പോലും സാധിക്കാത്ത അവസ്ഥയാണിപ്പോഴുള്ളതെന്നാണ് പരാതി.


India-beaten-by-Australia-in-hockey ടോക്കിയോ ഒളിമ്പിക്സ് പുരുഷ വിഭാഗം ഹോക്കി; ആസ്ട്രേലിയയോട് ദയനീയ തോല്‍വി ഏറ്റുവാങ്ങി ഇന്ത്യ\nടോക്കിയോ ഒളിമ്പിക്സിൽ പുരുഷ വിഭാഗം ഹോക്കിയില് ഇന്ത്യക്ക് ദയനീയ തോല്‍വി. ഒന്നിനെതിരെ ഏഴ് ഗോളുകള്‍ക്കാണ് ആസ്ട്രേലിയക്കെതിരെ ഇന്ത്യ പരാജയപ്പെട്ടത്. ആദ്യ മത്സരങ്ങള് വിജയിച്ചാണ് ഇരു ടീമുകളും രണ്ടാം മത്സരത്തിന് ഇറങ്ങിയത്. ആറാം മിനിറ്റില് ആസ്ട്രേലിയയാണ് മത്സരത്തിലെ ആദ്യ ഗോള് നേടിയത്. ആദ്യ ക്വാര്‍ട്ടര് 1-0 എന്ന സ്കോറില് അവസാനിച്ചു.\nശേഷം ആസ്ട്രേലിയ വീണ്ടും തുടര്‍ച്ചയായി മൂന്ന് തവണ ഇന്ത്യന് വല കുലുക്കി. ഒടുവില് ദില്‍പ്രീത് സിങിലൂടെ ഇന്ത്യ ഒരു ഗോള് മടക്കി. സ്കോര് 4-1 പക്ഷെ, ഇന്ത്യയുടെ സ്കോറിങ് ആ ഒരു ഗോളില് അവസാനിച്ചപ്പോള് ആസ്ട്രേലിയ വീണ്ടും മൂന്ന് തവണ സ്കോര് ചെയ്തു. ഒടുവില് അവസാന വിസില് മുഴങ്ങിയപ്പോള് 7-1 എന്ന വലിയ മാര്‍ജിനില് ഇന്ത്യ പരാജയപ്പെടുകയായിരുന്നു.\nഅതേസമയം പുരുഷ ഫുട്ബോളിൽ ആഫ്രിക്കന് കരുത്തരായ ഈജിപ്തിനെ ഏകപക്ഷീയമായ ഒരു ഗോളിന് വീഴ്ത്തി അര്‍ജന്‍റീന ഒളിമ്പിക്‌സ് പ്രതീക്ഷകള് നിലനിര്‍ത്തി. 52ാം മിനിറ്റില് ഫെക്കുണ്ടോ മെദിന നേടിയ ഗോളാണ് അര്‍ജന്‍റീനയെ വിജയത്തിലെത്തിച്ചത്. ഇരുടീമുകളും മത്സരത്തില് തുല്യനിലയിലുള്ള പ്രകടനമാണ് കാഴ്ച വെച്ചത്. ആദ്യ മത്സരത്തില് ആസ്ട്രേലിയയോട് പരാജയപ്പെട്ട അര്‍ജന്‍റീനക്ക് ജയം ആശ്വാസമായി. സ്പെയിനുമായാണ് അര്‍ജന്‍റീനയുടെ അടുത്ത മത്സരം.\nകടുത്ത പോരാട്ടത്തിനൊടുവില് ദക്ഷിണാഫ്രിക്ക ഉയര്‍ത്തിയ വെല്ലുവിളി ഫ്രാന്‍സ് മറികടന്നു. ഇരു ടീമുകളും കൊണ്ടും കൊടുത്തും മുന്നേറിയ മത്സരത്തില് പിന്നില് നിന്നും പൊരുതിക്കയറിയാണ് ഫ്രാന്‍സ് ജയം സ്വന്തമാക്കിയത്. 86 മിനിറ്റുവരെ രണ്ടിനെതിരെ മൂന്നുഗോളുകള്‍ക്ക് ദക്ഷിണാഫ്രിക്ക മുന്നിലായിരുന്നെങ്കിലും 86ാം മിനിറ്റില് പെനല്‍റ്റിയിലൂടെ ആന്ദ്രേ പിയേര് ഫ്രഞ്ചുപടയെ ഒപ്പമെത്തിച്ചു. 92ാം മിനിറ്റില് തെജി സവാനിയറുടെ ഇടം കാലന് ഷോട്ട് ദക്ഷിണാഫ്രിക്കന് വലകുലുക്കിയതോടെയാണ് ഫ്രഞ്ചുപട വിജയം സ്വന്തമാക്കിയത്.\nRead more on: australia | india | indian hockey team | Tokyo Olympics


[www.keralites.net] ????, ??????????? ? ????????? ? | Email OF The Day\n[www.keralites.net] ????, ??????????? ? ????????? ?\nസോണി, നീയിപ്പോള് എവിടെയാണ് ?\nഅഞ്ചു വര്‍ഷം മുമ്പാണ് ശ്രദ്ധേയനായ മാധ്യമപ്രവര്‍ത്തകന് സോണി ഭട്ടതിരിപ്പാടിനെ കാണാതായത്. അദ്ദേഹത്തിന്റെ ഭാര്യ ഡോ. ജി.കെ. സീമ യുടെ നീറുന്ന ഓര്‍മകള്\nഇന്ത്യാവിഷനിലെ മുതിര്‍ന്ന മാധ്യമപ്രവര്‍ത്തകന് സോണി ഭട്ടതിരിപ്പാടിനെ കാണാതായിട്ട് അഞ്ചു വര്‍ഷമാകുന്നു. 2008 നവംബര് 21-ന് ഗോവ ഫിലിം ഫെസ്റ്റിവല് റിപ്പോര്‍ട്ട് ചെയ്യാന് പോയ സോണി പിന്നീട് തിരിച്ചുവന്നില്ല. ആകെ കിട്ടിയ വിവരം ഒരു ഫോണ്‍കോളും കത്തും. അതും ആ സമയത്ത് ഭാര്യ ഡോക്ടര് സീമയെ തേടിയെത്തിയത്. എറണാകുളത്ത് ആയുര്‍വേദ ഡോക്ടറായ സീമയ്ക്കു മകളുടെ അധ്യാപികവശം കൊടുത്തുവിട്ടതാണ് കത്ത്.\nജീവിതത്തില് സന്തോഷം നിറഞ്ഞ കാലത്ത് കടന്നുവന്ന ഗോവന്‍യാത്രയെക്കുറിച്ച് പറഞ്ഞുതുടങ്ങുമ്പോഴേ സീമ കരഞ്ഞു തുടങ്ങും. ''തലേന്ന് വൈകിട്ടാണ് പോകുന്ന കാര്യം എന്നോട് പറയുന്നത്. അല്പം മദ്യപിക്കുമായിരുന്ന അപ്പുവേട്ടന് അതൊക്കെ ഉപേക്ഷിച്ച് ജീവിച്ച സമയമാണ്. എന്നാല് ഗോവയിലേക്കു പോയാല് ഈ സന്തോഷം നഷട്‌പ്പെടുമെന്നു തോന്നി. വെള്ളത്തിനു പകരംപോലും മദ്യമെന്നാണ് ഗോവയെക്കുറിച്ച് കേട്ടിരിക്കുന്നത്. പോകേണ്ടെന്ന് പല രീതിയില് പറഞ്ഞുനോക്കി. പക്ഷേ, പിന്മാറിയില്ല.\nഗോവയില് ചെന്ന് രണ്ട് നാള് നല്ല റിപ്പോര്‍ട്ടുകള് വന്നു. നവംബര് 24 മുതല് റിപ്പോര്‍ട്ടുകളില്ല. എനിക്ക് ചില നെഗറ്റീവ് മെസ്സേജുകള് വന്നുതുടങ്ങി. ഇതിനു മുമ്പും വീട് വിട്ടുപോയിട്ടുണ്ട്. അപ്പോഴൊക്കെ സങ്കടപ്പെടുത്തുന്ന കുറെ മെസ്സേജുകള് വരിക പതിവാണ്.'' ഒരു ദിവസം വെള്ളത്തുണിയില് പൊതിഞ്ഞ് എന്റെ ശരീരം നിനക്ക് മുന്നിലെത്തും'' എന്നൊക്കെയുള്ള മെസ്സേജുകള്. ഇക്കുറി ''നീ മക്കളെ നന്നായി വളര്‍ത്തണം, ഞാന് പോവുകയാണ്'' എന്ന മെസ്സേജ്. അത് കിട്ടിയപ്പോഴേ മനസ്സിലായി. പ്രശ്‌നമുണ്ടാകാന് പോകുന്നു. നേരത്തെ ആളെ കാണാതായപ്പോഴൊക്കെ ഒരു വിവരവുമില്ലാതെ ഇരുന്നിട്ട് രണ്ടോ മൂന്നോ മാസം കഴിയുമ്പോള് മടങ്ങിവരും. ഫോണ് അറ്റന്‍ഡ് ചെയ്യില്ല. കുറെ പണവും ചെലവാക്കി, ഫോണും നഷ്ടപ്പെടുത്തിയിട്ടാവും വരിക. മടങ്ങിവരുമ്പോഴേ അറിഞ്ഞിട്ടുള്ളൂ യാത്രകള് എവിടേക്കായിരുന്നെന്ന്. ശ്രീ ശ്രീ രവിശങ്കറിന്റെ ആശ്രമം, മാതാ അമൃതാനന്ദമയീ മഠം, കുടജാദ്രി... ആത്മീയ കേന്ദ്രങ്ങളിലേക്കായിരുന്നു ആ ഒളിച്ചോട്ടങ്ങള്.\nഗോവയില് ചെന്ന് നാലാംപക്കമാണ് ആളെ കാണാതായത്. ഒപ്പമുണ്ടായിരുന്ന ക്യാമറാമാനോടുപോലും പറയാതെ ടാക്‌സി വിളിച്ച് പോയെന്ന്. രണ്ടു ദിവസം മുമ്പ് മംഗലാപുരത്തെ ഒരു ഹോട്ടലിലെ നമ്പര് എന്നെ വിളിച്ചു ചോദിച്ചിരുന്നു. കാണുന്നില്ല എന്നു പറഞ്ഞപ്പോഴേ തോന്നി ആ ഹോട്ടലില് കാണുമെന്ന്. സോണിയുടെ ഒരു ബന്ധുവിനെ അവിടേക്ക് പറഞ്ഞുവിട്ടു. ചെല്ലുമ്പോള് മദ്യപിച്ച് ആകെ അവശനായി അവിടെയുണ്ട്. ഇത്തരം അവസ്ഥയില് പെട്ടുപോയാല് പിന്നെ ആസ്പത്രിയില് അഡ്മിറ്റ് ചെയ്‌തേ പറ്റൂ. കേരളത്തിലെ ആസ്പത്രികളില് പോകാന് മടിയാണ്. തന്നെ കണ്ടാല് ആള്‍ക്കാര് തിരിച്ചറിയുമത്രെ. എന്നാല് മംഗലാപുരത്തെ മുള്ളേഴ്‌സ് ആസ്പത്രിയില് മുമ്പും പോയിട്ടുണ്ട്. ബന്ധു വളരെ നിര്‍ബന്ധിച്ച് ആളെ മുള്ളേഴ്‌സില് എത്തിച്ചു.\nഇക്കുറി 10 ദിവസം അവിടെ. അപ്പോഴേക്കും എന്നെ വിളിച്ചുപറഞ്ഞു: ''നീ പറഞ്ഞാല് ഡോക്ടര് ഡിസ്ചാര്‍ജ് ചെയ്യും. മകളുടെ പിറന്നാളാണെന്നു പറഞ്ഞാല് മതി.'' ഞാന് വിളിച്ചുപറഞ്ഞ് ഡിസ്ചാര്‍ജ് വാങ്ങി. മടങ്ങിയത് ട്രെയിനില്, എന്റെ അച്ഛനൊപ്പം. ബ്ലാക് ക്യാറ്റിനെപ്പോലെ വേണ്ട, ചെറിയ ശ്രദ്ധ മതിയെന്ന് അച്ഛനോട് പറഞ്ഞു. അല്ലെങ്കില് അപ്പുവേട്ടന് ബുദ്ധിമുട്ടായാലോ. കാഞ്ഞങ്ങാട്ട് വന്നപ്പോള് ബാത്‌റൂമിലെന്നു പറഞ്ഞുപോയ ആളെ കണ്ടില്ല. അച്ഛന് വിളിച്ച് പറയുംമുമ്പേ എനിക്ക് മെസ്സേജ് കിട്ടി. ''എന്റെ അവസാനത്തെ ആത്മബന്ധവും ഉപേക്ഷിച്ചു.'' ബാഗും ഡ്രസ്സുമൊന്നും എടുത്തില്ല. പേഴ്‌സും എ.ടി.എം. കാര്‍ഡും മാത്രം. ഇക്കുറിയും ഡോക്ടര് പറഞ്ഞു. ''അന്വേഷിച്ച് ബലം പ്രയോഗിച്ച് മടക്കിക്കൊണ്ടു വന്നിട്ടെന്തു കാര്യം. കാത്തിരിക്കുക. ഒരുപക്ഷേ, വന്നേക്കാം.'' ആ കാത്തിരിപ്പിലാണ് ഞാന്.\nമുമ്പ് നടത്തിയ പല ഒളിച്ചോട്ട യാത്രകളും അമ്പതിനായിരം രൂപ ചെലവഴിച്ചു കഴിയുമ്പോള് അവസാനിക്കാറാണ് പതിവ്. ഇക്കുറി അല്പം ബുദ്ധിയോടെ ഒരു കാര്യം ചെയ്തു. അക്കൗണ്ട് ബ്ലോക്ക് ചെയ്തു. പണമില്ലെങ്കില് തിരിച്ചുവരുമെന്നു കരുതി. കാഞ്ഞങ്ങാട്ടുനിന്ന് കാണാതായശേഷം നാലു ദിവസം കഴിഞ്ഞ് എന്നെ വിളിച്ചു. കുടജാദ്രിയിലേക്കു പോവുകയാണെന്ന്. ടാക്‌സി ഡ്രൈവറുടെ ഫോണില്‍നിന്നാണ് ആ അവസാന വിളി. അപ്പോഴൊന്നും സോണിയുടെ ഫോണിലേക്ക് കോളുകള് പോകുന്നുണ്ടായിരുന്നില്ല. ഇപ്പോള് ചിലര് പറയുന്നുണ്ടെന്നറിഞ്ഞു. സോണി എന്നെ ഫോണ് ചെയ്യുന്നുണ്ടെന്നും എവിടെയാണ് എനിക്കറിയാമെന്നും. അതുകൊണ്ടാണത്രെ സി.ബി.ഐ.ക്ക് അന്വേഷണം നടത്താനുള്ള പരാതി കൊടുക്കാത്തതെന്ന്. ഇങ്ങനെ പറയുന്നവരോട് ഞാനെന്തുപറയാന്.\nവിവാഹം കഴിക്കുന്ന സമയത്ത് കോട്ടയത്ത് മലയാള മനോരമയിലാണ് സോണിക്ക് ജോലി. ആയുര്‍വേദത്തില് റാങ്കൊക്കെ മേടിച്ചു പഠിച്ച എനിക്ക് ജോലിയും പഠനവുമൊക്കെ പ്രധാനമായിരുന്നു. പക്ഷേ, ആള് സ്‌നേഹംകൊണ്ട് എന്നെ തിരുത്തും. ജോലിയേക്കാള് പ്രധാനം ജീവിതമാണെന്ന്. കോട്ടയത്ത് താമസിച്ചുതുടങ്ങിയ സമയത്ത് കോട്ടയ്ക്കല് ആയുര്‍വേദ ആസ്പത്രിയില് ലക്ചര് തസ്തികയിലേക്ക് അപേക്ഷ ക്ഷണിച്ചു. അപ്പുവേട്ടന്റെ കൈയില് അപേക്ഷ കൊടുത്തുവിട്ടെങ്കിലും എനിക്കുമാത്രം കാര്‍ഡ് വന്നില്ല. ഞാന് സങ്കടപ്പെട്ടു. ''അതിന് ആര് നിന്റെ ആപ്ലിക്കേഷന് അയച്ചു. ഞാനയച്ചില്ല. നീ കോട്ടയ്ക്കലില്. ഞാന് കോട്ടയത്ത്. ജീവിതമല്ലേ പ്രധാനം. പഠിത്തവും ജോലിയുമൊന്നുമല്ല കാര്യം.'' അതു കേട്ട് സന്തോഷിച്ചു. ഭര്‍ത്താവിന് എന്ത് സ്‌നേഹം. സത്യത്തില് അഹങ്കരിച്ചുപോയി. എന്റെ സന്തോഷത്തിന് പ്രേംദേവാസ് ക്ലിനിക്കില് രണ്ടു മണിക്കൂര് കണ്‍സള്‍ട്ടിങ്ങിന് അവസരം വാങ്ങിത്തന്നു. 2,000 രൂപ മാസശമ്പളം. അപ്പോഴേക്കും മോനെ ഗര്‍ഭം ധരിച്ചു. മോന് അഞ്ചു മാസമായപ്പോള് അടുത്ത കുട്ടിയെ ഗര്‍ഭം ധരിച്ചു. പ്രസവവും കുട്ടികളെ നോക്കലുമൊക്കെയായി ജോലിയെന്ന സ്വപ്‌നമൊന്നും മനസ്സില് ഉണ്ടായതേയില്ല.\nമോനെ ഗര്‍ഭം ധരിച്ച് ആറാം മാസത്തില് കടുത്ത ശ്വാസംമുട്ടല്. അതുകൊണ്ട് ഞാനെന്റെ വീട്ടിലേക്കു പോയി. ഞാനില്ലാതെ കോട്ടയത്തു നില്‍ക്കാന് പറ്റില്ലെന്നു പറഞ്ഞ് കാസര്‍കോട്ടേയ്ക്ക് സ്ഥലംമാറ്റം വാങ്ങി. പത്രപ്രവര്‍ത്തനത്തില് തിളങ്ങി നില്‍ക്കുന്ന നേരത്ത് ആരെങ്കിലും കാസര്‍കോട് പോകുമോയെന്ന് ചോദിച്ച് പലരും കളിയാക്കി. പക്ഷേ, ആള്‍ക്ക് അതൊന്നും വിഷയമേയല്ല. എന്റെ അപേക്ഷ അയയ്ക്കാഞ്ഞതും ദുരുദ്ദേശമായിരുന്നില്ല. ഞാന് അടുത്തു വേണം. കല്യാണം കഴിഞ്ഞ നാള് മുതല് ഈ സ്‌നേഹം കാട്ടുമായിരുന്നു. കല്യാണസമയത്ത് ഹൗസ് സര്‍ജന്‍സിക്കായി മൂന്നാഴ്ചകൂടി കോട്ടയ്ക്കലില് പോകണമായിരുന്നു. രാത്രി ജോലി കഴിഞ്ഞു കോട്ടയ്ക്കലിലേക്ക് ബസ് കയറി വരും. എന്നെയൊന്ന് കാണാന് വേണ്ടി മാത്രം. രാവിലെ ഏഴുമണിക്കാണ് വരിക. എനിക്ക് എട്ടുമണിക്ക് ഡ്യൂട്ടിക്ക് പോകണം. വെറും ഒരു മണിക്കൂര്. ഞാന് ചോദിക്കും ''അപ്പുവേട്ടന് വട്ടാണോ?'' അടുത്ത ബസ്സിന് മടങ്ങിയാലേ വൈകിട്ട് ഓഫീസില് കയറാന് പറ്റൂ. ഒരു ഭ്രാന്തമായ സ്‌നേഹം. മനുഷ്യരെ സ്‌നേഹിച്ചു കൊല്ലുന്ന അവസ്ഥ. കൂത്തുപറമ്പിലെ സ്വന്തം വീട്ടിലേക്കു പോലും പോകാതെയാണ് കോട്ടയ്ക്കലിലേക്കുള്ള ഈ യാത്രകള്.\nയാത്രകളോട് വല്ലാത്ത ഒരിഷ്ടമുണ്ടായിരുന്നു. കുടജാദ്രിയിലേക്ക് എത്ര തവണ പോയിട്ടുണ്ടെന്ന് അറിയില്ല. മൂകാംബികയില് പോയാല് തൊഴാനൊന്നും ശ്രമിക്കില്ല. ഒരിക്കല് എന്നെയും കൂട്ടി. മഴ നനഞ്ഞു കാട്ടിലൂടെ കുടജാദ്രിയിലേക്ക്. കുടജാദ്രിയിലെ മഴയെക്കുറിച്ച് ഒരു ഡോക്യുമെന്ററി എടുക്കണമെന്നു പോലും ആശിച്ചിരുന്നു.\nമോന് ജനിച്ചശേഷം നേരെ പോയത് കാസര്‍കോട്ടേയ്ക്ക്. ആ സമയത്താണ് മനസ്സിന്റെ ധൈര്യത്തിനെന്നോണം അല്പം മദ്യപിച്ചു തുടങ്ങിയത്. രോഗിയാണെന്ന തോന്നലായിരുന്നു മറ്റൊരു പ്രശ്‌നം. ഡോക്ടര്‍മാര്‍ക്ക് കണ്ടെത്താനാവാത്ത കുറേ അസുഖങ്ങളുടെ അസ്വസ്ഥതകള്. ചിലപ്പോള് ഭയങ്കര വയറുവേദന. കടുത്ത വേദനയില് കിടന്നു പുളയും. പിടലിവേദനയാകും ചിലനേരം. കോളറൊക്കെയിട്ട് നടക്കും. എന്റെ ഒരു വശം തളര്‍ന്നുപോയി എന്നു പറഞ്ഞിരിക്കും. മറ്റുള്ളവരുടെ ശ്രദ്ധ തന്നിലേക്ക് കിട്ടാനുള്ള 'സൈക്കോ സൈമാറ്റിക് ഇഫക്ടായിരുന്നു' എന്ന് ഇപ്പോള് തോന്നും. ഇടയ്ക്ക് പനി വരുമ്പോള് എന്നോട് പറയും ''എനിക്ക് ഈ ലോകത്ത് ഏറ്റവും ഇഷ്ടം ഇങ്ങനെ പനിച്ചു കിടക്കുന്നതാണ്. എന്നിട്ട് നീ ഇങ്ങനെ കഥകള് വായിച്ചുതരണം.'' പനി പിടിക്കുമ്പോഴൊക്കെ കഥകള് ഉറക്കെ വായിച്ചു കൊടുക്കലായിരുന്നു എന്റെ ജോലി. സുമംഗലയുടെ 'മിഠായിപൊതിയും' ബാലപ്രസിദ്ധീകരണങ്ങളുമാണ് ഏറെ ഇഷ്ടം.\nകാസര്‍കോട് ഞങ്ങള് താമസിക്കുന്ന വാടകവീട് വില്‍ക്കുന്നുവെന്നറിഞ്ഞു അതു വാങ്ങാമെന്നു പറഞ്ഞു ഞാന്. ''എന്തിനാ വീട്, മലയാളിയുടെ അങ്ങേയറ്റത്തെ വിഡ്ഢിത്തമാണ് വീടുംസ്ഥലവുമെന്ന ചിന്ത. പറവകളെ നോക്കൂ.... അവ വിതയ്ക്കുന്നില്ല... കൊയ്യുന്നില്ല..'' എന്ന രീതിയില് ഒരു മറുപടി. മോനെ സ്‌കൂളില് ചേര്‍ക്കുമ്പോഴും ഇതായിരുന്നു മനസ്സ്. വലിയ സ്‌കൂളിലൊന്നും വേണ്ടായെന്നു പറഞ്ഞു അംഗന്‍വാടിയില് ചേര്‍ത്തു. എറണാകുളത്ത് മനോരമ ചാനലിലേക്ക് മാറിയ സമയം. ആ നഗരം എനിക്കത്ര പരിചയമില്ലാത്തതിനാല് അതനുസരിക്കുകയേ മാര്‍ഗമുണ്ടായുള്ളൂ. അതു കാരണം പിന്നീട് അവന്റെ ഒരുസ്‌കൂള് വര്‍ഷം നഷ്ടപ്പെട്ടു.\nകരിയറിലെ സംഘര്‍ഷം എളുപ്പം പിടികൂടുന്ന മനസ്സായിരുന്നു ആള്‍ക്ക്. ടെന്‍ഷന് നീക്കാന് മദ്യം വേണമെന്നു ശഠിച്ച നാളുകള്. അന്നു ഞാന് കണ്ണൂര് പരിയാരം ആയുര്‍വേദ കോളേജില് അധ്യാപികയായി ചേര്‍ന്നിരുന്നു. പക്ഷേ, ഞാനില്ലാതെ എറണാകുളത്ത് നില്‍ക്കാന് വയ്യെന്ന വാശിപ്പുറത്ത് ഞാനെന്റെ ജോലി ഉപേക്ഷിച്ച് എറണാകുളത്ത് എത്തി. പിന്നീട് ഒന്നരവര്‍ഷം കഴിഞ്ഞാണ് ഞാന് ജോലിക്ക് പോയിത്തുടങ്ങിയത്.\nഒപ്പം കഴിഞ്ഞ നാളിലൊന്നും എന്നോട് ശരിയായ സ്‌നേഹമില്ലായിരുന്നോയെന്ന് ഇപ്പോള് സംശയിക്കാറുണ്ട്. സ്‌നേഹമുണ്ടെങ്കില് ഉത്തരവാദിത്വമുണ്ടാകില്ലേ. ചിലനേരം നല്ല ദേഷ്യം വരും. എത്ര നിസ്സാരമായിട്ടാണ് കത്തില് എഴുതിയിരിക്കുന്നത്. 'ഒരു തുള്ളി കണ്ണീര് പോലും പൊഴിക്കരുത്. ആരുടെ മുന്നിലും തലകുനിക്കരുതെന്ന്.\nമദ്യപിക്കുമായിരുന്നെങ്കിലും മദ്യപിക്കുന്നവരോട് തോന്നുന്ന വെറുപ്പ് തോന്നില്ല. എന്തോ നിസ്സഹായാവസ്ഥയിലാണ് മദ്യം കഴിക്കുന്നതെന്ന് വിചാരിക്കും. മദ്യപിക്കാന് ഒപ്പമുണ്ടായിരുന്ന ഒരു സുഹൃത്ത് വിവാഹം കഴിഞ്ഞതോടെ ശീലം മാറ്റി. കാരണം ചോദിച്ചപ്പോള് പറഞ്ഞു 'കഴിഞ്ഞ ദിവസം അവള് വാതില് തുറന്നില്ല. പുറത്തുകിടത്തി.'\nഞാന് പറഞ്ഞു. 'ഞാനും ആ അടവ് എടുക്കാന് പോവുകയാണ്.'\n'എങ്കില് ഈ വീടിന് മുന്‍വശത്തെ വാതിലുണ്ടാവില്ല. ചവിട്ടിപ്പൊളിക്കും.' പല ദിവസവും വെളുപ്പിനെയാണ് ജോലി കഴിഞ്ഞ് വരുക. ജോലിത്തിരക്കെന്നു പറയും. എന്നിട്ട് പത്രപ്രവര്‍ത്തകന്റെ അതിഭയങ്കരസാധ്യതകള് വര്‍ണിക്കും.\nവൈകുന്നേരം അഞ്ചുമണി കഴിഞ്ഞാല് ഫോണ് എടുക്കില്ല. ആ സമയം മുതല് എന്റെ ശരീരത്ത് ഓടുന്നത് ചോരയല്ല. തീയാണ്. മക്കളെയും കൊണ്ടുള്ള ആ കാത്തിരിപ്പ് അവസാനിക്കാന് നേരം പുലരണം. (ഏങ്ങലടിച്ചു കരഞ്ഞു തുടങ്ങി സീമ. പിന്നെ സ്വയം ആശ്വസിപ്പിക്കാന് കഴിയാതെ കുറേനേരം പുറത്തേക്ക് നോക്കിയിരുന്നു.)\n''അതിലും എത്രയോ ഭേദമാണ് ഇപ്പോള്. ഒരു വലിയ കാത്തിരിപ്പുണ്ടെങ്കിലും എല്ലാ ദിവസവും കാത്തിരിപ്പില് അവസാനിക്കുന്നില്ലല്ലോ.''\nമാധ്യമപ്രവര്‍ത്തകനായതില് വലിയ സന്തോഷമായിരുന്നു ആള്‍ക്ക്. ഇന്ത്യാവിഷനില് സ്വന്തമായി കുറേ കാര്യങ്ങള് ചെയ്യാനാവുന്നുണ്ടെണ്ടന്ന സന്തോഷമുണ്ടായിരുന്നു. ആ സന്തോഷം വീട്ടിലും അറിയാം. എറണാകുളത്തെ അവസാന എട്ടുമാസം വലിയ സന്തോഷത്തിലായിരുന്നു ഞങ്ങള്. ആ സമയത്ത് മദ്യപാനം പാടേ ഉപേക്ഷിച്ചു. ഇടയ്ക്കു കുട്ടികളെയും കൊണ്ടു പുറത്തുപോകും. ആ സന്തോഷങ്ങള്‍ക്കിടയില് ഗോവന് യാത്ര വന്നപ്പോഴാണ് ഭയന്നത്. അവിടെപോയാല് എന്തെങ്കിലും മോശം കാര്യം സംഭവിക്കുമെന്ന തോന്നല് തെറ്റിയില്ല.\nകൂടുതല് ആലോചിച്ചാല് സോണിയോട് കടുത്ത അമര്‍ഷം തോന്നും. അടുത്ത നിമിഷം വെറുക്കാന് പറ്റാതെ വരും. സ്വമേധയോ എന്നോട് സ്‌നേഹമില്ലാതെയോ ചെയ്യുന്നതാവില്ല. ബൈപോളാര് എന്ന രോഗാവസ്ഥകൊണ്ട് ഇങ്ങനെയൊക്കെ ചെയ്യുന്നതാവാം. രണ്ടു ധ്രുവങ്ങളിലായിട്ടാണ് അവരുടെ മനസ്സ്. അതിനിടയിലായി ഒഴുകി നടക്കുന്ന ജീവിതം. ചില സമയം കടുത്ത മാനസിക പിരിമുറുക്കം. അതു തരണംചെയ്യാന് മദ്യം ഉപയോഗിക്കും. മനസ്സ് സാധാരണ നിലയിലാകുമ്പോള് ജോലി ചെയ്യാനാകും. അല്ലെങ്കില് ജോലിയോട് പോലും വിരക്തി. ഹൈപ്പര് ആക്ടീവായിരിക്കുന്ന സമയം കൂടുതല് മികവ് പ്രകടിപ്പിക്കും. ശരിയായ ചികിത്സ ഫലം തന്നേനെ. പക്ഷേ, ചികിത്സ പൂര്‍ണമാക്കില്ല. രോഗം കടുത്താല് പിന്നെ നാടുവിടും.\nബൈപോളാര് രോഗമെന്നു സ്വയം തിരിച്ചറിഞ്ഞ നാളിലൊന്നില് പറഞ്ഞു: വടക്കുംനാഥന് സിനിമയില് ഒരു സംന്യാസി കഥാപാത്രം പത്മപ്രിയയുടെ കഥാപാത്രത്തോട് പറയുന്നുണ്ട്. ''ഒരു പൂവിനെ കൈവെള്ളയില് വെച്ചു നടക്കും പോലെ നിങ്ങളുടെ ഭര്‍ത്താവിനെ കൊണ്ടു നടക്കാന് പറ്റുമോ കുട്ടിക്ക്. എങ്കിലേ അയാള്‍ക്ക് സാധാരണ ജീവിതത്തിലേക്ക് വരാന് പറ്റൂ.'' എന്നേയും പൂവ് പോലെ കൊണ്ടു നടക്കാന് പറ്റുമോ നിനക്ക്. പലപ്പോഴും ഒരു കൊച്ചുകുട്ടിയെ പോലെ തോന്നും. രാവിലെ ആശുപത്രിയിലേക്ക് പോകാന് തുടങ്ങുമ്പോള് എന്നോട് പറയും: ''നീ അഞ്ചു മിനുട്ട് എന്റെ കൂടെ കിടന്നു എന്നെയൊന്ന് ഉറക്കാമോ?'' ഔദ്യോഗിക വിദേശയാത്രകളില് സന്തോഷിക്കുന്ന... ഇടിയും മിന്നലും കണ്ടാല് പേടിച്ചു എനിക്കു പിന്നില് ഒളിക്കുന്ന കൊച്ചുകുട്ടി. മിന്നലും ഇടിയും വരുമ്പോള് ഈശ്വരാ ഇപ്പോള് എവിടെയായിരിക്കുമെന്നു ഓര്‍ത്തു എനിക്ക് ഭയങ്കര പേടിയായിരുന്നു. മഴയത്ത് നനഞ്ഞിരിക്കുകയാണോ... പേടിച്ചിരിക്കുകയാണോ. ഇപ്പോള് ആ പേടിയും എനിക്കില്ല.\nഅഞ്ചു വര്‍ഷത്തിനിടയില് ഒരിക്കല്‍പോലും സോണി ഒപ്പമില്ലെന്നു തോന്നിയിട്ടില്ല. അങ്ങനെയെങ്കില് ഇത്ര ധൈര്യത്തോടെ ജീവിക്കാന് പറ്റില്ല. മക്കളെ കാണുമ്പോഴാണ് ആധി. അവര് ഒരു സങ്കടവും പറയില്ല. ഒരു ദിവസം മകള് ബുക്കില് എഴുതിയത് കണ്ടു.\n''മൈ ഫ്രണ്ട് ചാരുതാസ് മദര് ഈസ് എ ഡോക്ടര്. ഫാദര് ഈസ് ആന് എന്‍ജിനിയര്. മൈ മദര് ഈസ് എ ഡോക്ടര്. മൈ ഫാദര് ഈസ് ...''\n''അതെന്താ മോള് പിന്നെയൊന്നും എഴുതാത്തത്. മൈ ഫാദര് ഈസ് എ ജേണലിസ്റ്റ് എന്ന് എഴുതണ്ടേ.'' അതു കേട്ടതും കട്ടിലില്‍നിന്ന് ഒരൊറ്റ ചാട്ടം.\n''ചേട്ടാ നമ്മുടെ അച്ഛന് ജേണലിസ്റ്റാണെന്ന്.''\nസോണി പോകുന്ന സമയത്ത് മോള്‍ക്ക് ആറ് വയസ്സ്. മോന് എട്ടും. ചില ടീച്ചര്‍മാരോട് അവള് പറയും ''അച്ഛന് റഷ്യയിലാണ്. മൂന്നു മാസം കൂടുമ്പോള് അച്ഛന് വരും. എനിക്ക് ഉടുപ്പും കളിപ്പാട്ടവുമൊക്കെ കൊണ്ടുവരും.''\nഗോവയില്‍നിന്നൊരു മെസ്സേജും മോളെക്കുറിച്ചായിരുന്നു. ''മോളെ നന്നായി നോക്കണം. നിന്നെപ്പോലെ ധൈര്യമില്ലാത്തവളാക്കരുത്. വെറുതെയല്ല അവള്‍ക്ക് ഞാന് ഇന്ദുലേഖയെന്ന് പേരിട്ടതെന്ന്.\n'ഞങ്ങളുടെ അച്ഛന് എവിടെ?' എന്നു ചോദിച്ചാല് വ്യക്തമായ മറുപടിയില്ല. മകന് അനന്തപത്മനാഭനോട് ഞങ്ങളുടെ ബന്ധത്തിലെ അവന്റെ സമപ്രായക്കാരന് ചോദിച്ചു. ''എപ്പഴാ നിന്റെ അച്ഛന് വരിക?''\n''ആ എവിടാന്നറിയില്ല. എപ്പോഴാണാവോ വരുവാന്നറിയില്ല.'' ആ മറുപടി എന്റെ നെഞ്ചില് തറച്ചിട്ട വേദനയെത്രയെന്നു പറയുക വയ്യ.\nഎന്റെ അനിയന് കലാതിലകമൊക്കെയായിരുന്ന ശ്രീഹരി (കുട്ടന്)യുടെ കലാപാടവമൊക്കെ മോനും കിട്ടിയിട്ടുണ്ട്. നൃത്തം ചെയ്യാനും അഭിനയിക്കാനും പാടാനുമൊക്കെയുള്ള കഴിവുണ്ട്. കഴിഞ്ഞവര്‍ഷം അവന്റെ ഉപനയനം നടന്നു. ജീവിതത്തിലെ സുന്ദരമായ കാലം ദൂരെ നിന്നു കൂടി കാണാന് അച്ഛനില്ലല്ലോയെന്നതു അവരെ വേദനിപ്പിക്കുന്നുണ്ടാവും. പക്ഷേ, അവര് അതേക്കുറിച്ച് ഒന്നും പറയാറില്ല.\nഞാനെന്റെ സങ്കടങ്ങള് മറക്കുന്നത് രോഗികള്‍ക്കൊപ്പമാകുമ്പോഴാണ്. എറണാകുളത്ത് ജീവിക്കുമ്പോള് ഞാനെന്തൊക്കെയോ ആണെന്ന ഭാവമുണ്ടെനിക്ക്. പഴയതിനേക്കാള് ധൈര്യത്തോടെ കാര്യങ്ങള് ചെയ്യുന്നു. ആയുര്‍വേദ ആശുപത്രിയിലെ ജോലിക്കു പുറമേ രണ്ട് ക്ലിനിക്കുകള് നോക്കി നടത്തുന്നു. പക്ഷേ, ഈ വര്‍ഷം അതൊക്കെ നിര്‍ത്തി നീലേശ്വരത്തെ എന്റെ വീട്ടിലേക്ക് പോവുകയാണ്. മക്കളെ അവിടെ സ്‌കൂളില് ചേര്‍ത്തു. ഇനി ആയുര്‍വേദ ആശുപത്രിയിലെ ജോലിക്കായി മാത്രം എറണാകുളത്തു വന്നു പോകണം.\nസോണി പറയുന്ന കഥകളിലെ നായികമാരെപ്പോലെ കാത്തിരിക്കുന്ന അവസ്ഥയിലാണ് ഞാനിപ്പോള്. ആ കഥകളിലെ നായകന്മാര് വീടു വിട്ടിറങ്ങിപ്പോകുന്നവരായിരുന്നു. ഞങ്ങളുടെ ജീവിതത്തിലും സോണി അതാവും സ്വപ്‌നം കണ്ടിരിക്കുക. വരുവാന് ഒരാളുണ്ടെന്ന കാത്തിരിപ്പു തരുന്ന ധൈര്യത്തിലാണ് ഞാനും. അത് സോണി തന്ന വാക്കാണ്. ''പടി കടന്നു ഞാന് വരും. നിന്റെ ഭര്‍ത്താവായി. കുട്ടികളുടെ അച്ഛനായി.'' ഞാന് മരിക്കും വരെ മടങ്ങി വന്നില്ലെങ്കിലും സുമംഗലിയായി മരിക്കാന് ഭാഗ്യമുണ്ടല്ലോയെന്നു ആശ്വസിക്കാറുണ്ട്. പക്ഷേ, ഇനി ഇല്ല... എന്നറിഞ്ഞാല് ഈ ധൈര്യമൊന്നും എനിക്കു കണ്ടെന്നു വരില്ല. അതെന്റെ സീമന്തരേഖയിലെ കുങ്കുമം മായ്ച്ചു കളയില്ലേ. അതോര്‍ക്കാന് കൂടി വയ്യെനിക്ക്.\nവളരെ പെട്ടെന്ന് കരച്ചിലിന്റെ നീരൊഴുക്കിലേക്ക് സീമ വീണുപോയി.\nസീമയ്ക്ക് അവസാനമായി സോണി അയച്ച കത്ത്\nവളരെ സമചിത്തതയോടെ വേണം ഇത് വായിക്കുവാന്. ജീവിതമാണ്- പെട്ടെന്ന് വരുന്ന സന്തോഷം. അതുപോലെ മായിക്കുന്ന ഒരു വിചിത്ര സാധനം. അതുകൊണ്ട് ക്ഷമയോടെ, സമചിത്തതയോടെ വായിക്കുക.\nഎന്റെ മനസ്സ് അതിസങ്കീര്‍ണമായ ഒരു ഘട്ടത്തിലൂടെയാണ് കടന്നുപോകുന്നത്. എനിക്ക് കുടുംബാംഗങ്ങളെ ക്ഷമിക്കാനാവുന്നില്ല. സഹിക്കാനാവുന്നില്ല. ആടിയുലയുന്ന പെന്‍ഡുലം. കുട്ടന് പറയുന്നതുപോലെ ആറുമാസത്തെ കൗണ്‍സലിങ്‌കൊണ്ട് മാറ്റാവുന്ന ഒന്നല്ല അത്. ഇതൊക്കെ നിന്നെ നേരില് പറഞ്ഞ് മനസ്സിലാക്കാന് ശ്രമിച്ചാല് ഞാന് പരാജയപ്പെടുകയേ ഉള്ളൂ. വീട്ടുകാരെ ഒട്ടും പറ്റില്ല. അവരെ സംബന്ധിച്ച് മദ്യത്തിന് അടിമ മാത്രമാണ് ഞാന്.\nവടക്കുംനാഥനിലെ മോഹന്‍ലാലിന്റെ അതേ അവസ്ഥയിലാണ് ഞാന്. ശരിക്കും ബൈപോളാര്. വളരെ കടിച്ചുപിടിച്ചാണ് ഞാന് നിങ്ങള്‍ക്കു മുന്നില് ചിരിച്ചുകാട്ടുന്നത്. ആവുന്നില്ല. ഇനി ഞാന് പറയുന്ന കാര്യങ്ങള് ശ്രദ്ധിച്ചു കേള്‍ക്കണം.\nഒന്നാമതായി, തത്കാലം ഞാന് പോകുകയാണ്... ചോറ്റാനിക്കരയിലോ അടുത്തുള്ള ഏതെങ്കിലും അമ്പലത്തിലോ പോയി ഭജനമിരിക്കണം. നാലോ പത്തോ ദിവസമോ രണ്ടാഴ്ചയോ, മനസ്സ് അല്‍പ്പമെങ്കിലും നോര്‍മലായി തിരിച്ചെത്തണം. നിങ്ങളുടെ സന്തോഷത്തിനായി ഇവിടെ നില്‍ക്കുകയും ജോലിക്കു പോവുകയും ചെയ്താല് ഞാനൊരു മുഴുക്കുടിയനാകും. എനിക്കത് ഓര്‍ക്കാന് പോലുമാവുന്നില്ല. ഓഫീസില് പോകണമല്ലോ എന്നോര്‍ത്തിട്ടാണ് അന്ന് ഞാന് കാസര്‍കോട് ഇറങ്ങിയതും കുടിച്ചതും. ഇപ്പോള്, ഓഫീസില് പോകാത്ത അവസ്ഥയില് ഒരു തുള്ളി മദ്യംപോലും എനിക്ക് വേണ്ട, സത്യം.\nരണ്ടാമതായി പലരും കുറ്റപ്പെടുത്തിയേക്കാം- ഞാന് പോയത് നിന്റെ പിടിപ്പുകേടുകൊണ്ടാണെന്ന്. ഒരിക്കലുമല്ല. ഭംഗിവാക്കു പറയുകയല്ല. എത്രമാത്രം നീ അനുഭവിച്ചു. എന്നിട്ടും നീ പിടിച്ചുനിന്നു. പക്ഷേ, അനുഭവങ്ങളില്‍നിന്ന് കരുത്താര്‍ജിച്ചില്ലെന്ന് മാത്രം. ഞാന് പോയെങ്കില് അത് എന്റെ കുറ്റംകൊണ്ടുമാത്രം. കുട്ടനോട് പറയുക. ഡോക്ടറുടെ ചിന്തകള്‍ക്കും മരുന്നുകള്‍ക്കും അപ്പുറത്ത് ചിലതുണ്ട്. ശാസ്ത്രത്തിന് വിശദീകരിക്കാനാവാത്തത് ചിലത്. ഒന്നും നിന്റെ പിടിപ്പുകേടോ കുറ്റമോ അല്ല. നിവര്‍ന്നുനില്‍ക്കുക, കരുത്തോടെ.\nമൂന്നാമതായി. പാനിക് situation create ചെയ്യാതിരിക്കുക, ഞാന് പറഞ്ഞല്ലോ. എന്റെ മനസ്സിന്റെ പെന്‍ഡുലം ഒന്ന് ശരിയാവുന്നത് വരെ ഞാന് ഒന്ന് മാറിനില്‍ക്കും. അത്രയേ ഉള്ളൂ. പോലീസിലറിയിച്ചും ഓഫീസിലറിയിച്ചും എന്നെ അന്വേഷിക്കാന് നോക്കിയും പിടിച്ചുകൊണ്ടുപോകാന് നോക്കിയും ഒക്കെ- അതൊക്കെ എന്റെ വാശിയും ദുഃഖവും വര്‍ധിപ്പിക്കുകയേ ഉള്ളൂ.\nനാലാമതായി, നാളെ അമ്മായിയും അമ്മയും വരും. ഞാനെവിടെ എന്നു ചോദിക്കും. അവരെ ധൈര്യമായി ഈ കത്ത് കാണിക്കുക. എവിടെയും പോയിട്ടില്ല. കണ്‍വെട്ടത്തുതന്നെയുണ്ട്. ഈ ഗതി വന്നല്ലോ എന്ന പ്രകടനത്തിന്റെ ഒന്നും ആവശ്യമില്ല. ഇപ്പോള് ഞാന് ജീവിച്ചിരിക്കണമെങ്കില് എനിക്ക് സ്വസ്ഥമായ ഒരു ധ്യാനം വേണം. കാഴ്ചയുള്ളവനോട് പൊട്ടക്കണ്ണന് വിഷമങ്ങള് എത്രപറഞ്ഞാലും മനസ്സിലാകില്ല. അതുപോലെ വളരെ നോര്‍മല് ആയിരിക്കുന്ന അവര്‍ക്കാര്‍ക്കും- നിങ്ങള്‍ക്കുമിപ്പോള് എന്റെ മാനസികാവസ്ഥ മനസ്സിലാകില്ല. ഞാന് വെറുക്കപ്പെട്ടവന് മാത്രമായിരിക്കും.\nഅഞ്ചാമതായി പലരും ഫോണില് വിളിക്കും. വല്ല വിവരവുമുണ്ടോ എന്നൊക്കെ ചോദിക്കും. അവരോട് ധൈര്യമായി പറയുക. വിവരമുണ്ട്, നിന്നെ വിളിക്കാറുണ്ടെന്നും. ഒരു ചോദ്യങ്ങള്‍ക്കു മുന്നിലും പതറേണ്ട കാര്യമില്ല. ജീവിതം ഇങ്ങനെയൊക്കെയാണ്. എന്നിലൂടെ ദൈവം നിനക്കും ചില ട്രെയിനിങ്ങുകള് തരികയാവാം.\nആറാമതായി, ഞാന് മംഗലാപുരത്തുവെച്ചു പറഞ്ഞത് ഓര്‍മയുണ്ടല്ലോ. ഒരു തുള്ളി കണ്ണീര്‍പോലും പൊഴിക്കരുത്. പടികടന്ന് ഞാന് വരും. നിന്റെ ഭര്‍ത്താവായി. കുട്ടികളുടെ അച്ഛനായി. നിനക്കറിയാം ഒരു ജലദോഷം വന്നാല്‍പോലും നീ കൂടെയില്ലാതെ- കൂടെയില്ലാതെ എനിക്കൊന്നുമാകില്ലെന്ന്. വിശ്വസിക്കുക നാം ഒന്നിച്ചുതന്നെ ജീവിതാവസാനം വരെ ജീവിക്കും.\nഏഴാമതായി അച്ഛനെ ഈ കത്ത് കാണിക്കുക. അവിടെ അല്‍പ്പമെങ്കിലും ബോധമുള്ളത് അച്ഛനു മാത്രമാണ്. അച്ഛനോടും പറയുക, ക്ഷമയോടെ കാത്തിരിക്കുക. അച്ഛന് ശാസ്ത്രമറിയാമല്ലോ. ഇതൊരു ജനിതക തകരാര് മാത്രമാവാം.\nഞാന് ഇടയ്ക്ക് തോന്നുമ്പോഴൊക്കെ വിളിക്കാം.\nനിന്റെ മാത്രം അപ്പുവേട്ടന്.\n[www.keralites.net] ?????? ???????? ??????? ??????...\n[www.keralites.net] ??????????????? ??????? ?????...\n[www.keralites.net] Fwd: Faith isaBoogieman [1 A...\n[www.keralites.net] Fwd: Man who thinks he's Jesus...\n[www.keralites.net] Fwd: HINTS & tIPS\n[www.keralites.net] Fwd: 10 Strangest Trees on Ear...\n[www.keralites.net] Over 100,000 innovations from ...\n[www.keralites.net] ????, ??????????? ? ????????? ...\n[www.keralites.net] ??????????? ?????: ?????? ???...\n[www.keralites.net] ???????????? ????? ????????\n[www.keralites.net] What effect does extreme cold ...\n[www.keralites.net] After 25 years of Marriage -A ...\n[www.keralites.net] Stunning Evening Dresses\n[www.keralites.net] if you want\n[www.keralites.net] Devyani issue - No longeratr...